
Forslag  til 
familieaften 


»De  svære  beslutninger«, 

s.  8:  Bed  familiens  medlemmer 
om  at  tænke  på  de  vanskelig 
ste  beslutning,  de  nogen- 
sinde måtte  træffe.  Læs  eller  fortæl 
ældste  Richard  G.  Scotts  beretning 
om  sit  job.  Hvilken  indflydelse  havde 
salmen  på  hans  valg?  Bed  familiens 
medlemmer  om  at  fortælle  om  ople- 
velser, de  har  haft,  hvor  Herren  har 
hjulpet  dem  med  at  træffe  svære 
beslutninger. 

»Jeg  er  parat  til  mit  missionærin- 
terview, præsident!«  s.  12:  Hvad 
blev  Vova  rådet  til  at  gøre  som  forbe- 
redelse til  sin  mission?  Læs  Alma 
57:19-21,  25-27  og  sammenlign  Vova 
og  hans  venner  med  de  2000  unge 
krigere.  Hvordan  kan  familiens  med- 
lemmer følge  Vovas  eksempel? 

»Velsignet  af  visdomsordet«, 
s.  32:  Find  frem  til,  hvad  det  var  æld- 
ste Masayuki  Nakano  gjorde,  som 
satte  ham  i  stand  til  at  efterleve  vis- 
domsordet og  alligevel  beholde  sit 
arbejde.  Hvad  kan  familiens  medlem- 
mer gøre  for  at  hjælpe  sig  selv  og 
hinanden  med  at  efterleve  vis- 
domsordet? 

»Familieaften  som  missionerings- 
redskab«,  s.  34:  Fortæl  er  par  histo- 
rier fra  artiklen,  som  svarer  til  din 
families  interesser  og  behov.  Planlæg 


og  iværksæt  nogle  ideer,  der  kan 
gøre  jeres  familieaften  til  et  mis- 
sioneringsredskab. 

»Din  spændende  histo- 
rie«, s.  L2:  Læs  artiklens  tre  første 
afsnit  højt  og  lad  så  familiens  med- 
lemmer skiftes  til  at  fortælle  en  histo- 
rie om  en  forfader  eller  en  nulevende 
slægtning.  Overvej  at  optage  disse 
beretninger.  Bær  vidnesbyrd  ud  fra 
de  to  sidste  afsnit  i  artiklen. 

»Gærdespring«,  s.  L8:  Lad  familien 
tænke  tilbage  på  tidspunkter,  hvor  de 
har  været  ulydige  mod  Herren.  Hvad 
kom  der  ud  af  det?  Fortæl  historien 
om  Smokey.  Sammenlign  følgerne  af 
at  være  lydig  med  følgerne  af  at  være 
ulydig. 


EMNER  I  DETTE  NUMMER 


L=L/'//e  Liahona 
Beskyttelse,  44,  L14 
Besøgsundervisning,  25 
Bøn,  26 
Eksempel,  12 
Familieaften,  1,  34 
Familieforhold,  16,  38 
Fasteoffer,  L1 0 
Forberedelse,  12, 16 
Fred,  2 

Handlefrihed,  8,  38 
Helbredeise,  44,  L1 2 
Hjemmeundervisning,  7 
Højpræster,  40,  43 
Inspiration,  44 
Jesus  Kristus,  2,  L4,  L12 
Kirkens  historie,  21 
Konvertering,  44 
Kyskhed,  38 
Lederskab,  21 


Lydighed,  L8 
McKay,  David  0.,  L6 
Missionering,  8, 12,  34,  L1 3 
Moderskab,  16,  21 
Modgang,  2,  44 
Primary,  L4 
Selvdisciplin,  15 
Skriftstudium,  22 
Slægtshistorie,  40,  L2 
Standarder,  8, 15,  26,  32, 

38 
Templer  og  tempeltjeneste, 

25,40 
Tiende,  44 
Tjeneste,  43,  L1 4 
Tro,  L4,  L12 
Undervisning,  1 
Unge  Piger,  16 
Venskab,  26 
Visdomsordet,  32 


IIAHONA  JUNI  200! 


BUDSKAB    FRA    DET    FØRSTE    PRÆSIDENTSKAB 


vor  Frelser 


PRÆSIDENT  THOMAS  S.  MONSON 

Førsterådgiver  i  Det  Første  Præsidentskab 

p 


o 

in  hustru  og  jeg  var  for  nogle  år 
siden  i  en  populær  forlystelsespark. 
En  af  forlystelserne  var  en  båd,  som 
førte  os  hen  til  et  lodret  fald,  der  fremkaldte 
skrig  hos  passagererne  i  båden  foran  os, 
mens  den  styrtede  ned  af  vandfaldet  og  gled 
hen  og  standsede  i  vandet  længere  nede. 
Men  lige  før  det  store  dyk  så  jeg  på  væggen  et 
lille  skilt,  som  indeholdt  en  dybsindig  tanke: 
»Man  kan  ikke  løbe  væk  fra  problemer;  intet 
sted  er  så  langt  borte!« 

Disse  enkle  ord  har  jeg  ikke  glemt.  De 
vedrører  ikke  kun  temaet  for  den  forlystelse, 
men  gælder  også  for  vores  rejse  i  livet. 

Livet  er  erfaringens  skole,  en  prøvetid.  Vi 
lærer,  når  vi  bærer  vore  lidelser  og  gennemle- 
ver vores  hjertesorg. 

Når  vi  tænker  over  det,  vi  alle  kan  blive 
udsat  for  -  sygdom,  ulykke,  død  og  en 
mængde  andre  udfordringer  -  så  kan  vi  som 
Job  fordums  sige:  »Det  er  mennesket  selv,  der 
avler  elendighed.«1  Job  var  en  »retsindig  og 
retskaffen  og  gudfrygtig  mand,  der  holdt  sig 
fra  det,  der  var  ondt.«2  Job,  der  var  gudfrygtig 
i  sin  opførsel  og  ret  velstillet,  skulle  klare  en 


prøve,  der  kunne  have  ødelagt  enhver.  Berø- 
vet sine  ejendele,  foragtet  af  sine  venner, 
ramt  af  lidelser,  knust  over  tabet  af  sin  familie, 
lød  opfordringen  til  ham:  »Forband  Gud,  og 
dø!«3  Han  modstod  fristelsen  og  erklærede 
helt  inde  fra  sin  ædle  sjæl:  »Også  nu  har  jeg 
mit  vidne  i  himlen,  min  forsvarer  i  det  høj- 
este.«4 »Dog  ved  jeg,  at  min  løser  lever.«5  Job 
bevarede  sin  tro. 

Man  kan  trygt  regne  med,  at  ingen  person 
nogensinde  har  levet  fuldstændig  fri  for 
lidelser  og  prøvelser,  og  der  har  heller  aldrig 
været  en  periode  i  menneskehedens  historie, 
som  ikke  havde  sin  fulde  andel  af  urolighe- 
der, forfald  og  elendighed. 

Når  livets  vej  tager  en  ubehagelig  drejning, 
er  man  fristet  til  at  spørge:  »Hvorfor  mig?« 
Selvanklage  er  almindelig,  selv  når  vi  ingen 
kontrol  havde  over  vores  problem.  Nogle 
gange  synes  der  intet  lys  at  være  for  enden  af 
tunnelen,  intet  daggry,  der  kan  bryde  nattens 
mørke.  Vi  føler  os  omgivet  af  smerterne 
fra  knuste  hjerter,  skuffelserne  fra  knuste 
drømme  og  desperationen  fra  forsvundne 
håb.  Vi  tilslutter  os  den  bibelske  bøn:  »Er  der 


Ligesom  Job  fordum 
bliver  vi  løftet  mod 
himlen  af  den  gud- 
dommelige erklæ- 
ring og  det  dyrebare 
løfte:  »Jeg  lader  dig 
ikke  i  stikken  og 
svigter  dig  ikke.« 

Profeten  Elias' 
oplevelse  med 
enken  fra 
Sarepta  og  hendes 
søn  illustrerer  den 
sandbed,  at  nar  Gud 
taler,  og  hans  børn 
adlyder,  så  har  de 
børn  altid  ret. 


ikke  balsam  i  Gilead  ...?«6  Vi  føler  os  forladte, 
sønderknuste  og  alene. 

Til  alle,  der  er  fortvivlede,  lad  mig  da  til- 
byde den  forsikring,  der  står  i  salmen:  »Om 
aftenen  slår  gråden  sig  ned,  om  morgenen  er 
der  jubel.«7 

Når  som  helst  vi  har  en  tendens  til  at  føle 
os  nedslået  af  livets  slag,  så  lad  os  huske,  at 
andre  har  gået  samme  vej,  har  holdt  ud  og 
derefter  har  overvundet  situationen. 

Der  synes  at  være  en  uendelig  mængde 
problemer  til  os  alle.  Vi  forventer  ofte  øjeblik- 
kelige løsninger  og  glemmer,  at  den  himmel- 
ske dyd,  tålmodighed,  ofte  er  nødvendig. 

Lyder  nogen  af  følgende  udfordringer 
bekendte  for  jer: 

•  Handicappede  børn 

•  En  af  vore  kæres  bortgang 

•  Fyringsrunder 

•  Forældelse  af  vore  færdigheder 


•  En  søn  eller  datter  på  afveje 

•  Mentale  eller  følelsesmæssige  sygdomme 

•  Ulykker 

•  Skilsmisse 

•  Misbrug 

•  Uoverkommelig  gæld 

Listen  er  endeløs.  I  verden  i  dag  er  der 
nogle  gange  en  tendens  til  at  føle  sig  hægtet 
af-  tilmed  isoleret  -  fra  Giveren  af  alle  gode 
gaver.  Vi  bekymrer  os  over  at  skulle  gå  alene 
og  spørger:  »Hvordan  kan  vi  klare  det?«  Det, 
der  bringer  den  største  trøst,  er  evangeliet. 

Fra  smertens  seng,  fra  den  tårevædede 
pude  bliver  vi  løftet  mod  himlen  af  den  gud- 
dommelige erklæring  og  det  dyrebare  løfte: 
»Jeg  lader  dig  ikke  i  stikken  og  svigter  dig 
ikke.«8 

En  sådan  trøst  er  uvurderlig,  mens  vi  føl- 
ger livets  vej  med  dens  mange  forgreninger 
og  sving.  Denne  forsikring  kommer  sjældent 

o 

med  blinkende  lys  eller  med  høj  røst.  Andens 
sprog  er  snarere  blid,  stille,  opløftende  for 
hjertet  og  beroligende  for  sjælen. 

For  at  vi  ikke  skal  tvivle  på  Herren  i  forbin- 
delse med  vore  problemer,  så  lad  os  huske,  at 
Guds  visdom  ikke  er  let  for  os  dødelige  at  for- 
stå, men  den  største  lektie,  vi  kan  lære,  er,  at 
når  Gud  taler,  og  et  menneske  adlyder,  så  vil 
det  menneske  altid  have  ret. 

Tishbitten  Elias'  oplevelse  er  et  eksempel 
på  denne  sandhed.  Midt  i  en  forfærdelig 
hungersnød,  tørke  og  fortvivlelsen  over  sult, 
lidelser  og  måske  tilmed  død,  »kom  Herrens 
ord  til  ham:  >Gå  nu  til  Sarepta  ...  og  slå  dig 
ned  dér.  Jeg  har  givet  en  enke  dér  befaling 
om  at  sørge  for  dig.<«9 

Profeten  Elias  tvivlede  ikke  på  Herren. 
»Så  gik  han  til  Sarepta,  og  da  han  kom  til  ind- 
gangen til  byen,  gik  der  netop  en  enke  og 
samlede  brænde.  Han  kaldte  på  hende  og 


sagde:  >Hent  lidt  vand  til  mig  i  en  krukke,  så  jeg  kan  få 
noget  at  drikke. < 

Da  hun  gik  for  at  hente  det,  kaldte  han  på  hende  og 
sagde:  >Tag  også  et  brød  med  til  mig!< 

Hun  svarede:  >Så  sandt  Herren  din  Gud  lever:  Jeg  ejer 
ikke  et  brød!  Jeg  har  kun  en  håndfuld  mel  i  krukken  og  en 
smule  olie  i  kanden.  Nu  er  jeg  ved  at  samle  et  par  stykker 
brænde,  og  så  går  jeg  hjem  og  bager  brød  til  mig  og  min 
søn;  når  vi  har  spist  det,  kan  vi  lægge  os  til  at  dø.< 

Men  Elias  sagde  til  hende:  >Du  skal  ikke  være  bange!  Gå 
hjem  og  gør,  som  du  har  sagt,  men  bag  først  et  lille  brød  til 
mig,  og  kom  herud  med  det;  bagefter  kan  du  lave  noget  til 
dig  selv  og  din  søn. 

For  dette  siger  Herren,  Israels  Gud:  Krukken  skal  ikke 
blive  tom  for  mel  og  kanden  ikke  mangle  olie,  før  Herren 
lader  det  regne  på  j orden. <«10 

Hun  tvivlede  ikke  på  dette  usandsynlige  løfte.  »Så  gik 
hun  bort  og  gjorde,  som  Elias  havde  sagt.  Og  både  han  og 
hun  og  hendes  familie  fik  føden  i  lang  tid. 

Krukken  blev  ikke  tom  for  mel,  og  kanden  kom  ikke  til 
at  mangle  olie,  efter  det  ord,  Herren  havde  talt  ved  Elias.«11 

Lad  os  nu  hurtigt  bladre  fremad  i  historiens  sider  til  den 
særlige  nat,  hvor  hyrderne  var  hos  deres  hjord  og  hørte 
dette  hellige  udsagn:  »Frygt  ikke!  Se,  jeg  forkynder  jer  en 
stor  glæde,  som  skal  være  for  hele  folket: 

I  dag  er  der  født  jer  en  frelser  i  Davids  by;  han  er 
Kristus,  Herren.«12 

Med  barnets  fødsel  i  Betlehem  kom  en  stor  gave 
-  en  magt  større  end  våben,  en  rigdom  mere  varig 
end  Cæsars  mønt.  Det  profetiske  løfte  blev  opfyldt; 
Kristus-barnet  var  født. 

Den  hellige  optegnelse  fortæller,  at  drengen  »Jesus  gik 
frem  i  visdom  og  vækst  og  yndest  hos  Gud  og 
mennesker.«13  Senere  nævner  en  enkel  sætning,  at  »Jesus 
færdedes  overalt  og  gjorde  vel.«14 

Ud  af  Nazaret  og  ned  gennem  tiden  kommer  hans 
fremragende  eksempel,  hans  velkomne  ord,  hans  gud- 
dommelige gerninger.  De  giver  tålmodighed  til  at 
udholde  trængsler,  styrke  til  at  bære  sorg,  mod  til  at  se 
døden  i  øjnene  og  selvtillid  til  at  klare  livet.  I  denne  ver- 
den med  kaos,  prøvelser  og  usikkerhed  har  vores  behov 


for  denne  guddommelige  vejledning  aldrig  været  mere 
desperat. 

Lektierne  fra  Nazaret,  Kapernaum,  Jerusalem  og  Galilæa 
overskrider  afstande,  tidens  gang  og  vores  begrænsede  for- 
ståelse, når  de  giver  sørgmodige  hjerter  lys  og  håb. 

Forude  lå  Getsemane  have  og  højen  Golgata. 

Den  bibelske  beretning  lyder:  »Da  kom  Jesus  med  dem  til 
et  sted,  der  hedder  Getsemane,  og  han  sagde  til  disciplene: 

>Sæt  jer  her,  mens  jeg  går  derhen  og  beder.<  Og  han  blev 
grebet  af  sorg  og  angst. 

Da  sagde  han  til  dem:  >Min  sjæl  er  fortvivlet  til  døden. 
Bliv  her  og  våg  sammen  med  mig!< 

Og  han  gik  lidt  længere  væk  ...  og  bad:«15 

»>Fader,  hvis  du  vil,  så  tag  dette  bæger  fra  mig.  Dog,  ske 
ikke  min  vilje,  men  din.< 

Da  viste  en  engel  fra  himlen  sig  for  ham  og  styrkede  ham. 

I  sin  angst  bad  han  endnu  mere  indtrængende,  og  hans 
sved  blev  som  bloddråber,  der  faldt  på  jorden.«16 

Hvilke  lidelser,  hvilket  offer,  hvilken  angst  han  gennem- 
gik for  at  sone  for  verdens  synder! 

Til  vores  gavn  skrev  digteren: 

/  ungdommens  vår  er  jorden 
som  en  dag  med  latter  og  sang. 
Sjælen  er  glad  og  hjertet  let, 
hører  ej  mørke  toners  klang. 
Ukendt  for  os  i  vårens  dans, 
skjult  bag  aftenhimlens  glans 
ligger  en  have,  vi  må  se  - 
og  den  hedder  Getsemane ... 

Vi  går  ad  støvede  veje 
og  følger  vor  Herres  stemme. 
Trods  bristede  drømme  og  håb 
så  må  vi  ham  aldrig  glemme. 
Hvis  vi  vil  tilbage  til  Gud, 
lyder  budet:  Hold  trofast  ud. 
Menneskets  håb  og  livsbane 
går  gennem  Getsemane. 1 7 

Verdens  Frelsers  mission  på  jorden  nærmede  sig  ha- 
stigt sin  ende.  Forude  lå  Golgatas  kors,  forfærdelige  ger- 
ninger udført  af  dem,  som  tørstede  efter  Guds  Søns  blod. 

Idste 
David  O. 
McKay 
skrev:  »De  små  sten 
blev  til  monumenter, 
ikke  blot  over  de 
små  børn,  der  hviler 
under  dem,  men 
også  over  en  mors 
tro  og  hengivenhed 
overfor  evige  prin- 
cipper om  sandhe- 
den og  livet.« 


Hans  guddommelige  svar  er  en  enkel,  men 
umådelig  betydningsfuld  bøn:  »Fader,  tilgiv 
dem,  for  de  ved  ikke,  hvad  de  gør.«18 

Afslutningen  kom:  >»Fader,  i  dine  hænder 
betror  jeg  min  ånd.<  Da  han  havde  sagt  det,«19 
døde  den  store  Forløser.  Han  blev  begravet  i 
en  grav.  Han  opstod  om  morgenen  den  tredje 
dag.  Han  blev  set  af  sine  disciple.  Ord,  der 
stadig  genlyder  fra  denne  skelsættende  begi- 
venhed tværs  gennem  tidens  gang  og  selv  i 
dag  bringer  vores  sjæl  trøst,  overbevisning, 
balsam,  vished:  »Han  er  ikke  her;  ...  han  er 
opstået.«20  Opstandelsen  blev  en  realitet 
for  alle. 

For  noget  tid  siden  modtog  jeg  et  tros- 
fremmende  brev  fra  Laurence  M.  Hilton.  Lad 
mig  læse  op  af  brevets  beretning  om  at  over- 
leve personlig  tragedie  med  tro,  uden  at 
tvivle. 

1 1892  drog  Thomas  og  Sarah  Hilton, 
Laurences  bedsteforældre,  til  Samoa,  hvor 


Thomas  blev  indsat  som  missionspræsident 
efter  deres  ankomst.  De  medbragte  en  nyfødt 
datter;  de  fik  to  sønner,  mens  de  var  på  mis- 
sion dér.  Det  var  tragisk,  men  alle  tre  døde  på 
Samoa,  og  i  1895  vendte  bror  og  søster  Hilton 
barnløse  hjem  fra  deres  mission. 

David  O.  McKay  var  en  ven  af  familien  og 
var  dybt  rørt  over  deres  tab.  1 1921  drog  æld- 
ste McKay,  som  på  det  tidspunkt  var  medlem 
af  De  Tolv  Apostles  Kvorum  ud  på  en 
verdensomrejse  for  at  besøge  Kirkens  med- 
lemmer i  mange  lande  og  kom  også  til 
Samoa.  Før  ældste  McKay  rejste,  havde  han 
lovet  søster  Hil  ton,  der  nu  var  enke,  at  han 
personligt  ville  besøge  hendes  tre  børns 
grave.  Jeg  læser  det  brev  op,  som  ældste 
McKay  skrev  til  hende  fra  Samoa: 

»Kære  søster  Hilton 

»Netop  da  den  nedadgående  sols  stråler 
sidst  på  eftermiddagen  rørte  toppene  af 
de  høje  kokospalmer,  onsdag  den  18.  maj 


1921,  stod  et  selskab  på  fem  med  bøjede  hoveder  foran 
den  lille  Fagali'i  Kirkegård  ...  Vi  var  der,  som  du  husker, 
på  grund  af  et  løfte,  som  jeg  gav  dig,  før  jeg  rejste 
hjemmefra. 

Gravene  og  stenene  er  velbevarede  ...  Jeg  gengiver  her 
det,  jeg  skrev,  mens  jeg  stod  ...  uden  for  muren,  der  omgi- 
ver stedet. 

Janette  Hilton 
Født:  10.  sept.  1891 
Død:  4.  juni  1892 
>Hvil  i  fred,  kære  Jennie< 

George  Emmett  Hilton 

Født:  12.  okt.  1894 

Død:  19.  okt.  1894 

>Må  din  søvn  være  fredfyldu 

Thomas  Harold  Hilton 
Født:  21.  sept.  1892 
Død:  17.  marts  1894 
>Hvil  herpå  bakken,  hvil  dig< 

Da  jeg  så  på  disse  tre  små  grave,  prøvede  jeg  at  forestille 
mig,  hvad  du  måtte  gennemgå  i  dine  unge  år  som  mor  her 
på  Samoa.  Da  jeg  gjorde  dette,  blev  de  små  sten  til  monu- 
menter, ikke  blot  over  de  små  børn,  der  hviler  under  dem, 
men  også  over  en  mors  tro  og  hengivenhed  over  for  evige 
principper  om  sandheden  og  livet.  Søster  Hilton,  dine  tre 
små  har  i  tavshed  på  en  yderst  overbevisende  og  effektiv 
måde  fortsat  din  ædle  missionsgerning,  der  begyndte  for 
næsten  30  år  siden,  og  de  vil  fortsætte  lige  så  længe,  som 
der  er  blide  hænder,  der  sørger  for  deres  sidste  jordiske 
hvilested. 

Kærlige  hænder  lukkede  deres  døde  øjne, 
kærlige  hænder  lagde  deres  legeme  smukt  til  rette. 
Indfødte  hænder  udsmykkede  deres  ydmyge  grav. 
Fremmede  ærede  dem,  og  fremmede  sørgede  over  dem. 

Tofa  Soifua 
David  O.  McKay« 

Denne  rørende  beretning  bringer  det  sørgende  hjerte 
den  »fred,  som  overgår  al  forstand.«21 


Vor  himmelske  Fader  lever.  Herren  Jesus  Kristus  er  vor 
Frelser  og  Forløser.  Han  vejledte  profeten  Joseph  Smith. 
Han  vejleder  sin  profet  i  dag,  præsident  Gordon  B. 
Hinckley  Om  denne  sandhed  bærer  jeg  dette  personlige 
vidnesbyrd. 

Det  er  min  bøn,  at  vi  må  udholde  vores  sorg,  bære  vore 
byrder  og  se  vores  frygt  i  øjnene  -  ligesom  vor  Frelser 
gjorde.  Jeg  ved,  at  han  lever.  ■ 


NOTER 

1.  Job  5:7. 

2.  Job  1:1. 

3.  Job  2:9. 

4.  Job  16:19. 

5.  Job  19:25. 

6.  Jer  8:22. 

7.  SI  30:5. 

8.  Jos  1:5. 

9.  1  Kong  17:8-9. 

10.  1  Kong  17:10-14. 

11.  IKong  17:15-16. 

12.  Luk  2:10-11. 


13.  Luk  2:52. 

14.  ApG  10:38. 

15.  Matt  26:36-39. 

16.  Luk  22:42-44. 

17.  Ella  Wheeler  Wilcox: 
»Gethsemane«,  i  Al  Bryant, 
red.,  Sourcebook  ofPoetry, 
3  bind,  1968,  2:435. 

18.  Luk  23:34. 

19.  Luk  23:46. 

20.  Matt  28:6. 

21.  Fil  4:7. 


FORSLAG  TIL  SAMTALEEMNER 
FOR  HJEMMELÆRERNE 

Efter  at  have  bedt  og  læst  dette  budskab,  fremlægger  du  det 
på  en  måde,  som  får  dem,  du  underviser,  til  at  tage  aktivt  del  i 
samtalen.  Her  er  nogle  eksempler: 

1 .  Gennemgå  artiklens  liste  over  udfordringer.  Lad  familiens 
medlemmer  føje  punkter  til.  Læs  så  de  første  tre  afsnit  af  artik- 
len højt  og  spørg:  »Hvordan  kan  vi  klare  det?«  Gennemgå 
sammen  en  eller  flere  af  præsident  Monsons  skriftstedshenvis- 
ninger  eller  anekdoter  for  at  finde  svar  på  det  spørgsmål. 

2.  Bed  fire  personer  om  at  oplæse  fortællerens,  Herrens, 
Elias'  og  enkens  replikker  i  beretningen  fra  1  Kong  17:8-16. 
Hvad  siger  præsident  Monson,  at  vi  kan  lære  af  den  historie? 
Fortæl  om  en  oplevelse  fra  dit  eget  liv,  hvor  lydighed  mod  Gud 
indgød  dig  fred. 

3.  Læs  sammen  historien  om  familien  Hilton  og  brevet  fra 
ældste  David  0.  McKay.  Lad  familiens  medlemmer  fortælle  om 
situationer,  hvor  Frelseren  har  hjulpet  dem  til  udholde  trængsler 
og  finde  fred. 

Beslut  dig  allerede 
nu  for  altid  at  gøre 
det  rette,  og  så  lade 
følgerne  komme.  Føl 
gerne  bliver  altid  til 
dit  eget  bedste. 


ÆLDSTE  RICHARD  G.  SCOTT 

De  Tolv  Apostles  Kvorum 

For  at  kvalificere  dig  til  at  modtage  inspi- 
ration og  vejledning  fra  Herren  hele 
livet,  bør  du  allerede  nu  beslutte  dig  for 
at  gøre,  hvad  Herren  forlanger  af  dig  -  også 
selv  om  det  kan  synes  at  være  et  offer  eller  en 
stor  udfordring.  Jeg  har  af  personlig  erfaring 
lært,  hvordan  det  at  træffe  den  rette  beslut- 
ning i  en  vigtig  situation  kan  være  en  velsig- 
nelse for  hele  ens  tilværelse.  Da  det  er  mit 
oprigtige  ønske  at  styrke  din  tillid  til  din  egen 
evne  til  at  træffe  de  rette  valg,  vil  jeg  fortælle 
om  en  personlig  oplevelse,  som  lærte  mig 
noget  vigtigt. 

Herren  begyndte  at  velsigne  mig 

Da  jeg  havde  taget  min  eksamen,  været 
på  mission  og  var  blevet  gift,  flyttede  min 
hustru  og  jeg  til  det  østlige  USA,  hvor  jeg  fik 
et  job.  Takket  være  en  række  af,  hvad  jeg  nu 
kan  se  var  usædvanlige  hændelser,  kom  jeg 
til  samtale  til  et  job  som  ingeniør  inden  for 
et  nyt  og  spændende  område:  Nemlig 
udformningen  og  udviklingen  af  kernekraft- 
anlæg til  ubåde.  Når  jeg  ser  tilbage  på  det, 
burde  det  have  været  umuligt  for  mig  at  få 
det  job.  Der  var  andre  mere  erfarne  ansø- 
gere til  jobbet.  Men  det  var  bare  sådan,  at 
Herren  hjalp  mig. 


Det  viser  os,  at  Herren  velsigner  os,  hvis  vi 
følger  hans  tilskyndelser  og  gør,  som  profe- 
terne siger.  Vi  skal  udvise  mod  og  tro  og 
vælge  det  rette,  selv  om  mange  andre 
omkring  os  ikke  gør  det. 

Da  jeg  havde  virket  i  den  stilling  i  11 
spændende  år,  sad  jeg  en  aften  til  møde 
med  dem,  der  var  ved  at  udvikle  en  meget 
vigtig  bestanddel  af  kernekraftanlægget.  Min 
sekretær  kom  ind  og  sagde:  »Der  er  en 
mand  i  telefonen,  som  siger,  at  hvis  jeg  næv- 
ner hans  navn,  så  vil  du  straks  komme  til 
telefonen.« 

Jeg  spurgte:  »Hvad  hedder  han?« 

Hun  svarede:  »Harold  B.  Lee.« 

Jeg  sagde:  »Han  har  ret.«  Jeg  tog  tele- 
fonen. Ældste  Lee,  som  senere  blev  Kir- 
kens præsident,  spurgte,  om  han  kunne 
tale  med  mig  samme  aften.  Han  var  i 
New  York  City,  og  jeg  var  i  Washington 
D.C.  Jeg  fløj  op  til  ham,  og  vi  havde  en 
samtale,  som  førte  til,  at  jeg  blev  kaldet  som 
missions  præsident . 

Chefen  for  det  projekt,  jeg  arbejdede  på, 
var  admiral  Hyman  Rickover,  en  hårdtarbej- 
dende, krævende  mand.  Jeg  kendte  ham 
godt  nok  til  at  vide,  at  jeg  hurtigst  muligt 
burde  fortælle  ham,  at  jeg  var  blevet  kaldet. 
Da  jeg  forklarede  missionskaldet  for  ham  og 
sagde,  at  det  betød,  at  jeg  blev  nødt  til  at 

sige  mit  job  op,  blev  han  gan- 
ske vred.  Han  sagde  nogle  ting, 
som  ikke  tåler  gentagelse  og  knuste  sin  brevbakke, 
og  i  de  bemærkninger,  som  fulgte,  gjorde  han  to  ting 
ganske  klare: 

»Scott,  det,  du  udfører  i  dette  forsvarsprojekt,  er  af 
så  stor  betydning,  at  det  vil  tage  et  år  at  oplære  en  ny, 
så  du  kan  ikke  rejse.  Og  for  det  andet,  hvis  du  rejser, 
så  er  du  landsforræder.« 

Jeg  sagde:  »Jeg  kan  oplære  min  afløser  på 
de  to  måneder,  jeg  har  tilbage,  og  det  kom- 
mer ikke  til  at  udgøre  nogen  trussel  for 
nationen.« 

Vi  talte  lidt  mere  sammen,  og  så  sagde  han 
endelig:  »Jeg  vil  aldrig  tale  med  dig  mere.  Jeg 
ønsker  ikke  at  se  dig  mere.  Du  er  en  færdig  mand, 
og  ikke  bare  her,  du  skal  ikke  regne  med 
nogensinde  at  komme  til  at  arbejde 
inden  for  kernekraftområdet.« 

Jeg  svarede:  »Hr.  admiral,  De  kan 
udelukke  mig  fra  Deres  kontor,  men 
medmindre  De  hindrer  mig  i  det,  så 
overdrager  jeg  mit  ansvarsområde  til 
en  anden.« 
Admiralen  holdt  sit  ord  og  ophørte  med  at 
tale  med  mig.  Når  der  skulle  træffes 
vigtige  beslutninger,  sendte  han  en  budbringer, 
eller  jeg  kommunikerede  med  ham  gennem  en  tredje- 
person. Han  udpegede  en  anden  til  at  overtage  mit 
ansvarsområde,  og  jeg  oplærte  vedkommende. 

Min  svære  beslutning 

Det  var  ikke  svært  for  mig  at  tage  af  sted.  Jeg  vidste,  at 
Herren  havde  kaldet  mig  til  missionspræsident.  Men  jeg 
vidste,  at  min  beslutning  påvirkede  andre.  I  Idaho  Falls 
i  Idaho  var  der  mange  medlemmer  af  Kirken,  hvis  job 
afhang  af  kernekraftprogrammet.  Jeg  ville  nødig  komme 
til  at  skade  dem.  Jeg  vidste  ikke,  hvad  jeg  skulle  gøre.  Mit 
hjerte  blev  ved  med  at  sige:  »Ordner  alt  sig,  eller  kommer 
det  til  at  gå  ud  over  nogle  uskyldige,  som  er  afhængige  af 
vores  program  for  at  tjene  til  livets  ophold?« 

Mens  jeg  bad  og  overvejede  det,  blev  jeg  ved  med  at 
tænke  på  salmen  »Gør  hvad  er  ret«.  En  strofe  fra  salmen 
blev  ved  med  at  dukke  op  i  mine  tanker:  »Gør  hvad  er 
ret,  lad  så  følgerne  komme.«  Andre  strofer  fra  sal- 
men rummede  også  trøst,  såsom:  »Gud  dig  beskær- 
mer, gør  derfor  kun  ret«  (Salmer  og  sange,  nr.  153). 
Den  sidste  dag  jeg  var  på  kontoret,  bad  jeg  om  et 
møde  med  admiralen.  Hans  sekretær  gispede.  Jeg 
mødte  op  med  et  eksemplar  af  Mormons  Bog  i  hån- 
den. Han  så  på  mig  og  sagde:  »Sid  ned,  Scott.  Hvad  er 
det,  du  har?  Jeg  har  gjort  alt,  hvad  jeg  kan  for  at  tvinge 
dig  til  at  ombestemme  dig.  Hvad  er  det,  du  har?«  Deref- 
ter fulgte  en  meget  interessant  og  mere  afdæm- 
pet samtale.  Denne  gang  lyttede  han  mere. 
Han  sagde,  at  han  nok  skulle  læse  Mormons 
Bog.  Så  skete  der  noget,  som  jeg  aldrig  havde 
troet  ville  ske.  Han  tilføjede:  »Ring  til  mig,  når  du  ven- 
der hjem  fra  din  mission.  Så  har  jeg  et  job  til  dig.« 

Dine  svære  beslutninger 

Når  man  er  ung,  har  man  mange  udfordringer 
og  svære  beslutninger  i  vente.  For  en  ung  mand  er 
den  første  svære  beslutning  måske,  om  man  skal 
være  missionær  eller  ej.  Det  er  egentligt  ikke  et 
spørgsmål.  Herren  har  sagt,  at  en  mission  er  et 
privilegium  og  et  ansvar.  Det,  der  er  behov 
for,  er  at  leve  værdigt,  så  man  kan  tjene  som 
missionær,  forstå  Herrens  lærdomme,  i  sær- 
deleshed genoprettelsens  budskab,  og 
indse,  at  man  kan  velsigne  mange,  hvis  man 
vil  glemme  sig  selv  og  tjene  Herren. 
Som  missionspræsident  så  jeg,  hvordan  unge 
mænd  og  kvinder  fik  muligheder,  som  gjorde,  at  de  udvik- 
lede sig  enormt,  samtidig  med  at  de  velsignede  andre.  De 
missionærer,  som  havde  lettest  ved  at  tjene,  var  dem,  der 


havde  studeret  skrifterne  og  gjort  evangeliets  budskab  til 
en  del  af  dem  selv 

Takket  være  missionærernes  villighed  til  at  træffe  den 
svære  beslutning  at  give  afkald  på  meget,  som  kunne  synes 
tillokkende  for  teenagere,  gav  Herren  dem  mulighed  for  at 
tjene,  og  senere  skænkede  ham  dem  vidunderlige  ægtefæl- 
ler. De  blev  enestående  Guds  tjenere  på  grund  af  deres  dis- 
ciplin, slid  og  tillid  til  Herren.  En  hel  del  af  dem  har  været 
ledere  i  Kirken,  og  de  har  udmærket  sig  inden  for  deres  fag. 

Til  dit  eget  bedste 

Beslut  dig  allerede  nu  for  altid  at  gøre  det  rette,  og  så 
lade  følgerne  komme.  Følgerne  bliver  altid  til  dit  eget  bed- 
ste. Du  vil  erfare,  at  det  på  langt  sigt  er  lettest  at  vælge  det 
rette  og  gøre  det  vanskelige  med  det  samme.  Når  man  har 
truffet  den  beslutning,  er  det  ikke  vanskeligt  at  føre  den  ud 
i  livet. 


Jeg  har  aldrig  fortrudt,  at  jeg  har  valgt  det  rette  -  selv 
ikke  når  det  medførte  voldsom  kritik.  Når  du  erfarer  den 
sandhed,  opdager  du  også,  at  når  man  er  lydig,  bliver  man 
inspireret,  så  man  ved,  hvad  man  skal  gøre,  og  man  får 
evnen  til  at  gøre  det. 

Med  al  den  kærlighed,  som  mit  hjerte  rummer,  beder 
jeg  jer  om  at  beslutte  jer  for  at  efterleve  Herrens  standar- 
der. Lev  på  en  sådan  måde,  at  Helligånden  kan  inspirere 
til  hele  tiden  at  gøre  det  rette.  Jeg  vidner  om,  at  som  følge 
af  det,  vil  dine  værdige  drømme  eller  noget  endnu  bedre 
blive  dit. 

Din  himmelske  Fader  og  hans  elskede  Søn  elsker  dig. 
Du  fatter  ikke,  i  hvor  høj  grad  de  ønsker,  at  du  skal  være 
lykkelig.  De  hjælper  dig  med  at  opnå  den  lykke,  når  du 
trofast  gør  alt,  hvad  du  kan  for  at  efterleve  budene.  ■ 

Dele  af  denne  artikel  er  taget  fra  »Gør  hvad  er  ret«,  Liahona, 
marts  2001,  s.  10-17. 


JEG  VALGTE  EN  MISSION 

I S  Af  LIMON  TORRES 

Da  jeg  var  lille,  spurgte  min  familie  og 
mine  primarylærere  mig,  om  jeg  skulle  på 
mission,  når  jeg  blev  stor.  Jeg  svarede  altid 
ja.  Da  jeg  blev  12  år,  blev  jeg  ordineret  til 
embedet  som  diakon.  Mine  ledere  sagde 
straks,  at  jeg  skulle  på  mission  om  bare  syv 
år.  Det  syntes  meget  langt  ude  i  fremtiden. 

Da  jeg  blev  ordineret  til  lærer,  blev 
påmindelserne  om  en  mission  mere  hyp- 
pige. Og  da  jeg  blev  ordineret  til  præst,  blev 
de  endnu  hyppigere.  Jeg  begyndte  at  blive 
lidt  urolig,  for  der  var  kun  tre  år  til. 

Jeg  kunne  godt  lide  tanken  om  at  tage  på 
mission,  sådan  som  nogle  af  mine  ældre 
brødre  havde  gjort.  Men  tanken  om  at  være 
væk  fra  familien  i  to  år  i  en  helt  anden  del  af 
verden  var  skræmmende.  Jeg  indså,  at  jeg 
frygtede  at  tage  på  mission,  fordi  jeg  ikke 
havde  noget  stærkt  ønske  om  at  gøre  det. 

Jeg  fortalt  min  søster  Francisca  om  mit 
problem,  og  hun  satte  sig  ned  ved  siden  af 


mig  og  sagde:  »Isai,  jeg  forstår 
godt,  hvad  du  siger,  og  jeg  har  kun 
to  ting  at  sige  til  dig.  Det  første  er, 
at  en  mission  er  det  sted,  hvor  folk 
kan  have  Ånden  med  sig  100  %  af 
tiden,  når  de  alene  har  Guds  herlig- 
hed for  øje.  Det  andet  er,  at  du  skal 
bede  Herren  om  at  styrke  dit  ønske  om  at 
tage  på  mission.  Herren  skal  nok  hjælpe  dig.« 

Jeg  fulgte  hendes  råd  og  begyndte  at 
bede  om,  at  mit  ønske  om  at  udføre  en  mis- 
sion måtte  blive  styrket. 

Den  6.  april  2000  var  beslutningernes 
dag  for  mig,  for  det  var  den  dag,  hvor  min 
hjemmelærerkammerat  drog  af  sted  på  sin 
mission.  Jeg  tog  ud  til  lufthavnen  for  at  sige 
farvel  til  ham.  Da  han  steg  om  bord  i  flyet, 
følte  jeg  en  begejstring  for  at  gøre  det 
samme.  Men  i  stedet  for  at  føle  mig  bange, 
følte  jeg  en  indre  fred.  Jeg  konkluderede,  at 
denne  følelse  var  svaret  på  min  bøn.  Jeg 
vidste,  at  Herren  ønskede,  at  jeg  skulle 
udføre  en  mission.  Fra  da  af  havde  jeg  et 


stærkt  ønske  om  at  tage  på 
mission,  når  jeg  fyldte  19. 
Jeg  blev  kaldet  til  at  tjene  i 

ÉSan  Jose-missionen  i  Califor- 
nien, og  jeg  er  næsten  lige 
I     vendt  hjem.  Mine  år  i  missio- 
nen har  været  de  bedste  i  hele 
mit  iiv.  Jeg  opdagede,  at  selv  om  jeg  var 
langt  væk  fra  min  familie,  så  trøstede  og 
styrkede  Herrens  Ånd  mig,  når  jeg  havde 
det  svært  eller  havde  brug  for  hjælp.  Jeg 
lærte  min  himmelske  Fader  og  Jesus  Kri- 
stus at  kende  og  kom  til  at  elske  dem.  Jeg 
kunne  med  vished  sige,  at  Mormons  Bog  er 
sand.  Mit  vidnesbyrd  om  levende  profeter 
og  om  genoprettelsen  blev  styrket.  Jeg  fat- 
tede kærlighed  til  de  mennesker,  som  jeg 
tjente.  Og  jeg  erfarede,  at  tungemålsgaven 
eksisterer  -  for  jeg  lærte  at  tale  og  under- 
vise på  engelsk. 

Det,  som  jeg  havde  troet  ville  være  et  stort 
offer,  blev  til  den  største  velsignelse  i  mit  liv.  ■ 

Isai  Limon  Torres  er  medlem  afMatamoros 
1.  Menighed  i  Matamoros  Stav  i  Mexico. 

MIT  MISSIONÆRINTERVIEW, 
PRÆSIDENT! 


WILLIAM  D.  OSWALD 

Andenrådgiver  i  Søndagsskolens 
hoved  præsidentskab 


Mens  jeg  virkede  som 
missionspræsident, 
skete  der  noget  gan- 
ske usædvanligt.  En 
ung  diakon  bankede 
på  min  dør  og  sagde, 
at  han  var  kommet 
for  at  udfylde  sin 
missionsansøgning. 


■Hi 


n  søndag,  mens  jeg  virkede  som  mis- 
sionspræsident i  Vladivostok  i  Rusland, 
skete  der  noget  ganske  usædvanligt. 
Jeg  var  gået  ind  på  mit  kontor  for  at  hente 
nogle  materialer,  da  en  ung  mand  på  13,  Vla- 
dimir, blandt  venner  kaldet  Vova,  bankede  på 
min  dør.  Vova  er  diakon  i  Vladivostok  1.  Gren. 
Han  bad  om  at  få  lov  at  tale  med  mig  inde 
på  kontoret.  Han  blev  ledsaget  af  søster 
Olga  Vujatjeslavna  Drujagunova.  Denne 
søster  taler  flydende  engelsk,  og  drengen 
havde  bedt  hende  om  at  fungere  som  tolk. 
Vova  taler  ikke  engelsk,  og  jeg  taler  kun 
lidt  russisk. 

Vova  havde  været  forældreløs.  Han  blev 
forladt  ved  fødslen,  fordi  han  var  født  med 
hareskår.  Hareskåret  er  siden  blevet  delvis 
udbedret,  så  han  nu  kun  har  et  ar.  Han  var  ble- 
vet adopteret  af  en  dejlig  kvinde,  der  behand- 
lede ham  som  sin  egen  søn.  Drengen  er  altid 
glad.  Han  smiler  altid  og  har  en  dejlig  udstrå- 
ling, når  han  omdeler  nadveren.  Han  bærer 
diakonens  kappe  så  værdigt  som  nogen  dreng, 
jeg  har  truffet.  Han  bærer  ofte  et  smukt  og 


kort  vidnesbyrd  om  evangeliets  sandhed.  Han 
er  alt,  hvad  en  diakon  burde  være. 

Da  vi  mødtes,  talte  Vova  på  russisk,  og 
Olga  oversatte.  Hun  fortalte  mig,  at  Vova  var 
kommet  for  at  udfylde  sin  ansøgning  om  at 
tjene  som  fuldtidsmissionær.  Uden  at  trække 
på  smilebåndet  spurgte  jeg:  »Hvor  gammel 
er  han?« 

Hun  spurgte,  og  han  svarede:  »Næsten  14.« 

Jeg  bevarede  fatningen  og  sagde:  »Er  han 
klar  over,  at  han  skal  være  19,  før  han  kan 
komme  på  mission?« 

Hun  svarede:  »Det  ved  han  godt,  men 
han  vil  ikke  være  for  sent  ude  med  sin 
ansøgning.« 

Jeg  forsikrede  dem  om,  at  der  stadig  var 
lang  tid  til,  at  vi  skulle  sende  hans  missionsan- 
søgning til  Moskva  og  derfra  videre  til  Salt 
Lake  City.  Hverken  grenspræsidenten  eller 
jeg  ville  glemme  at  minde  ham  om,  når  det 
var  tid  at  indsende  papirerne.  Jeg  gik  hen  til 
væggen,  hvor  jeg  havde  billeder  af  de  44  mis- 
sionærer, som  på  det  tidspunkt  tjente  i  mis- 
sionen i  Vladivostok.  Jeg  fortalte  Vova,  at  jeg 
var  bange  for,  at  papirerne  ville  blive  sendt  til- 
bage, hvis  det  så  ud,  som  om  jeg  anbefalede 
en  13-årig  dreng  som  fuldtidsmissionær. 

vad  ville  der 
ske,  hvis  der 
om  fem  år, 
når  denne  unge  dia- 
kon er  parat  til  at 
udføre  en  mission,  er 
2000  andre  russiske 
diakoner,  der  forbe- 
reder sig  nøjagtig 
som  han? 


Så  sagde  jeg,  at  siden  han  nu  var  på  mit 
kontor,  hvor  jeg  afholdt  interviews  med  mis- 
sionærerne, syntes  jeg,  at  det  var  meget  pas- 
sende at  stille  ham  de  spørgsmål,  som  ville 
blive  stillet,  når  han  blev  19,  bare  for  at  se, 
om  han  på  nuværende  tidspunkt  var  værdig 
til  at  tjene  på  en  mission.  Jeg  gennemgik  alle 
værdighedsspørgsmålene,  som  om  Vova 
havde  været  en  af  mine  fuldtidsmissionærer, 
men  jeg  undlod  taktfuldt  dreng-pigespørgs- 
målene, fordi  jeg  mente,  at  de  endnu  ikke 
var  et  problem  for  ham.  Desuden  ville  jeg 
ikke  gøre  søster  Olga  forlegen. 

Vova  besvarede  alle  spørgsmålene  med  de 
rigtige  svar  og  med  en  visdom,  der  svarede 
til  en  dreng,  der  var  dobbelt  så  gammel  som 
han.  Da  jeg  havde  tænkt  over  det,  gættede  jeg 
på,  at  han  nok  havde  spurgt  en  af  ældsterne 
om,  hvilke  spørgsmål  han  kunne  vente  hos 
missionspræsidenten.  Jeg  sagde  så  til  Vova, 
at  han  kunne  vende  tilbage  hvert  halve  år,  og 
så  kunne  vi  gentage  interviewprocessen. 

Han  spurgte  så  en  smule  bekymret,  hvad 
han  skulle  sige  for  at  lade  mig  vide,  at  han 
var  parat  til  et  nyt  interview  om  seks  måne- 
der. Gennem  søster  Olga  sagde  jeg  til  ham, 
at  det  var  på  tide  han  fik  sin  første  engelsk- 
lektion. Så  sagde  jeg  langsomt:  »Du  skal  sige 
sådan  her:  >Jeg  er  parat  til  mit  missionærin- 
terview, præsident.<« 

Tre  gange  gentog  han  de  vigtige  ord,  som 
han  skulle  lære. 

Da  jeg  skulle  til  at  afslutte  interviewet, 
bad  Vova  Olga  om  at  stille  mig  et  sidste 
spørgsmål.  »Præsident,«  sagde  han,  »har 
du  et  råd  til,  hvordan  jeg  skal  forberede 
mig  til  min  mission?« 
Det  kom  lidt  bag  på  mig.  Få  af  mine 
modne  ældster  havde  visdom  til  at  stille  et 
så  velvalgt  spørgsmål.  Jeg  tænkte  over  det 
et  øjeblik,  og  så  sagde  jeg,  at  han  skulle 
gøre  tre  ting.  For  det  første  sagde  jeg,  at 
han  skulle  læse  i  skrifterne  hver  dag.  For 
det  andet  foreslog  jeg  ham  at  bede  til  sin 


himmelske  Fader  hver  morgen  og  aften.  Og 
for  det  tredje  sagde  jeg,  at  han  skulle  lære 
engelsk. 

Jeg  må  indrømme,  at  det  sidste  forslag  var 
en  smule  egoistisk,  for  jeg  tænkte  på,  hvor 
gerne  jeg  ville  kunne  tale  med  ham  på  eng- 
elsk og  spørge  ham  om,  hvad  der  rørte  sig  i 
hans  hjerte.  Jeg  foreslog  ham,  at  han  skulle 
deltage  i  de  engelskklasser,  som  missionæ- 
rerne afholdt,  men  han  sagde,  at  hans  mor 
ikke  ville  lade  ham  gå  ud,  når  det  var  mørkt. 
Vi  blev  enige  om,  at  han  skulle  arbejde  flittigt 
i  sine  engelsktimer  i  skolen  hver  dag. 

Da  jeg  senere  så  diakonerne  i  forhallen 
efter  kirketid,  spurgte  jeg  Vova,  om  han 
ville  gentage  den  sætning,  som  han  skulle 
bruge  til  at  bede  om  sit  næste  interview. 
Det  gjorde  han  på  bedste  vis.  Til  min  store 
overraskelse  erfarede  jeg  så,  at  de  andre 
diakoner  i  grenen  også  havde  lært  sig  de 
magiske  ord.  Hver  af  dem  sagde,  mens 
han  så  direkte  på  mig:  »Jeg  er  parat  til  mit 
missionærinterview,  præsident!« 

Hvor  er  eksemplets  magt  dog  stor!  Glæ- 
den ved  at  en  er  villig  til  at  åbne  munden  og 
fortælle  en  anden  om,  hvad  han  havde  lært, 
var  noget  jeg  prøvede  at  få  alle  mine  missio- 
nærer til  at  opleve!  Disse  russiske  diakoner 
var  på  vej  mod  fuldkommenhed. 

Da  jeg  sad  ved  mit  skrivebord,  tænkte  jeg 
på,  hvilke  fremskridt  der  kunne  ske  inden 
for  missioneringen  i  dette  enorme  land,  Rus- 
land, hvis  der  om  fem  års  tid,  når  Vova  fylder 
19  og  er  parat  til  at  udføre  en  mission,  er 
2000  andre  russiske  diakoner,  der  forbere- 
der sig  ligesom  Vova.  Svaret  findes  selvfølge- 
lig i  Alma  57.  Der  læser  vi  om  en  profet  ved 
navn  Helaman,  som  havde  2000  unge  mænd, 
og  han  udrettede  mirakler  med  disse  tro- 
ende og  hengivne  drenge,  som  var  blevet 
undervist  af  deres  mødre  (se  v.  21). 

Tænk  på,  hvor  velsignet  den  missionspræ- 
sident  bliver,  som  får  Vova  som  en  af  sine 
unge  missionærer.  ■ 


Styrk  fremtidens 

mødre 


SUSAN  W.  TANNER 

Unge  Pigers  hoved præsidentinde 


Vi  skal  inspirere  de 
unge  piger  til  at  få 
et  ønske  om  at  blive 
vidunderlige  hu- 
struer, mødre  og 
husmødre. 


F"^  or  en  del  år  siden  spurgte  min  mand  og 
jeg  vores  børn  om,  hvad  de  havde  syn- 
tes godt  om  ved  den  sidste  generalkon- 
ference. Vores  da  16-årige  datter  var  begejstret. 
Hun  sagde:  »Jeg  nød  den!  Jeg  nød  at  høre 
inspirerede,  intelligente  profeter  og  ledere 
hylde  moderskabet.«  Så  fortalte  hun  os,  at  det 
var  en  af  hendes  store  bekymringer:  »Jeg  hører 
det  ikke  fra  nogen  andre  -  ikke  til  seminar, 
ikke  i  Unge  Piger  og  bestemt  ikke  i  skolen, 
ingen  andre  steder  end  herhjemme.« 

Jeg  ved  ikke,  om  hendes  erfaringer  minder 
om  andre  unge  pigers,  men  det  formoder  jeg. 
Jeg  ved  godt,  at  det  en  tid  ikke  har  været  på 
mode  for  kvinder  at  lovprise  moderskabets 
dyder,  eller  for  unge  kvinder  at  udtrykke 
deres  inderste  ønske  om  at  blive  mødre. 
Dette  bemærkede  jeg  især,  da  jeg  for 
nogen  tid  siden  talte  med  en  gruppe  på  cirka 
20  laurbærpiger,  som  jeg  aldrig  havde  truffet 
før.  Jeg  spurgte  dem,  hvad  deres  mål  var. 
De  første  nævnte  uddannelsesmæssige  mål, 
såsom  at  blive  cand.mag.  Nogle  sagde,  at  de 
gerne  ville  på  mission  -  og  det  er  alt  sammen 
gode  mål.  Til  sidst  var  der  en  pige,  der  genert 
sagde,  at  hun  gerne  ville  være  mor.  Så  talte  et 
par  piger  om  andre  mål.  Da  endnu  en  pige 
nævnte  moderskabet,  sluttede  resten  af  dem 
sig  til  det.  Men  det  var  ret  modigt  af  de  første 


to  piger  at  indrømme,  at  de  gerne  ville  være 
mødre.  Og  det  skete  endda  under  trygge 
forhold. 

Udover  at  en  pige  kan  blive  latterliggjort  for 
at  indrømme,  at  det  er  hendes  mål,  så  kan  hun 
i  fremtiden  løbe  ind  i  et  nederlag.  Hun  ved,  at 
hun  ikke  selv  fuldstændig  kontrollerer,  om 
hun  kan  nå  dette  mål,  og  det  kan  få  hende  til 
at  føle  sig  sårbar,  hvis  hun  nævner  det.  Det  er 
også  et  mål,  der  kræver  stor  uselviskhed.  Det 
kan  kræve,  at  man  må  skubbe  andre,  mere 
tillokkende  mål  fra  sig.  Jeg  har  stor  forståelse 
for  de  mange  udfordringer,  som  vore  unge 
piger  står  overfor,  men  jeg  mener  stadig,  at 
jeg  skal  forkynde  evige  principper. 

Jeg  vil  gerne  hylde  moderskabet  og  tale 
om  den  nyeste  sætning  i  Unge  Pigers  tema: 
»...  være  beredte  til  at  styrke  hjem  og  familie 
...«  Jeg  vil  påpege  fem  ting,  som  vi  som  foræl- 
dre og  ledere  skal  gøre  for  vore  unge  piger. 

1.  Vi  skal  lære  unge  piger,  hvordan  de  kan 
styrke  deres  nuværende  hjem  og  familie. 

Alle  familier,  fra  de  bedste  til  de  mest 
belastede,  har  brug  for  at  blive  styrket.  Ældste 
Robert  D.  Hales  fra  De  Tolv  Apostles  Kvorum 
har  sagt:  »Hvis  vi  tror,  at  andre  familier  ikke 

i  skal  opmuntre  de  unge  piger  til  at 

har  nogle  vanskeligheder  eller  problemer,  så  kender  vi  dem 
bare  ikke  godt  nok.«1  Vi  må  opmuntre  pigerne  til  at  gå  til 
deres  mødre  og  fædre,  ikke  bare  for  at  modtage  hjælp,  men 
for  at  yde  hjælp. 

Flere  af  medlemmerne  i  vores  hovedbestyrelse  voksede 
op  i  hjem,  hvor  forældrene  var  mindre  aktive  i  Kirken.  En 
af  dem  havde  en  klog  vejleder  i  Unge  Piger,  som  rådede 
hende  til  at  være  sammen  med  sin  familie,  når  de  dyrkede 
fritidsinteresser  om  søndagen, 
men  dog  holde  fast  ved  sine 
personlige  standarder.  Så 
hvis  de  tog  i  svømmehallen, 
tog  hun  med  dem  og  , 

hyggede  sig  med  dem, 
men  hun  gik  ikke 
selv  i  vandet.  Det 
lykkedes  hende 
at  knytte  kærlige 
bånd  til  sin 
familie. 


Jeg  kender  en  ung  pige,  som  med  bekymring  så  sin  bror 
omgås  de  forkerte  venner.  En  aften,  hvor  hun  havde  bedt 
inderligt  for  ham,  fulgte  hun  en  tilskyndelse  til  at  hente 
ham  fra  den  fest,  han  deltog  i.  Hun  kørte  rundt  med  ham 
et  stykke  tid  og  talte  om  hans  identitet  som  en  del  af  deres 
familie  og  som  en  del  af  vor  himmelske  Faders  familie  og 
om,  at  det  var  hans  ansvar  at  ære  disse  identiteter.  Det 
lykkedes  ham  at  rette  op  på  sit  liv,  til  dels  på  grund  af  sin 
søsters  kærlighed. 

Unge  føler  sig  ofte  ensomme  eller  udstødte,  enten  socialt 

eller  åndeligt.  Venskaber  og 
nære  bånd  til  deres 


Vi  kan  hjælpe 
de  unge  piger 
til  at  se,  at 
god  husførelse  kan 
gavne  dem  både 
åndeligt  og  timeligt. 
Det  at  gøre  et  hjem 
fysisk  indbydende 
skaber  en  atmo- 
sfære, som  er  befor- 
drende for  Ånden. 


søskende  er  den  bedste  kur  mod  det.  En 
teenager  blev  afvist  af  en  gruppe  piger  på 
sin  skole.  Hendes  brødre  og  søstre  lindrede 
hendes  kvaler  ved  at  tage  hende  med  i 
deres  aktiviteter  og  vise  hende  ekstra  meget 
kærlighed. 

Alle  disse  er  eksempler  på  unge  piger,  der 
styrker  deres  hjem  og  familie.  At  tjene  fami- 
lien er  en  måde  at  holde  sine  pagter  på,  og 
når  man  holder  sine  pagter,  høster  man  den 
lovede  velsignelse  at  kunne  have  Andens  vej- 
ledning. Vi  skal  hjælpe  de  unge  piger  der, 
hvor  de  befinder  sig,  uanset  hvilken  type 
familie  de  tilhører,  så  de  kan  styrke  deres 
hjem  og  familie. 

2.  Vi  skal  udruste  de  unge  piger  med 
færdigheder,  både  timelige  og  åndelige, 
som  vil  være  til  velsignelse  for  deres 
kommende  hjem. 

Jeg  tror,  at  en  måde,  hvorpå  vi  kan  væbne 
vore  piger  åndeligt,  er  ved  at  hjælpe  dem 
med  at  udvikle  timelige  færdigheder  eller 
talenter.  Vi  ved,  at  i  Herrens  øjne  er  alt  ånde- 
ligt (se  L&P  29:34). 

God  husførelse  er  en  døende  kunst.  Det 
bekymrer  mig.  Når  et  samfund  mister  sine 
husmødre,  skaber  vi  en  følelsesmæssig 
hjemløshed,  der  minder  meget  om  fysisk 
hjemløshed,  med  lignende  problemer, 
såsom  fortvivlelse,  narko,  umoral  og  mang- 
lende selvværd.  I  en  udgivelse  med  titlen 
The  Family  in  America  (Familieliv  i  Amerika) 


skriver  Bryce  Christensen,  at  antallet  af 
hjemløse  på  gaderne  »slet  ikke  afspejler 
omfanget  af  hjemløshed  i  Amerika.  For  siden 
hvornår  har  ordet  hjem  blot  betydet  en 
fysisk  bolig,  eller  ordet  hjemløshed  blot 
mangel  på  en  sådan  bolig? ...  Hjem  [betyder] 
ikke  blot  bolig,  men  også  en  følelsesmæssig 
forpligtelse,  tryghed  og  et  tilhørsforhold. 
Hjemmet  er  ikke  blot  ensbetydende  med 
et  nødvendigt  tag  over  hovedet  og  en  varm 
radiator,  men  også  et  sted,  der  er  helliget  af 
ægteskabets,  forældres  og  familieforpligtel- 
sens varige  bånd.  Et  sted,  der  krævede  ofre 
og  hengivenhed,  og  som  bød  på  kærlig 
omsorg  og  varm  anerkendelse.«2 

Så  vi  skal  lære  dem  god  husførelse,  der- 
iblandt de  rent  praktiske  færdigheder  såsom 
at  lave  mad,  sy,  lægge  budget  og  forskønne 
hjemmet.  Vi  skal  lære  de  unge  piger,  at  god 
husførelse  er  agtværdigt  og  kan  hjælpe  dem 
både  åndeligt  og  timeligt.  Når  man  gør  et 
hjem  fysisk  indbydende,  indgyder  det  ens 
kære  et  ønske  om  at  være  der,  og  det  er 
med  til  at  skabe  en  atmosfære,  som  er  befor- 

o 

drende  for  Anden. 

Søndagsskolen,  GUF  og  Personlig  frem- 
gang er  alle  programmer,  som  giver  tid  og 
lejlighed  til  at  undervise  i  disse  nødvendige 
lektioner.  Jeg  kommer  til  at  tænke  på  mine 
egne  oplevelser  som  vejleder  for  laurbærpi- 
gerne. De  unge  piger,  som  jeg  havde  ansvar 
for,  havde  et  år  tilbage,  inden  de  blev  sendt 
ud  i  verden  på  egen  hånd.  Jeg  spurgte  dem, 
hvad  de  havde  brug  for  at  vide  for  at  være 
parat  til  den  uafhængighed.  Udfra  deres  liste 
over  behov  -  at  afstemme  et  checkhæfte, 
ansøge  om  studieplads  eller  job,  at  kunne  lave 
andet  end  småkager  og  så  videre  -  planlagde 
vi  vores  GUF-aktiviteter.  Jeg  havde  ikke  læng- 
ere problemer  med  tilstedeværelse,  for  vi 
udviklede  færdigheder,  som  de  unge  piger 
havde  brug  for,  når  de  skulle  tackle  deres 
vigtige,  fremtidige  roller.  Jeg  kunne  se,  at  i 

løbet  af  processen  med  at  lære  timelige  færdigheder, 
udviklede  de  samtidig  åndelige  færdigheder.  De  udviste 
mere  oprigtigt  venskab  og  omsorg  for  hinanden.  Mødre 
fortalte  mig,  at  den  åndelige  tone  i  deres  hjem  blev  forbe- 
dret, når  de  unge  piger  viste  deres  nyvundne  færdigheder. 
Det  er  det,  vi  som  forældre  og  ledere  skal  gøre.  Vi  skal 
hjælpe  de  unge  piger  med  at  udvikle  praktiske  og  åndelige 
færdigheder,  som  kan  velsigne  deres  kommende  hjem. 

3.  Vi  skal  inspirere  de  unge  piger  til  at  få  et  ønske  om 
at  blive  vidunderlige  hustruer,  mødre  og  husmødre. 

De  to  stærkeste  redskaber,  som  vi  har  til  at  inspirere 
vore  unge  piger,  er  vores  eksempel  og  vore  oprigtige  ord. 

Jeg  har  set  mange  inspirerende  UP-ledere,  der  er 
eksempler  på  kvinder,  som  med  værdighed  og  glæde 
udfylder  deres  rolle.  Jeg  husker  min  egen  vejleder,  da  jeg 
var  laurbærpige.  Hun  opdrog  trofast  sine  børn  i  Kirken, 
selv  om  hendes  mand  var  mindre  aktiv.  Jeg  kender  en 
ung  pige,  hvis  forældre  ikke  var  aktive  i  Kirken.  Hun  var 
letpåvirkelig  og  lærevillig  og  drog  ved  lære  af  sine  lederes 
eksempel.  Hun  lærte  at  faste  og  at  holde  familieaften  ved 
at  deltage  i  disse  aktiviteter  sammen  med  sine  ledere. 

Mit  bedste  og  mest  konsekvente  eksempel,  når  det  gjaldt 
at  lære  glæden  ved  husførelse  at  kende,  var  min  egen  mor. 
Adskillige  gange  om  dagen  fortalte  hun  mig,  hvor  meget 
hun  værdsatte  at  være  mor  og  husmor,  og  hun  efterlevede 
sine  ord  i  praksis.  Hun  sang,  mens  hun  lagde  vasketøj  sam- 
men; hun  glædede  sig  over  den  friske  duft  på  et  nyskrubbet 
badeværelse;  hun  lærte  mig  at  læse  og  skrive,  at  sy  og 
lave  mad,  at  elske  og  tjene.  Fordi  hun  udstrålede 
Ånden  og  dens  frugter  af  kærlighed,  glæde, 
fred,  sagtmodighed,  langmodighed  og  mildhed, 
fornemmede  jeg  det,  og  jeg  vidste,  at  jeg  ønskede 
at  opnå  det  samme  (se  Gal  5:22-23).  Hendes 
eksempel  er  stadig  en  daglig  vejledning  for  mig. 

I  skal  alle  vide,  at  jeg  finder  stor  glæde  i  at  være 
mor,  hustru  og  husmor.  Vi  bør  ofte  give  udtryk  for 
vores  glæde  i  ord,  handlinger  og  fremtoning. 

Ved  vores  eksempel  og  vore  oprigtige  ord  ka 
vi  hjælpe  de  unge  piger  til  at  se  den  glæde, 
som  vi  oplever  ved  at  være  hustruer,  mødre< 
og  husmødre. 


4.  Vi  skal  hjælpe  vore  unge  kvinder  med  at  få  mod  til 
at  møde  en  verden,  som  fornedrer  familien  og 
familieværdierne. 

På  det  seneste  har  det  været  oprørende  at  opleve  Satans 
rasende  angreb  på  familien.  Alternative  samlivsformer, 
abort,  papirløse  forhold,  skilsmisse,  umoral  og  vold  er 
emner,  der  skriger  os  i  møde  overalt. 

Skønt  jeg  føler  mig  oprørt,  føler  jeg  ingen  frygt.  Frygt  er 
det  modsatte  af  tro.  Paulus  skrev  til  Timotheus,  at  »Gud  har 
ikke  givet  os  en  fej  ånd,  men  en  ånd  med  kraft  og  kærlig- 
hed og  besindighed«  (2  Tim  1:7). 

Jeg  har  tro  på  Jesus  Kristus  og  hans  gengivne  evange- 
lium. Jeg  føler  mig  styrket  af  evangeliets  sandheder,  som 
de  kommer  til  udtryk  i  familieproklamationen.  Den  har  et 
klart  standpunkt  med  hensyn  til  hvert  af  de  emner,  jeg  lige 
har  nævnt,  så  vel  som  andre  emner.  For  eksempel: 

Alternative  samlivsformer:  »En 
persons  køn  er  et  fundamentalt 
særkende  ved  den  enkeltes 
førjordiske,  jordiske  og  evige 
identitet  og  hensigt ... 

...  Vi  erklærer  endvidere,  at  Gud  har  befa- 
let, at  formeringens  hellige  kraft  kun  skal 
anvendes  mellem  en  mand  og  en  kvinde,  der 
er  lovligt  viet  som  ægtemand  og  hustru.« 

Abort:  »Vi  bekræfter  livets  hellighed  og  dets 
vigtighed  i  Guds  evige  plan.« 

Papirløse  forhold:  »Ægteskabet  mellem 
mand  og  kvinde  er  grundlæggende  i  [Guds] 
evige  plan.« 

Skilsmisse:  »Ægtemand  og  hustru  har  et 
stort  ansvar  for  at  elske  og  vise  omsorg  for 
hinanden  og  for  deres  børn.« 

Umoral:  »Vi  advarer  om,  at  personer,  som 
bryder  deres  løfte  om  troskab  ...  skal  stå  til 
ansvar  over  for  Gud.« 

Vold:  »Vi  advarer  om,  at  personer  . . .  som 
misbruger  deres  ægtefælle  eller  deres  børn  ... 
en  dag  skal  stå  til  ansvar  over  for  Gud.«3 

Ikke  alene  føler  jeg  mig  styrket  af  disse  sandheder,  jeg 
føler  mig  elsket  af  en  vis  og  alvidende  Fader  i  himlen,  som 
har  velsignet  os  med  profeter  og  apostle  til  at  lede  denne 
kirke.  Hvis  vore  unge  kvinder  kan  føle  hans  kærlighed,  hvis 
de  kan  få  evangeliets  sandheder  forankret  i  deres  hjerte,  så 
vil  de  ikke  frygte.  Med  stærke  vidnesbyrd  og  en  solid  kund- 
skab om  evige  lærdomme  får  vore  unge  piger  mod  til  at 
møde  en  verden,  som  fornedrer  familien. 

5.  Vi  skal  gøre  moderskabets  ansvar  og  privilegier  klart 
for  de  unge  piger  og  hjælpe  dem  til  at  forstå,  at  enhver  af 
dem  kommer  til  at  skabe  et  hjem  og  påvirke  børn,  uanset 
om  de  selv  får  mulighed  for  at  få  børn  i  dette  liv  eller  ej. 

Præsident  Spencer  W  Kimball  (1895-1985)  talte  om  den 
indflydelse  som  stærke,  troende  kvinder  øver  på  verden: 
»Meget  af  den  store  vækst,  som  Guds  kirke  opnår  i  de  sid- 
ste dage  kommer  på  grund  af,  at  verdens  mange  gode 
kvinder  (i  hvem,  der  ofte  findes  en  indre  sans  for  åndelig- 
hed) bliver  draget  til  Kirken  i  stort  antal.  Det  vil  ske  i  det 
omfang,  at  Kirkens  kvinder  afspejler  retskaffenhed  og 
udviser  den  i  deres  livsførelse  og  i  det  omfang,  at  Kirkens 
kvinder  ses  som  enestående  og  anderledes  -  på  en  god 
måde  -  fra  verdens  kvinder.«4 

Vi  er  enestående  og  anderledes  på  en  god  måde,  fordi 
vi  ved,  hvem  vi  er  i  al  evighed.  Vi  er  alle  guddommeligt 


ed  stærke 
vidnesbyrd 
og  en  solid 
kundskab  om  evige 
lærdomme  får  vore 
unge  kvinder  mod 
til  at  møde  en  ver- 
den, som  fornedrer 
familien. 


udpeget  til  disse  kvinderoller,  som  omfatter 
moderskab  og  omsorg. 

Min  kusine  Carrie  var  et  strålende  eksem- 
pel på  en  enlig  søster,  som  var  en  lykkelig, 
gavmild  og  kærlig  kvinde,  der  velsignede  alle, 
hun  kom  i  nærheden  af.  Hun  omkom  ved  et 
færdselsulykke,  da  hun  var  sidst  i  trediverne, 
men  hendes  sidste  gode  gerning,  inden  sin 
alt  for  tidlige  død,  var  at  færdiggøre  en  scrap- 
bog til  hver  af  sine  niecer  og  nevøer.  Hun 
fuldførte  sin  mission  i  det  omfang,  som  hen- 
des omstændigheder  tillod  det. 

Og  nu  et  par  ord  til  alle  jer  vidunderlige 
ledere  i  Unge  Piger.  Jeg  håber,  at  Ånden  vil 
hjælpe  jer  til  at  forenkle  -  og  med  det  mener 
jeg,  at  udnytte  jeres  dyrebare  tid  på  det,  der 
er  vigtigt.  Forkynd  principper  og  lærdomme. 
Udvis  kærlighed.  Vær  eksempler.  Gør  jeres 
undervisning  indbydende  og  så  enkel  som  muligt. 

Skønt  det,  vi  udretter  med  de  unge  piger  nu,  er  af  afgø- 
rende betydning  for  denne  verdens  frelse,  så  er  det,  vi 
udretter  i  vores  evige  kaldelser,  af  endnu  større  betyd- 
ning. Vi  bærer  også  kappen,  der  repræsenterer  vores  kal- 
delse som  hustruer,  mødre  og  husmødre.  Vi  må  påkalde 

o 

Herren  og  bede  hans  And  hjælpe  os  i  disse  roller.  Vore 
hjem  kan  blive  vores  sidste  og  eneste  tilflugtssted,  som 
vore  profeter  har  profeteret.  Jeg  bønfalder  jer  om  at  være 
eksemplariske  leder,  men  samtidig  ikke  at  forsømme  jeres 
ansvar  i  hjemmet. 

Hvor  er  vores  rolle  som  forældre  dog  betydningsfuld! 
Hvor  er  vores  rolle  som  ledere  dog  vigtig!  Hvor  er  det  dog 
af  afgørende  betydning,  at  vi  oplærer  fremtidens  retskafne 
Guds  kvinder  ordentligt!  Jeg  ved,  at  dette  værk,  som  vi 
arbejder  for,  er  hans  værk,,  og  jeg  er  taknemlig  for  det 
vidunderlige  privilegium,  som  vi  alle  har  ved  at  være  hans 
redskaber.  ■ 

Tilpasset  fra  en  tale  ved  Unge  Pigers  åbenthusarrangement  i 
marts  2004. 


NOTER 

1.  »How  Will  Our  Children  Remember  Us?«  Ensign,  nov.  1993,  s.  10. 

2.  »HomeLess  America:  What  the  Disappearance  of  the  American 
Homemaker  Really  Means«,  The  Family  in  America,  januar  2003, 
www.profam.org/pub/fia/xfia_1701.htm. 

3-  »Familien:  En  proklamation  til  verden«,  Liahona,  okt.  2004,  s.  49. 
4.  »Retskafne  kvinders  rolle«,  Stjernen,  maj  1980,  s.  165-166. 

Vidste  du  det? 


Det  skete  i  juni 

4.  juni  1837:  Syv  år  efter  at  Kirken 
var  blevet  organiseret,  blev  ældste 
Heber  C.  Kimball  fra  De  Tolv 
Apostles  Kvorum  kaldet  til 
at  udføre  en  mission  i 
England.  Han  var  den 
første,  som  blev  kaldet 
til  en  oversøisk 
mission. 

27.  juni  1844:  Pro- 
feten Joseph  Smith  og 
hans  storebror  Hyrum 
blev  myrdet  af  en  pøbelhob  i 
fængslet  i  Carthage. 

9.  juni  1895:  Den  første  stav  uden  for  USA 
blev  organiseret  i  Canada.  Den  fik  navnet 
Alberta  Stav. 


L      j 


Mødre  og  døtre  bytter  roller 

Hvad  ville  du  sige  til  at  bytte  rolle 
med  din  mor  en  enkelt  dag?  Det  var, 
hvad  de  unge  piger  i  Manurewa  og 
Pukekohe  i  New  Zealand  gjorde,  da  de 
afholdt  en  omvendt-situationsdebat. 

Den  omvendte  situation  var,  at 
mødrene  skulle  argumentere  for,  at 


piger  fra  12  års  alderen  og  opef- 
ter skulle  have  lov  til  at  gøre, 

som  det  passede  dem.  Pigerne 
skulle  så  argumentere  for,  at  der 
skulle  være  rimelige  grænser. 

Der  var  også  mor-datter-duetter, 
efterfulgt  af  præsentationer  om 
moderskab  fra  både  de  unge  piger 
og  deres  mødre. 

Heather  Maloney,  som  er  borgme- 
ster i  byen  Franklin  i  New  Zealand,  var 
en  af  dommerne  i  debatten.  Hun  roste 
mødrene  og  døtrene  for  deres  mod 
til  at  tale  offentligt,  og  hun  takkede 
pigerne  for  deres  høje  standarder  og 
værdier  og  for  den  respekt,  som  de 
udviste  ved  at  ære  deres  mødre. 


LEDERSKABSTIP 

»Det  mest  omfat- 
tende lynkursus  i 
lederskab  blev  givet 
af  Frelseren  selv. 
>Han  sagde  til  dem:  >Kom  og  følg 
mig«  (Matt  4:19).  En  leder  kan  ikke 
bede  andre  om  at  gøre  noget,  som 
han  ikke  selv  vil  gøre.  Vores  sikreste 
kurs  er  at  følge  Frelserens  eksempel, 
og  vores  sikkerhed  ligger  i  at  lytte  til 
og  følge  hans  profets,  Kirkens  præsi- 
dents, vejledning.« 

Præsident  James  E.  Faust,  andenrådgiver  i 
Det  Første  Præsidentskab,  »Disse  vil  jeg  gøre 
til  mine  ledere«.  Stjernen,  april  1981,  s.  66. 

»/eg  bestræber  mig  på  at  læse  i  mine  skrifter  hver  dag,  men  jeg  lærer  ikke  ret 
meget  af  det.  Hvordan  får  jeg  mere  ud  af  mit  personlige  skriftstudium?« 


LIAHONA 


et  er  godt,  at  du  allerede  læser  i 
skrifterne.  Men  hvis  du  blot  har 
»nippet«  til  skrifterne  og  ønsker 
yderligere  åndelig  næring,  kan  disse  forslag 
måske  hjælpe  dig. 

For  det  første:  »Mæt  dig  med  Kristi  ord« 
(2  Nephi  32:3).  Begynd  dit  åndelige  måltid 
med  en  bøn,  hvor  du  takker  Herren  for  skrif- 
terne  og  indbyder  Anden  til  at  undervise  og 
vidne  for  dig.  Gå  så  i  gang.  Du  behøver  ikke 
at  begynde  med  1  Nephi.  Du  kunne  begynde 
med  3  Nephi  1 1  og  læse  om  Frelserens  besøg 
blandt  nephiterne.  Eller  begynd  i  L&P  133  og 
lær  mere  om,  hvordan  du  forbereder  dig  på 
Herrens  andet  komme.  Eller  slå  op  i  Topical 
Guide  eller  Guide  til  Skrifterne  for  at  studere 
et  emne,  der  interesserer  dig,  som  fx  håb 
eller  omvendelse. 

For  det  andet:  Når  du  læser  et  kapitel  for 
første  gang,  kan  det  være  en  hjælp  at  læse  det 
igennem  for  lige  at  få  overblik  over  historien. 
Se  hvem  og  hvor  personerne  er,  og  hvad 
de  taler  om.  Studér  det  så  igen  og  se  efter 
evangeliske  lærdomme.  Se  efter  lektier,  som 


Dagligt  studium  beriger 
dit  liv  med  Åndens  fred- 
fyldte indflydelse  og 
mange  andre  velsig- 
nelser. 

Mæt  dig  med  Herrens 
ord  i  et  bestemt  tidsrum 
hver  dag. 

Studér  et  emne,  der 
interesserer  dig,  stil 
spørgsmål,  overvej 
det,  du  lærer  og  tjek 
fodnoterne. 

Bed,  inden  du  læser. 

Anvend  lærdommene 
på  dig  selv  og  efterlev 
det,  du  lærer. 


du  kan  anvende  på  dine  egne  problemer, 
spørgsmål  og  interesser.  Hvad  kan  du  for 
eksempel  lære  om  at  beskytte  sig  mod  det 
onde,  når  du  læser  om  nephiternes  og  lama- 
niternes  krige? 

For  det  tredje:  Du  kan  studere  med  en 
lille  notesbog  i  hånden  og  stille  spørgsmål, 
mens  du  læser.  Hvem  taler?  Til  hvem?  Hvor- 
for? Hvor?  Hvornår?  Skriv  dit  vidnesbyrd, 
dine  opdagelser,  spørgsmål,  studieemner 
osv.  ned. 

For  det  fjerde:  Når  du  støder  på  vers, 
som  er  svære  at  forstå,  så  lad  være  med  at 
give  op.  Bed  om  forståelse.  Spørg  dine  for- 
ældre, kirkeledere  eller  din  seminarlærer. 
Benyt  de  redskaber,  som  findes  i  skrifterne 
-  i  særdeleshed  Topical  Guide  eller  Guide 
til  Skrifterne.  Fodnoterne  i  skrifterne  kan 
også  give  dig  krydshenvisninger  og  ordfor- 
klaringer. Og  hæftet  Tro  mod  sandheden  - 
en  bog,  som  kan  købes  gennem  Kirkens 
distributionscenter  -  kan  hjælpe  dig  med 
emnestudium. 

Og  endelig:  Afsæt  en  stille  stund  hver  dag, 
hvor  du  kan  studere  skrifterne.  Lektier  og 

afslapningslæsning  bør  følge  efter 
din  første  prioritet,  nemlig  at  studere 
Guds  ord.  Dagligt  studium  af  skrif- 
terne kan  trøste,  inspirere  og  velsigne 

o 

dig  med  fred.  Det  byder  Anden  ind 
i  din  tilværelse,  så  du  får  styrke  til  at 
modstå  fristelse.  Det  hjælper  dig  til  at 
træffe  bedre  beslutninger,  fordi  du 
ved,  hvordan  Herren  ser  på  bestemte 
emner.  Og  det  kan  belære  dig  om 
sandheder,  som  Anden  kan  kalde 
frem,  når  du  har  mest  brug  for  dem. 
Betragt  dit  skriftstudium  som  en 
aftale  med  profeterne.  Den  ene  dag 


A 


.,<*"". 


møder  du  hærføreren  Moroni.  Den 
næste  dag  møder  du  Moses.  Lad  ikke 
profeterne  vente  forgæves.  De  har  så 
meget  at  fortælle  dig. 

LÆSERNE 

Vi  bar  begynde  med  at 
bede  og  anmode  vor  him- 
melske Faders  Ånd  om  at 
være  med  os,  mens  vi  læser. 
Så  kan  vi  bedre  forstå  og 

lære  af  det. 

Litia  A.  Tuaniu,  18,  Mesepa  2.  Menighed  i 

Mapusaga  Stav  i  Pago  på  Samoa 


Inden  du  begynder  at  læse  i  skrifterne,  bør 
du  bede  Herren  om  at  hjælpe  dig  med  at 
forstå  dem.  Hvis  du  alligevel  har  proble- 
mer med  det,  kan  du  bede  om  hjælp  fra 
andre,  som  for  eksempel  din  biskop  eller 
søndagsskolepræsident.  Der  findes  også 
seminar-  eller  instituthæfter,  som  forklarer 
skrifterne  kapitel  for  kapitel.  Men  det  vig- 
tigste er,  at  du  ikke  holder  op  med  at  læse. 
Guillaume  Delattre,  18, 
Mouscron  Menighed  i  Lille  Stav  i  Frankrig 

For  at  gøre  mit  daglige  skriftstudium 
mere  meningsfyldt  slår  jeg  gerne  et 

bestemt  emne  op.  Noget  som  jeg  kæmper  med 
eller  har  spørgsmål  om.  På  den  måde  kan  jeg 
lettere  anvende  det,  jeg  læser,  i  min  nuværende 
situation. 

Comran  Lee,  1 7,  Meadowlark  7 .  Menighed, 
Spanish  Fork  Østre  Stav  i  Utah 

Et  skriftstudium  bør  omfatte  en  forståelse  af  det, 
vi  læser,  overvejelse  af  det  og  endelig  praktisk 
anvendelse  af  det,  vi  har  lært.  At  efterleve  det, 
vi  lærer,  gavner  os  mere  end  blot  at  læse. 

Felix  Ewusi,  7 7,  Abura  Menighed  i  Cape  Coast  Stav  i  Ghana 

Jeg  får  mere  ud  af  mit  personlige 
skriftstudium,  når  jeg  gransker  flit- 
tigt, overvejer  og  beder,  inden  jeg 
læser.  Jeg  beder  Ånden  om  at  hjælpe 
mig  med  at  forstå  skriften.  Gennem 

Helligånden  kan  vi  kende  sandheden  i  alle  ting 

(se  Moroni  10:5). 

Sonny  Nelson  C.  Yap  jun.,  1 6, 

Ozom/'z  City  Menighed  iOzamiz  Distrikt  i  Filippinerne 

Jeg  benytter  mit  seminarhæfte,  når  jeg  læser.  De 
forklarer  stedets  politiske  situation,  påpeger  for- 
hold, som  vi  bør  være  opmærksomme  på,  og 
beretter  interessante  detaljer.  Mit  studium  bliver 
meget  bedre,  når  jeg  benytter  hæftet. 
Ramon  Alexandre  de  Oliveira,  7 6,  Jardim  Tabodo  Menighed  i 
Taboåo  Stav  i  Sao  Paulo  i  Brasilien 

^^K^k         Da  jeg  begyndte  at  læse  i  skrifterne, 
Jp  B     forstod  jeg  dem  ikke.  Mine  forældre 

foreslog,  at  jeg  læste  mindst  et  kapi- 

LA     fe/  og  bad  om  det.  Når  jeg  har  tænkt 
over,  hvad  der  står  i  kapitlet,  prøver 
jeg  at  omsætte  det,  jeg  har  læst,  til  en  konkret  situ- 
ation fra  dagligdagen. 
Ekaterina  Tufanova,  1 2, 
Sjakhtij  Menighed  i  Rosfov-na-Donu  Mission  i  Rusland 

Læs  hver  evig  eneste  dag.  Bed,  inden  du  begynder 
at  læse,  så  du  kan  have  Ånden  med  dig  og  forstå 
skrifterne  bedre.  For  at  citere  min  seminarlærer: 


» 


D 


et  er  bedre  at 
have  en  fast 
mængde  tid 
at  bruge  på  skriftstu- 
dium hver  dag,  end  at 
have  et  bestemt  antal 
kapitler,  man  skal 
læse.  Nogle  gange 
kan  studiet  af  et 
enkelt  vers  tage  al 
vores  tid. « 

Præsident  Howard  W. 
Hunter  (1907-1995), 
»Studium  af  skrifterne«. 
Stjernen,  maj  1 980,  s.  99. 


»Hvis  du  ikke  benytter  dine  fodnoter,  så  studerer 
du  ikke,  så  læser  du  bare.« 

Julie  Dunford,  75, 

Nazareth  Menighed  i  Scranfon  Stav  i  Pennsylvania 

Jeg  forstår  ikke  altid  det,  jeg  læser,  men  så  læser 

jeg  det  igen.  Jeg  beder  både  før  og  efter  om,  at 

Herren  vil  hjælpe  mig  med  at  forstå  det,  jeg  læser, 

og  anvende  det  i  praksis.  Jeg  bestræber  mig  på  at 

fortælle  andre  om  det,  jeg  lærer. 

Marilia  Rodrigues  de  Oliveira,  i  8, 

Bande/rantes  Menighed  i  Belo  Horizonte  Stav  i  Brasilien 


Inden  min  mission  havde  jeg  svært 
ved  at  finde  tid  til  at  studere,  indtil 
jeg  satte  mig  det  mål  at  studere  en 


1 

halv  til  en  hel  time  hver  aften,  uanset 
hvad  der  ellers  skete.  Det  har  været 

mig  en  stor  hjælp  på  min  mission,  at  jeg  anlagde 

mig  gode  studievaner. 

Ældste  Taylor  Housley,  21,  Brasilia-missionen  i  Brasilien 

Jeg  har  lært  at  have  et  spørgsmål  i  tankerne, 
søge  efter  et  svar  og  så  overveje  det,  skrive  mine 
følelser  ned,  slutte  af  med  en  bøn  og  derefter 
anvende  svaret  i  praksis. 

Caley  Porter,  7 7,  Rose  2.  Menighed,  Blackfoot  Stav  i  Idaho 

Liahonas  og  læsernes  svar  er  ment  som  en  hjælp  og 
vejledning,  men  er  ikke  en  officiel  udtalelse  om 
Kirkens  lære. 

HVAD  MENER  DU? 

Unge  læsere:  Send  jeres  svar  sammen  med  jeres 

navn,  fødselsdato,  adresse,  menighed  og  stav  og  et 

fotografi  til: 

Questions  and  Answers  7/05 

50  East  North  Temple  Street,  Floor  24 

Salt  Lake  City,  UT  841 50-3220,  USA 

Eller  send  en  e-mail  til: 

cur-liahona-imag@ldschurch.org 

Svar  venligst  inden  den  15.  juli  2005. 

SPØRGSMÅL 

»Hvordan  præsenterer  man  bedst  Mormons  Bog 
for  en  ven,  der  tilhører  et  andet  trossamfund?«  I 

FOR     BØRN     •     JESU     KRISTI     KIRKE     AF     SIDSTE     DAGES     HELLIGE     •     JUNI     2005 


VI    LYTTER    TIL 
PROFETENS    RØST 


Gnu© 


Præsident  Faust 
fortæller,  at  det  at 
finde  dine  forfædre 
kan  blive  et  af  de 
mest  spændende 
puslespil,  du  kom- 
mer ud  for. 


PRÆSIDENT  JAMES  E.  FAUST 

Andenrådgiver  i  Det  Første  Præsidentskab 

Forestil  jer  sammen  med  mig  en  lille 
seksårig  forældreløs  pige,  der  rejser 
tværs  over  USA's  prærie.  Hun  hedder 
Elsie  Ann.  Hendes  mor  døde,  da  hun  var  to 
år.  Hendes  far  giftede  sig  igen,  og  en  tid 
havde  hun  en  stedmor.  Så  døde  hendes  far 
i  Winter  Quarters,  da  hun  var  fem  år.  Hen- 
des stedmor  giftede  sig  igen,  flyttede  væk 
og  efterlod  den  lille  forældreløse  hos  Peter 
og  Selina  Robison,  som  var  i  familie  med 
hendes  stedmor.  Elsie  Ann  forlod  Winter 
Quarters  sammen  med  familien  Robison  i 
juli  1849  for  at  rejse  vestpå.  Hun  savnede 
uden  tvivl  sin  egen  mors  kærlighed.  Nogle 
gange  spurgte  hun  tilmed:  »Hvor  er  min 
mor?«  Elsie  Ann  var  min  oldemor. 

Mine  bedsteforældre  har  haft  stor  indfly- 
delse på  mit  liv.  Selv  om  de  har  været  døde 
i  mange  år,  kan  jeg  stadig  føle  deres  kærlig- 
hed. Min  farfar  James  Akerley  Faust  døde, 
før  jeg  blev  født.  Jeg  kendte  ham  kun  gen- 
nem historier,  som  min  bedstemor  og  mine 
forældre  fortalte  om  ham.  Men  jeg  føler  et 
stærkt  slægtskab  med  ham,  for  jeg  er  til  dels, 
hvad  han  var  Blandt  meget  andet  var  han 
cowboy,  gårdejer  og  postmester  i  en  lille  by 
i  det  centrale  Utah.  Engang  rejste  bedstefar 
om  vinteren  til  Idaho,  hvor  han  mødte  en 
bekendt,  som  det  gik  skidt  for.  Det  var  koldt, 


og  bedstefars  ven  havde  ingen  frakke.  Bed- 
stefar tog  sin  frakke  af  og  gav  den  til  ham 

Jeg  opfordrer  jer  til  at  begynde  at  åbne 
op  for  viden  om,  hvem  I  virkelig  er,  ved  at 
lære  mere  om  jeres  forfædre.  De  var  rigtige 
mennesker  af  kød  og  blod  med  problemer, 
håb  og  drømme,  ligesom  vi  har  i  dag.  De 
dyder,  de  havde,  kan  være  vore,  deres 
styrke  vores  styrke,  og  på  en  måde  kan 
deres  udfordringer  være  vore  udfordringer. 
Nogle  af  deres  kendetegn  kan  være  vore 
kendetegn.  For  nogen  tid  siden  bemær- 
kede jeg,  at  en  af  mine  oldesønner,  en  tum- 
ling, syntes  at  gå  på  en  interessant  måde. 
Min  hustru  sagde:  »Han  går  ligesom  dig!« 
Nu  spekulerer  jeg  på,  hvem  jeg  har  arvet 
denne  egenskab  fra. 

Vi  har  alle  en  fascinerende  slægtshisto- 
rie. At  finde  jeres  forfædre  kan  være  et  af  de 
mest  interessante  puslespil.  Det  kan  være 
mere  spændende  end  nogen  film  eller 
noget  computerspil. 

Fordi  det  er  et  meget  åndeligt  værk,  kan 
vi  vente  hjælp  fra  den  anden  side  af  sløret. 
Vi  mærker  en  opmuntring  fra  vore  slægt- 
ninge, som  venter  på,  at  vi  skal  finde  dem, 
så  der  kan  blive  udført  tempelordinancer 
for  dem.  Det  er  en  kristuslignende  gerning, 
fordi  vi  gør  noget  for  dem,  som  de  ikke  selv 
kan  gøre.  • 

Taget  fra  en  tale  holdt  ved  oktoberkonferencen  2003- 

ILLUSTRATION 


Bemærk:  Hy/s  d«  y/7  undgå  at 
fjerne  sider  fra  bladet,  kan  denne 
aktivitet  kopieres,  tegnes  af  eller 
hentes  på  internettet  på 
www.lds.org.  Hvis  du  skal  bruge 
det  på  engelsk,  så  tryk  på  »Gospel 
Library«.  For  alle  andre  sprog, 
tryk  på  verdenskortet. 


FÆLLESTID 


Jeg  følger  ham  i  tro 


»Vi  tror,  at  evangeliets  første  grundsætninger  og  forordninger 
er:  1)  Tro  på  Herren  Jesus  Kristus,  2)  Omvendelse,  3)  Dåb  ved 
nedsænkning  til  syndernes  forladelse,  4)  Håndspålæggelse 
for  Helligåndens  gave«  (4.  trosartikel). 

MARGARET  LIFFERTH 

Hvad  vil  det  sige  at  have  tro?  Tro  vil  sige,  at 
man  er  overbevist  om  noget,  som  man  ikke 
kan  se,  men  som  er  sandt  (se  Alma  32:21). 
Evangeliets  første  grundsætning  er,  at  man  skal  have  tro 
på  Jesus  Kristus.  Selv  om  vi  ikke  kan  sejesus,  kan  vi  tro 
på,  at  han  lever  og  elsker  os. 

Vores  tro  på  Jesus  Kristus  vokser,  når  vi  læser  om 
ham.  Det  Nye  Testamente  fortæller  os  om  dengang,  han 
var  på  jorden.  Vi  kan  læse  om,  hvordan  Jesus  helbredte 
en  blind  mand  og  standsede  et  uvejr.  Det  Nye  Testa- 
mente fortæller  os,  at  han  led  for  vore  synder,  at  han 
døde,  og  at  han  opstod  den  tredje  dag. 

Mormons  Bog  fortæller  os,  at  Jesus  efter  sin  opstan- 
delse besøgte  folket  i  Amerika.  Mange  så  og  rørte  ved 
Jesus.  Han  administrerede  nadveren,  helbredte  de  syge 
og  organiserede  sin  kirke. 

Den  Kostelige  Perle  indeholder  beretningen  om 
Joseph  Smiths  første  åbenbaring.  Joseph  Smith  havde 
tro  på,  at  vor  himmelske  Fader  ville  besvare  hans  bøn. 
Vor  himmelske  Fader  og  Jesus  Kristus  viste  sig  for 
Joseph  Smith. 

Vi  kan  læse  Joseph  Smiths  vidnesbyrd  i  Lære  og  Pagter: 
»Dette  [er]  det  sidste  vidnesbyrd,  som  vi  giver  om  ham:  at 
han  lever!  Thi  vi  så  ham  ved  Guds  højre  hånd«  (L&P  76:22- 
23).  Når  vi  læser  vidnesbyrd  fra  dem,  som  kendte  ham, 
vokser  vores  tro,  og  vi  kan  også  bære  vidnesbyrd  om,  at 
Jesus  Kristus  lever  i  dag,  og  at  han  kender  og  elsker  os. 

Tro  på  Kristus-uro 

Tag  side  \Å  ud  afbladet  og  lim  den  på  karton.  Klip 
langs  de  fuldt  optrukne  linjer.  Fold  den  lange  strimmel 


til  en  æske  ved  at  bukke  langs  de  stiplede  linjer  og  lime 
flappen  fast.  Tegn  eller  lim  et  billede  af  dig  selv  fast  i  det 
tomme  felt  og  skriv  på  de  tomme  linjer  noget,  som  du 
vil  gøre.  Fold  de  fem  små  strimler  langs  de  stiplede  lin- 
jer, så  billederne  og  skriftstederne  vender  udad.  Prik 
huller  som  angivet.  Sæt  et  stykke  snor  øverst  i  æsken. 
Fastgør  billedet  af  dig  selv  til  snoren,  der  sidder  fast 
øverst  i  æsken,  så  det  hænger  ned  midt  i  æsken.  Bind 
de  fire  øvrige  billeder  fast  i  bunden  af  æsken.  (Se 
illustrationen). 

Forslag  til  fællestid 

1.  Brug  skjoldet  på  forsiden  af  VDR-hæf  terne  som  skabelon 
til  et  større  skjold.  Klip  det  op  i  syv  puslespilsbrikker  og  på 
hver  brik  skrives  en  af  følgende  skriftstedshenvisninger: 
Abraham  3:27  (Kristus  udvalgt  til  Frelser),  Jakobs  Bog  4:9 
(Skaber),  Joh  20:31  (Guds  Søn),  3Nephi27:21  (forbillede),  Joh 
11:25  (muliggjorde  vores  opstandelse),  Alma  34:8  (sonede  for 
vore  synder),  L&P  110:2-8  (Han  lever  i  dag  og  leder  sine  pro- 
feter). Lær  børnene  den  fjerde  trosartikel  og  fortæl,  at  tro  på 
Jesus  Kristus  er  evangeliets  første  grundsætning.  Del  børnene 
op  i  syv  grupper,  og  giv  hver  gruppe  en  brik  fra  puslespillet. 
Lad  hver  gruppe  finde  ud  af,  hvad  deres  skriftsted  fortæller 
om  Jesus  Kristus.  Lad  et  barn  fra  hver  gruppe  komme  med 
deres  brik  og  samle  puslespillet.  Spørg:  »Hvordan  kan  vores 
tro  påfesus  Kristus  danne  et  skjold?«  Drøft  L&P  27:15-1 7. 

2.  Læg  følgende  billeder  med  billedsiden  nedad:  Evange- 
lisk kunst  nr  304  (Lehi  og  hans  folk  ankommer  til  det  forjæt- 
tede land),  nr.  308  (Abinadi  taler  til  kong  Noa),  nr.  310 
(Ammon  forsvarer  kong  Lamonis  hjord),  nr.  313  (De  2000 
unge  krigere),  nr.  314  (Lamaniten  Samuel  på  bymuren)  og 
nr.  321  (Alma  den  yngres  omvendelse).  Lad  et  barn  vælge  et 
billede  og  lege  »Hvem  er  jeg?«  ved  at  besvare  spørgsmål  med 
ja  eller  nej.  Børnene  skal  stille  spørgsmål,  som  begynder  med 
»Hjalp  din  tro  på  Kristus ...«  (For  eksempel  »Hjalp  din  tro  på 
Kristus  dig  med  at  forsvare  kongens  hjord?«)  Fortsæt  indtil  1 
har  identificeret  alle  profeterne.  • 

A  PRÆSIDENT  DAVID  0.  MCKAYS  LIV 

Davids  orne 

Ældste  David  O.  McKay  havde  mange  kæledyr,  blandt 
andet  en  orne,  som  hed  Cæsar. 

Men  ældste  McKay  glemte  at  fortælle  resten  af  familien,  hvor 
Cæsar  var,  så  ingen  kunne  fodre  ham  eller  give  ham  vand. 

Der  er  et  telegram  til  mr. 
Lawrence  McKay. 


Det  er  Lawrence.  Vær 
venlig  at  læse  telegrammet. 


Klokken  to  om  morgenen  ringede  telefonen  hos 
familien  McKay. 


Det  kan  kun  være  dårligt  "M— Hfi 

nyt  på  dette  tidspunkt!  Bare      ( 
der  ikke  er  sket  far  noget.  HØ 

Å  / 


i 


Ældste  McKays  søn  Lawrence  skrev 
ordene  ned,  efterhånden  som  telegra- 
fisten læste  dem  højt.  »Cæsar  sidder  i 
hønsegården!  Giv  ham  vand!« 


X 


\ 


c  V>  ^ 


m 


\w-=a 


X 


*<5te 


V. 


_-i^""' 


Lawrence  takkede  telegrafisten  og  lagde  røret  på.  Alle  lo  af  lettelse. 

Tilpasset  fra  Llewelyn  R.  McKay,  Home  Memories  of  President  David  O. 
McKay  1956,  s.  127. 


Var  det  det  eneste,  der  stod  i 

telegrammet?  Far  må  virkelig  elske 

den  hæslige,  gamle  orne! 

Gærdesprj/jg 

»Børn,  adlyd  jeres  forældre  i  alt;  for  sådan  skal  det  være  i  Herren«  (Kol  3:20). 


mnM 


Fra  en  samtale  med 
ældste  Daryl  H.  Garn 
fra  De  Halvfjerds. 
Han  tjener  i  øjeblik- 
ket i  præsidentska- 
bet for  Det  Asiatiske 
Område.  Skrevet  af 
Collie  Buys. 


Da  jeg  som  dreng  voksede  op  på  en 
gård  i  Fielding  i  Utah,  ønskede  jeg 
mig  inderligt  en  hest.  Da  jeg  blev 
gammel  nok  til  at  kunne  passe  en,  købte 
min  far  en  stor,  sort  hest  til  mig,  og  jeg 
kaldte  den  Smokey. 

Jeg  elskede  Smokey  og  passede  den, 
så  godt  jeg  kunne.  En  morgen,  da  jeg  gik 
ud  for  at  fodre  den,  var  den  ikke  i  indheg- 
ningen. Jeg  ledte  overalt  og  fandt  den 
ude  ved  høstakken,  som  lå  bag  et  hegn. 
Den  havde  lavet  et  frygteligt  rod  -  den 
havde  trampet  rundt  i  høet  og  ødelagt 
det.  Alle  leddene  var  lukkede,  så  Smokey 
var  tydeligvis  sprunget  over  gærdet. 
Der  var  hø  i  dens  trug,  så  der  var  ingen 

Ældste  og  søster  Garn  med  deres  familie. 


4  .". 


grund  til,  at  den  skulle  smutte  ind  til 
høstakken. 

Et  par  dage  senere  var  Smokey  væk  igen. 
Denne  gang  fandt  jeg  den  ude  på  græs- 
gangen. Snart  begyndte  den  at  flygte  fra 
både  indhegningen  og  græsgangen.  Jeg  var 
nødt  til  at  cykle  rundt  i  hele  byen  og  lede 
efter  den.  Nogle  gange  måtte  far  og  jeg 
køre  flere  kilometer,  før  vi  fandt  den  og  fik 
den  med  hjem. 

Far  besluttede  at  købe  nogle  fodreb  til 
Smokey.  Fodreb  er  en  slags  håndjern  til 
heste,  som  hindrer  dem  i  at  stikke  af.  »Så 
er  der  styr  på  gamle  Smokey«  sagde  far. 

Men  det  sinkede  ham  ikke  det  fjerneste. 
Gærdespring  blev  en  slags  sport  for  den,  og 
den  var  slet  ikke  sjov  at  have  med  at  gøre 
mere.  Den  var  vild.  Jeg  kunne  ikke  fange 

den,  og  jeg  kunne  sjældent  ride  på  den.  Til  sidste  sagde 
far:  »Nu  skal  vi  give  gamle  Smokey  en  lærestreg.«  Vi 
bandt  en  tung  kæde  fast  til  Smokeys  fodreb,  så  den 
hele  tiden  måtte  trække  en  2,5  meter  lang  kæde  rundt 
mellem  benene.  Vi  var  sikre  på,  at  det  nok  skulle 
stoppe  den. 

Men  den  nat  forsøgte  Smokey  igen  at  springe  over 
hegnet.  Kæden  hang  fast  og  fik  Smokey  til  at  falde.  Den 
røg  lige  ind  i  hegnet  og  blev  flænset  af  pigtråden.  Vi  fik 
den  fri  og  ringede  efter  dyrlægen,  som  kom  og  lappede 
den  sammen. 

Min  hjemmelærer,  som  jeg  kaldte  onkel  Claude,  var 
en  rigtig  hesteekspert.  Han  havde  en  plan  med  Smokey, 
så  han  gav  mig  en  grå  hest  i  bytte  for  Smokey.  Onkel 
Claude  kørte  hestevæddeløb,  og  han  mente,  at  hvis  han 
kunne  sætte  Smokey  i  spand  med  en  hest,  som  var  god 
til  at  køre  væddeløb,  så  ville  han  kunne  sætte  en  stopper 
for  Smokeys  dårlige  vaner,  og  sammen  ville  de  kunne 
vinde  nogle  løb.  Så  onkel  Claude  satte  Smokey 
for  vognen.  Og  de  trænede  et  par  gange. 
Smokey  så  ud  til  at  klare  det 
fint  -  indtil  selve  løbet.  Pludse- 
lig drejede  han  til  højre  og 
prøvede  at  springe  over  det 
hegn,  som  løb  rundt  om 
banen.  Onkel  Claude  var 
nær  blevet  slået  ihjel, 
og  Smokey  kom  så  slemt 
til  skade,  at  den  måtte 
aflives. 

Jeg  har  ofte  tænkt  på  min 
gamle  hest  siden  da. 
Han  havde  ikke  nogen  fornuf- 
tig grund  til  at  springe  over 
hegnet  den  første  gang,  hvor 
han  løb  ind  til  høstakken. 
Han  var  som  nogle  unge 
mennesker,  der  beslutter, 
at  de  vil  være  ulydige.  Når  vi 
er  sprunget  over  det  første 


hegn,  bliver  det  let 
tere  at  springe  over 
de  næste  -  at  bryde 
budene  og  evange- 
liets principper  - 
og  inden  længe 
kan  vi  ødelægge 
vores  liv  med 
ulydighed. 

Det  er  vigtigt  at  ære 
jeres  far  og  mor  og  gøre 
det,  som  de  beder  jer 
om.  Deres  regler  er  ofte 
det  første  hegn.  Det  er  en 
trist  dag  i  et  menneskes  liv, 
når  det  beslutter  at  være 
ulydig  mod  sine  forældre, 
evangeliets  principper  eller 
vor  himmelske  Fader.  Hvis  I  i 
en  ung  alder  beslut 


Ccxtd 


ter  at  være  lydige,  bliver  jerél 
liv  meget  lykkeligere. 


Fra  oven:  Som  ba- 
sketballspiller i  col- 
lege. Som  missionær. 
På  sin  hest  som 
16-årig. 

SMÅ    VENNER 


Den  første  søndag  i  hver 
måned  er  fastesøndag.  Det 
er  en  særlig  dag,  hvor  vi 
ydmyger  os  for  Herren  ved 
at  faste,  bede  og  overvære 
faste-  og  vidnesbyrdmøde. 


Hvad  er 


Fastesøndag  springer  Kirkens 
medlemmer  to  måltider  over, 
så  de  hverken  spiser  eller  drik- 
ker. Børn  kan  opmuntres  til  at 
faste,  når  de  er  gamle  nok. 


fasteoffer? 


»Sandelig,  dette  er  faste  og  bøn,  eller  med  andre 
ord  glæde  og  bøn«  (L&P  59:14). 

KIMBERLY  WEBB 

Kirkens  tidsskrifter 


Medlemmerne  giver  de  penge 
som  de  ville  have  brugt  på 
mad  til  de  to  måltider,  som 
hjælp  til  de  nødlidende 
Pengene  kaldes 
fasteoffer. 


L 


Medlemmer  kan  give  fasteoffer 
til  et  medlem  af  biskoprådet  eller 
grenspræsidentskabet.  Biskoppen 
eller  grenspræsidenten  bruger 
pengene  til  at  hjælpe  dem  i 
menigheden,  som  lider  nød. 

Tro  pa 
Jesus  Kristus 


To  blinde  mænd 
kom  hen  til  Jesus 
og  bad  ham  om 
at  helbrede  dem.  Jesus 
spurgte,  om  de  troede 
på,  at  han  kunne  give 
dem  synet  tilbage. 
Mændene  svarede: 
»Ja,  Herre!«  Så  rørte 
Jesus  ved  deres  øjne 
og  sagde:  »Det  skal  ske 
jer,  som  I  tror.«  Da  de 
åbnede  øjnene,  kunne 
de  se  (se  Matt  9:27-30). 
Farvelæg  denne  teg- 
ning, som  illustrerer 
historien.  Du  kan  bruge 
billedet  til  at  tale  om  tro 
til  en  familieaften  eller  i 
Primary.  • 


ILLUSTRATIONEN  ER  BYGGET  OVER  TO  BLINDE 
MÆND,  DER  HELBREDES  VED  KAPERNAUM,  AF 
JAMES  J.  TISSOT 


BARE    FOR    SJOV 


Æbl    B^nfi^^  i 


Missionærhilsen 


ROBERT  PETERSON 


Vi  kan  godt  lide  at  tale  med  missionærerne.  Vi  vil  på  mission,  når  vi  bliver 
store!  Hjælp  os  med  at  finde  følgende  genstande:  En  klokke,  et  stearinlys, 
en  kam,  et  ørnehoved,  en  isvaffel,  en  kniv,  en  øse,  et  blad,  en  pensel,  en 
ring,  en  snegl  og  en  tandbørste.  Og  farvelæg  så  billedet.  • 

Påkald  Guds  navn  for  beskyttelse  (se  3  Nephi  4:30). 

Huset  i 

ORKANEN 


MELODY  WARNICK 

Bygget  på  begivenheder  fra  forfatterens  liv 

I     i  inden  hylede  og  rystede  palmetræerne,  da  bedste 
\i  mors  bil  nåede  frem  til  Ana  Luisas  hus.  »Tag  jeres 
IT      ting  og  løb  indenfor,  piger,«  sagde  bedstemor. 
»Jeg  finder  nogle  sten  at  lægge  bag  bilens  hjul.« 

»Hvorfor?«  spurgte  Rebecca. 

»For  at  bilen  ikke  skal  blive  blæst  væk,«  sva- 
rede bedstemor. 

Rebecca  og  Sarah  så  på  hinanden  med 
store  øjne. 

Pigerne  kunne  ikke  huske  den  sidste 
orkan,  som  havde  ramt  Puerto  Rico  otte  år 
tidligere,  da  Sarah  var  to  år,  og  Rebecca  kun 
var  et  år.  Men  de  vidste,  at  Arecibo-floden  var 
gået  over  sine  bredder  og  havde  oversvømmet 
deres  kvarter  og  ødelagt  mange  huse.  Nu  var 
orkanen  George  på  vej,  og  i  nyhederne  havde 
de  advaret  om,  at  denne  orkan  var  meget 
voldsommere. 

»Nå,  piger,  er  I  beredt  på  orkanen  George?« 
spurgte  Ana  Luisa,  da  de  trådte  ind  af 
hoveddøren. 

»Bror  Soto  kom  ud  til  vores  hus  i  mor- 
ges og  sømmede  plader  for  alle  vindu- 
erne. Bedstemor  siger,  at  vi  skal  bede 
om,  at  alt  må  gå  godt,«  sagde  Sarah. 

»Det  er  rigtigt,«  sagde  Ana  Luisa.  »Vor 
himmelske  Fader  passer  på  os.« 

Ana  Luisa  var  en  ven  fra  deres  nye  kirke.  Selv 

om  pigerne  var  bekymrede,  fik  Ana  Luisas  trøstende 
ord  og  den  velkendte  duft  af  ris  og  bønner  inde  i 
hendes  hyggelige  hjem  dem  til  at  føle  sig  bedre  tilpas. 

Søstermissionærerne,  som  havde  undervist  bedste- 
mor og  pigerne  om  evangeliet  for  blot  tre  måneder 
siden,  overnattede  også  hos  Ana  Luisa.  »Det  skal  nok 
blive  sjovt,«  sagde  søster  Lewis,  den  ene  af  søstermissio- 
nærerne til  dem,  »ligesom  en  fest,  bare  med  meget 
dårligt  vejr.« 

Og  et  stykke  tid  var  det  da  også  som  en  hyggelig  fest. 
De  spiste  aftensmad,  og  bagefter  gumlede  de  kager  i  sig 
og  lyttede  til  radioen.  Nu  og  da  hørte  de  et  brag  udenfor. 
Rebecca  og  Sarah 


spekulerede  på,  om  bedstemors  bil  alligevel  var  blæst 
væk,  men  det  var  for  mørkt  til,  at  de  kunne  se  noget. 

Senere  begyndte  lyset  at  blinke,  og  så  gik  det  ud. 
Rebecca  skar  en  grimasse  i  lyset  fra  sin  lommelygte,  og 
bedstemor  sagde:  »Nu  er  det  vist  på  tide  at  gå  i  seng.« 

Da  Sarah  og  Rebecca  havde  taget  deres  pyjamas  på, 

kaldte  bedstemor  dem  ind  i  stuen  igen.  »Vi  skal  bede  en 

bøn  sammen,«  sagde  bedstemor.  Søster  Lewis  bad  vor 

himmelske  Fader  om  at  passe  på  dem  under  orkanen 

og  beskytte  Rebeccas  og  Sarahs  hjem.  Pigerne  faldt  til 

ro,  da  de  hørte  søster  Lewis  bede. 

*  *  * 

Da  Sarah  åbnede  metalskodderne  næste  morgen, 
så  Ana  Luisas  gade  ud  som  noget  fra 
en  anden  planet.  Bedstemors 
bil  stod  der  stadig, 

»Den  beskyttelse,  som  loves  de  trofaste  ...  er  lige  så 
virkelig  i  dag,  som  den  var  på  Bibelens  tid.« 

Ældste  Dallin  H.  Oaks  fra  De  Tolv  Apostles  Kvorum, 
»Bibelske  historier  og  personlig  beskyttelse«, 
Liahona,  januar  1993,  s.  36. 


men  nogle  træer  var  væltet,  og  metalplader  fra  andre 
menneskers  tag  var  blæst  ind  på  Ana  Luisas  græsplæne. 
Duerne  vandrede  hjælpeløst  rundt  på  fortovet,  fordi  de 
var  for  tunge  af  regnvand  til  at  kunne  flyve.  »Hvis  der 
ser  sådan  ud  på  Ana  Luisas  gade,«  spurgte  Sarah  nervøs 
Rebecca,  »hvordan  mon  der  så  ser  ud  på  vores?« 

Tidligt  samme  morgen  var  bedstemor  kørt  hen  for 
at  se  til  deres  hus.  Ved  frokosttid  vente  hun  langt  om 
længe  tilbage.  »Hele  kvarteret  er  oversvømmet,«  sagde 
hun.  »Jeg  kunne  slet  ikke  nå  frem  til  vores  gade.« 

Rebecca  var  lige  ved  at  græde.  Sarah  spurgte:  »Hvad 
gør  vi  nu,  bedstemor?« 

»Hvis  det  er  i  orden  med  Ana  Luisa,  så  bliver  vi  her  et 
par  dage  mere.  Måske  er  vandet  så  faldet  så  meget,  at  vi 
kan  tage  hjem  igen.« 


*  *  * 


Alle  fra  Kirken  hjalp  bedstemor,  Rebecca  og  Sarah. 
Ana  Luisa  lavede  mad  til  dem,  og  søstermissionærerne 
kom  med  tøj,  som  søster  Lewis'  familie  havde  sendt. 
Biskop  Espinosa  kom  endda  og  gav  bedstemor  en  vel- 
signelse, da  hun  blev  syg.  Men  det  var  hårdt  ikke  at  være 
hjemme  i  sit  eget  hus,  og  det  var  endnu  sværere  ikke  at 
vide,  om  huset  overhovedet  var  der  mere. 

Otte  dage  senere  var  gaderne  i  deres  kvarter  endelig 
åbne  igen.  Da  Sarah  og  Rebecca  sad  fastspændt  på  bag- 
sædet af  bedstemors  bil,  følte  de  et  sug  i  maven  af 
spænding  og  frygt.  Mens  de  kørte,  så  de  huse,  hvor 
murene  var  styrtet  sammen.  Knuste  borde,  dyngvåde 
madrasser  og  tilmudrede  køleskabe  lå  spredt  langs 
vejen. 

»Hvad  nu,  hvis  vores  hus  er  væk?«  spurgte  Rebecca. 

»Så  hjælper  vores  himmelske  Fader  os  med  at  finde  et 
andet,«  svarede  bedstemor. 

Gaderne  i  deres  kvarter  var  stadig  fyldt  med  tyk,  sort 
mudder,  så  de  måtte  køre  meget  langsomt.  Endelig  dre- 
jede bedstemor  om  hjørnet  til  deres  gade. 

»Jeg  kan  se  det!«  råbte  Rebecca.  »Vores  hus  er  der 
endnu!« 


»Der  er  hul  i  taget,«  påpegede  Sarah. 

Der  lugtede  muggent  indenfor.  Pigerne  stillede  deres 
madrasser  op  ad  væggen,  så  de  kunne  blive  luftet  lidt, 
og  så  hjalp  de  bedstemor  med  at  tørre  det  vand  op,  som 
var  løbet  ind  gennem  hullet  i  taget.  »Kan  vi  sove  her  i 
nat,  bedstemor?«  spurgte  Rebecca. 

»Det  tvivler  jeg  på.  Vi  må  vente  et  par  nætter,  indtil 
vi  har  fået  repareret  hullet  i  taget.« 

Rebecca  sukkede  og  sank  sammen  i  en  fugtig  sofa. 
»Jeg  ville  ønske,  at  vi  kunne  blive  her.« 

»Jeg  er  bare  glad  for,  at  vores  hus  stadig  er  her,«  sagde 
Sarah. 

»Vor  himmelske  Fader  hørte  vores  bøn,«  sagde  bed- 
stemor. Så  kiggede  hun  ud  af  døren  og  pegede  ud  på 
gaden.  »Jeg  tror,  at  han  stadig  lytter.« 

Uden  for  kørte  en  stor  kranvogn  op  foran  huset. 
Biskop  Espinosa  og  bror  Soto  hoppede  ud  sammen 
med  nogle  andre  mænd  fra  menigheden. 

»Har  I  brug  for  hjælp?«  råbte  biskoppen.  »Måske  et 
par  mand  til  at  ordne  det  tag?« 

Sarah  og  Rebecca  greb  hinanden  i  hænderne  og  hvi- 
nede. »Betyder  det,  at  vi  kan  blive  her,  bedstemor?  Kan 
vi  sove  her  i  nat?« 

Bedstemor  smilede  og  nikkede.  »Velkommen  hjem, 
piger.«  • 

Melody  Warnick  er  medlem  af  Arnes  Menighed  i  Arnes  Stav  i  Iowa. 

Glæd  jer  over  gengivelsen  af 
templets  ordinancer  og  pagter 


Udvælg  bønsomt  de 
skriftsteder  og  lær- 
domme, som  bedst 
møder  behovet  hos 
de  søstre,  som  du  besøger.  Fortæl  om 
dine  egne  oplevelser  og  bær  vidnes- 
byrd. Lad  dem,  du  underviser,  gøre 
det  samme. 

L&P  124:40,  42:  »Byg  dette  hus  til 
mit  navn,  så  jeg  deri  kan  åbenbare  mit 
folk  mine  forordninger  ...  Og  jeg  vil 
vise  min  tjener  Joseph  alt,  hvad  der 
hører  til  dette  hus.« 

Hvorfor  glædes  du  over 
tempeltjenesten? 

Præsident  George  Q.  Cannon 
(1827-1901),  førsterådgiver  i  Det 
Første  Præsidentskab:  »Hvert  eneste 
tempel ...  mindsker  Satans  magt  på 
jorden,  og  øger  Guds  og  gudelighe- 
dens kraft,  får  himlens  kraft  til  at  virke 
til  vores  gavn  og  nedkalder  de  evige 
Guders  velsignelse  over  os«  (Millen- 
nialStar,  12.  november  1877,  s.  743). 

Præsident  Gordon  B.  Hinckley: 
»Ligesom  vores  Forløser  gav  sit  liv 
som  et  stedfortrædende  offer  og  der- 
ved blev  vor  Frelser,  kan  vi,  når  vi 
tager  del  i  templets  stedfortrædende 
arbejde,  i  mindre  målestok  blive  som 
frelsere  for  dem  på  den  anden  side, 
som  ikke  har  mulighed  for  fremgang, 
medmindre  der  udrettes  noget  for 
dem  af  dem,  der  lever  her  på  jorden 
...  Jeg  opmuntrer  jer  til  i  højere  grad 
at  gøre  brug  af  dette  velsignede 


privilegium.  Det  lutrer  jeres  natur. 
Det  skræller  den  selviske  skal  af, 
som  de  fleste  af  os  lever  i.  Det  bringer 
bogstavelig  talt  et  helliggørende  ele- 
ment ind  i  vores  liv«  (»Afsluttende 
bemærkninger«,  Liahona,  november 
2004,  s.  104). 

Hvordan  kan  en  forståelse  af 
ordinancerne  og  pagterne  hjælpe 
dig  til  at  finde  glæde? 

Ældste  Russell  M.  Nelson  fra  De 
Tolv  Apostles  Kvorum:  »Vi  skal  huske 
på,  at  en  pagt  er  et  løfte.  En  pagt,  som 
er  indgået  med  Gud,  bør  ikke  betrag- 
tes som  restriktiv,  men  beskyt- 
tende. Pagter  indgået  med 
ham  beskytter  os  mod 
farer  . . .  Når  vi  vælger  at 
fornægte  os  selv  alt,  hvad 
der  er  ugudeligt,  mister 
vi  intet  af  værdi,  men  vi 
vinder  en  hæder,  som  kun 
kendes  af  dem,  der  opnår  evigt 
liv.  Overholdelse  af  en  tempelpagt  er 
ikke  begrænsende,  men  muliggø- 
rende. Det  hæver  os  op  over  vore 
egne  perspektivers  og  kræfters 
begrænsninger«  (»Prepare  for 
Blessings  of  the  Temple«, 
Ensign,  marts  2002, 
s.  21). 

Anne  C.  Pingree, 
andenrådgiver  i  Hjælpe- 
foreningens  hovedpræsi- 
dentskab: »Min  mand  og 
jeg  havde  rejst  til  et  af  de 
fjerneste  steder  i  vores 


mission,  så  han  kunne  gennemføre 
tempelanbefalingsinterview ...  Efter 
at  alle  interviewene  var  forbi,  kørte 
min  mand  og  jeg  tilbage  ad  det  san- 
dede hjulspor  og  blev  enormt  over- 
raskede, da  vi  så  ...  to  søstre,  der 
stadig  gik.  Vi  forstod,  at  de  var  gået 
fra  deres  landsby  -  29  kilometer  frem 
og  tilbage  -  bare  for  at  få  en  tempel- 
anbefaling, som  de  vidste,  at  de 
aldrig  ville  få  det  privilegium  at 
kunne  bruge.  Disse  nigerianske  hel- 
lige troede  på  præsident  Howard  W 
Hunters  råd:  >Det  vil  behage  Herren, 
at  hvert  eneste  voksent  medlem  af 
Kirken  var  værdig  til  -  og  besad  - 
en  gyldig  tempelanbefaling,  selvom 
afstanden  til  templet  måske  ikke 
muliggør  en  umiddelbar  eller  hyppig 
brug  af  den<«  (»Se  løfterne  i  det 

fjerne«,  Liahona,  nov.  2003, 
s.  13).  ■ 

Modstående  side:  På 
besøg  ved  monumentet 
Mitad  del  Mundo  (Ver- 
dens midte)  i  Quito.  Fra 
venstre:  John  Tobar, 
Christian  Lizano,  Diana 
Flores,  Sariah  Moya, 
Luis  Miguel  Meza, 
Alejandro  Flores,  Maria 
Alejandra  Cabeza  de 
Vaca  og  Ivanessa 
Romero. 


De  unge  i  Ecuador  nyder  at 
bo  lige  midt  i  det  hele  -  som 
for  eksempel  vores  klode. 
Evangeliet  hjælper  disse  teen- 
agere med  at  sætte  Frelseren 
i  centrum  i  deres  liv. 

MARVIN  K.  GARDNER 

Kirkens  tidsskrifter 

vordan  føles  det  mon  at  bo  midt 
på  kloden,  hvor  afstanden  til  nord- 
polen er  lige  så  stor  som  afstanden 
til  sydpolen,  og  hvor  man  kan  stå  med  den 
ene  fod  på  den  nordlige  halvkugle  og  den 
anden  på  den  sydlige?  Det  må  være  let  at  få 
fornemmelsen  af,  at  man  befinder  sig  i  cen- 
trum af  det  hele. 

Men  de  unge  sidste  dages  hellige,  som 
bor  nær  ækvator  i  det  sydamerikanske  land 
Ecuador,  ved,  at  verdens  virkelige  midt- 
punkt er  Jesus  Kristus.  Og  de  står  med 
begge  fødder  på  Herrens  side  af  stregen. 

Stærk  ungdom  i  Quito 

Hovedstaden  Quito  har  lidt  af  hvert  - 
fra  traditionel  kolonistil  til  moderne 


skyskrabere.  At  finde  vej  gennem  byens 
gader  kan  være  lidt  af  en  udfordring,  lige- 
som det  kan  være  at  styre  sikkert  gennem 
livets  fristelser.  For  mange  teenagere  er  hæf- 
tet Til  styrke  for  de  unge  blevet  et  vejkort. 

»Jeg  værdsætter  især  det  afsnit  i  Til  styrke 
for  de  unge,  hvor  der  står,  at  vi  skal  klæde 
os  sømmeligt,«  siger  Maria  Alejandra  Cabeza 
de  Vaca  på  12.  »En  dag  gav  skolen  os  lov 
til  at  klæde  os,  ligesom  vi  havde  lyst  til. 
Jeg  havde  det  skidt,  fordi  nogle  af  mine 
veninder  klædte  sig  meget  usømmeligt.  Jeg 
sagde  til  en  af  dem:  >I  morgen  tager  jeg 
noget  med,  som  du  kan  få  gavn  af.  <  Jeg  gav 
hende  et  eksemplar  af  Til  styrke  for  de 
unge.  Hun  læste  det  og  sagde,  at  hun  følte, 
at  det  var  sandt,  så  nu  ville  hun  ikke  klæde 
sig  usømmeligt  mere.  Det  er  godt  at  fortælle 
andre  om  det,  vi  har,  så  verden  kan  se  det 
gode,  som  vi  lærer.« 

Alejandro  Flores,  13,  opdagede  betyd- 
ningen at  handle  efter  det,  man  ved.  »Sidste 
søndag,«  siger  han,  »bad  min  bedstemor 
mig  om  at  præsentere  en  familieaftenslek- 
tion  om  tøjstandarder  ud  fra  Til  styrke  for 
de  unge.  Nogle  af  mine  fætre  og  jeg  havde 
det  med  at  følge  den  verdslige  mode,  og  jeg 

IKKE  ALENE 
MERE 

»I  lang  tid,«  siger 
1 7-årige  Jhon  Tobar  fra 
Quito,  »lod  jeg  mig  lede 
rundt  af  mine  venner,  og 
jeg  havde  ikke  noget 
godt  forhold  til  mine  for- 
ældre. Men  jeg  har  erfa- 
ret, at  hvis  man  mister 
sine  forældres  og  sine 
søskendes  tillid,  så  føler 
man  sig  helt  alene.  Jeg 
har  lige  haft  et  interview 
med  min  biskop  her  til 
morgen  -  min  biskop  er 
min  far.  Jeg  kan  nu  sige, 
at  jeg  ikke  har  nogen 
bedre  ven  end  min  egen 
far.  Jeg  elsker  ham  højt. 
Han  er  mit  bedste 
eksempel.« 


havde  det  ikke  godt  med  at  skulle  præsentere 
lektionen.  Men  nu  er  mine  fætre  og  jeg 
begyndt  at  klæde  os  bedre.«  Hans  lektion  og 
eksempel  hjalp  hans  fætre  med  at  forberede 
sig  til  en  vigtig  begivenhed.  »De  skal  døbes  i 
næste  uge!«  siger  han. 

Christian  Lizano  på  14  mener,  at  et  af  de 
vigtigste  emner  i  Til  styrke  for  de  unge  er  tje- 
neste. »Det  burde  være  vores  standard  at  yde 
tjeneste,«  siger  han,  »selv  noget  så  enkelt  som 
at  tilbyde  andre  vores  plads  i  bussen.  Små 
ting  kan  sige  meget  om  Kirkens  medlemmer.« 

Da  Ivanessa  Romero  på  15  opdagede,  at 
hun  var  begyndt  at  følge  sine  venners  eksem- 
pel og  bande  meget,  var  hun  klar  over,  at  hun 
måtte  rette  op  på  det.  En  dag  sagde  hun  til 
dem:  »Fra  nu  af  opkræver  jeg  en  cent,  hver 
gang  nogen  siger  et  grimt  ord.«  På  få  dage 
havde  hun  opkrævet  fire  dollars!  Hendes  ven- 
ner sagde:  »Iva  bliver  millionær!«  Ved  hjælp  af 
Til  styrke  for  de  unge  opfordrede  Ivanessa  sine 
venner  til  at  tale  pænere.  »De  gør  fremskridt,« 
siger  hun.  Samtidig  har  hun  erfaret  noget  om 
eksemplets  magt.  »Jeg  indså,  at  mine  venner 
ser  efter  et  godt  eksempel.  Hver  eneste  lille 
ting,  vi  siger  eller  gør,  påvirker  andre.« 

Sariah  Moya  på  15  blev  venner  med  en  ung 
pige,  som  sagde,  at  hun  og  hendes  familie  var 
ateister.  Men  hun  beundrede  Sariahs  standar- 
der og  hendes  villighed  til  at  holde  fast  ved 
dem  trods  kritik.  De  talte  ofte  om  evangeliet; 
Sariah  gav  hende  et  eksemplar  af  Mormons 
Bog,  de  bad  sammen,  og  Sariahs  veninde  gik 
med  hende  i  kirke.  »I  går  var  hun  med  til  en 
aktivitet  i  Unge  Piger,  og  vi  sang  en  salme,« 
fortæller  Sariah.  »Bagefter  fortalte  hun  mig: 
Jeg  tror  på  Gud.<  Jeg  blev  klar  over,  at  mit 
eksempel  havde  hjulpet  en  anden  til  at  finde 
vor  himmelske  Fader.« 

I  løbet  af  de  seneste  par  år  er  Luis  Miguel 
Meza  på  17  begyndt  at  føle,  at  han  glider  fra 
de  venner,  han  har  kendt  siden  første  klasse. 
»De  begyndte  at  ryge  og  drikke  og  presse  mig 


til  at  gøre  det  samme,«  siger  han.  »Jeg  måtte 
være  stærk,  trods  deres  kritik.«  Han  bad  og 
studerede  omhyggeligt  afsnittet  i  Til  styrke 
for  de  unge  om  at  vælge  sine  venner  med 
omhu.  »Som  tiden  gik  fik  jeg  mulighed  for  at 
knytte  venskaber  med  folk,  som  ikke  drikker 
eller  ryger  og  som  respekterer  mine  standar- 
der. Jeg  ser  stadig  mine  gamle  venner,  og 
vi  hilser  da  på  hinanden.  Men  fordi  jeg  har 
været  villig  til  at  yde  et  offer,  har  min  himmel- 
ske Fader  hjulpet  mig.« 

»Jeg  havde  det  med  at  gøre  det  rette  af  ren 
og  skær  vane,«  siger  Raquel  Alonzao  på  17. 

/  kirke  i  Otavalo.  Forrest  (fra  venstre):  Laura 
Cordova,  Jeniffer  Santacruz,  Tamia  Moreta. 
Bagest:  Zasha  Maldonado,  David  Tabi,  Jesus 
Ruiz,  Armando  Arellano  og  Yolanda  Santillan. 
Til  højre:  Jeniffer  bærer  med  stolthed  sin 
UP-nål. 


»Jeg  er  opvokset  i  Kirken,  og  fordi  jeg  har  lært 
at  vælge  det  rette,  gjorde  jeg  det  bare.  Men 
jeg  gjorde  det  ikke  af  et  oprigtigt  hjerte.  En 
dag  følte  jeg  virkelig  Herrens  And,  mens  jeg 
talte  med  min  mor.«  Hendes  mor  fortalte 
hende  om  de  store  ofre,  hun  havde  måttet 
yde  som  ung  for  at  være  trofast  mod  evange- 
liet og  udføre  en  mission,  selv  om  hun  der- 
ved trodsede  sin  far.  »Hun  sagde,  at  den 
eneste  grund  til,  at  hun  er  så  lykkelig  nu,  er  , 
at  hun  var  klog  nok  til  at  klynge  sig  til  Frelse- 
ren hele  sit  liv.  I  det  øjeblik  styrkedes  mit 

vidnesbyrd  mere  end  nogensinde.  Jeg  er  Guds  barn,  og 
vor  himmelske  Fader  elsker  mig.  Om  så  hele  verden  falder 
over  mig,  så  vil  han  hjælpe  mig.« 

Bønnens  magt  i  Otavalo 

Livet  i  bjergdalen  Otavalo  er  ikke  lige  så  hektisk  som  i 
Quito.  Mange  sidste  dages  hellige  i  Otavalo  væver  og  bro- 
derer smukke  stoffer,  som  sælges  i  hele  verden.  Mange 
arbejder  i  hånden.  De  fleste  mennesker  her  taler  quichua 
derhjemme  og  spansk  alle  andre  steder.  Mange  må  spad- 
sere en  time  eller  mere  frem  og  tilbage  fra  kirke.  Selv  om 
de  unge  går  med  uniform  i  skolen,  går  de  stolt  i  deres  tra- 
ditionelle dragter  i  kirken. 

Men  selv  om  livet  er  fredeligere  her,  har  livet  også  sine 
kampe.  De  unge  mænd  og  piger  har  erfaret,  at  det  kræver 
en  stor  indsats  at  holde  sig  tæt  til  Herren.  Men  ved  at  yde 
den  indsats  har  de  erfaret  bønnens  magt. 

»Da  min  mor  ikke  havde  noget  arbejde,«  siger  Jeniffer 
Santacruz  på  12,  »bad  jeg  om,  at  hun  måtte  finde  et  job  i  en 


fart.  Herren  hørte  min  bøn,  og  i  løbet  af  en  dag  eller  to 
havde  hun  fundet  et  job.« 

Den  nok  inderligste  bøn,  som  Tamia  Moreat  på  13  har 
bedt,  var,  da  hendes  mor  havde  problemer  med  afføde. 
»Jeg  bad,«  sagde  hun,  »og  vor  himmelske  Fader  besva- 
rede min  bøn.  Min  mor  fik  kejsersnit.  Min  lillebror  er  i 
dag  et  år  gammel,  og  han  og  min  mor  er  sunde  og 
raske.« 

Inden  Laura  Cordova,  15,  var  ti  år  gammel,  bad  hun  om 
at  modtage  et  vidnesbyrd.  »Jeg  hørte  andre  sige,  at  Mor- 
mons Bog  og  Kirken  var  sande,«  siger  hun.  »Så  jeg  bad  for 
selv  at  få  et  svar.  Og  Herren  gav  mig  et  vidnesbyrd.« 

Zasha  Maldonado  på  15  mindes,  at  hun  blev  skræmt  af 
et  frygteligt  skybrud,  som  oversvømmede  hendes  hjem.  Da 
familien  desperat  forsøgte  at  redde  deres  ejendele,  sagde 
et  af  børnene,  at  de  burde  bede  en  bøn.  »Vi  knælede  alle 
sammen  i  vandet  og  tryglede  vor  himmelske  Fader  om 
hjælp.  Efter  nogle  minutter  begyndte  regnen  at  stoppe. 
Vor  himmelske  Fader  havde  besvaret  vores  bøn.  For  ham 
er  intet  umuligt.« 

Bøn  kan  også  være  en  hjælp  på  mindre  dramatiske 
måder.  Jesus  Ruiz  på  14  siger,  at  han  ofte  beder  Herren  om 
hjælp,  mens  han  væver  stoffer.  »Nogle  gange  kan  jeg  ikke 
huske  mønstret,«  siger  han,  »og  så  beder  jeg  Herren  om 
hjælp.  Han  hjælper  altid.« 

Det  samme  gælder  hjemmearbejde  fra  skolen.  »Når  jeg 
har  en  prøve  i  skolen,«  siger  Armando  Arellano  på  16,  »så 

beder  jeg  min  himmelske  Fader  om  at  hjælpe  mig  med  at 
huske  det,  jeg  har  lært.  Han  åbner  mit  sind  og  får  mig  til  at 
huske  det,  jeg  har  læst.« 

Yolanda  Santillån  på  17  siger,  at  hendes  inderligste  bøn 
var,  at  jeg  »en  dag  ville  kunne  tage  til  templet  med  min 
familie  og  blive  beseglet.  Min  himmelske  Fader  hørte  de 
bønner.  Jeg  har  været  i  templet!  Nu  kan  vi  være  sammen 
for  evigt.« 

Det  kan  være  en 
udfordring  at  efter- 
leve de  standarder, 
som  gør  det  muligt  at 
komme  i  templet. 
Men  bøn  hjalp  David 
Tabi  på  17  med  at 
klare  presset.  »Mine 
klassekammerater 
ryger,  drikker  og  gør 

al  den  slags,«  siger  han.  »De  indbyder  mig  altid  til  at  være 
med.  Jeg  ignorerer  dem  bare.  Jeg  prøver  at  finde  andre 
venner.  Der  er  en  fyr  i  min  klasse,  som  også  er  medlem. 
Vi  støtter  hinanden.« 

Venskaber  i  Guayaquil 

Guayaquil  er  en  travl  havneby.  Et  smukt,  nyt  tempel 
skuer  ud  over  en  del  af  byen  og  skinner  klart  i  nattemør- 
ket. Et  andet  strålende  lys  er  det  varme  venskab,  som  man 
modtager  fra  de  unge,  når  man  kommer  -  det  samme  ægte 
venskab,  som  de  udstrækker  til  alle,  der  har  brug  for 
opmuntring. 

Da  Gabriela  Aguirre  på  17  flyttede  til  Guayaquil,  følte 
hun  sig  alene.  »Jeg  kendte  ikke  nogen  her,  og  jeg  var  ked  af 
det,  fordi  alle  henne  på  skolen  virkede  så  kølige.  Men  jeg 
fandt  venner  i  kirken!  Der  er  14  unge  piger,  og  vi  holder 


sammen.  Vi  kommer  også  godt  ud  af  det  med  de  unge 
mænd.  Mine  sande  venner  er  mine  venner  i  kirken!« 

»Når  de  unge  mænd  og  unge  piger  i  vores  menighed 
mødes,«  siger  Tatiana  Alarcon  på  16  »har  vi  det  dejligt,  fordi 
vi  er  forenede.  Vi  er  mere  end  venner  -  vi  er  som  brødre 
og  søstre.  Vi  tager  os  af  hinanden.« 

Og  så  rækker  de  hånden  frem  til  andre,  som  har  brug 
for  venskab.  For  nylig  besøgte  de  et 
plejehjem.  »Jeg  kunne  virkelig  for- 
nemme Kristi  rene  kærlighed,«  siger 
Tatiana.  »Vi  viste  beboerne  hengiven- 
hed og  sang  for  dem,  og  de  var  glade. 
De  spurgte,  hvornår  vi  kom  igen.« 


På  tempelpladsen  i  Guayaquil.  Øverst  (fra  venstre):  Katherine 
Espana,  Tatiana  Alarcon,  Estefania  Gomez,  Grimaneza 
Roldan  og  Garbriela  Aguirre.  Herover:  Olmedo  Roldån, 
Jared  Rivera  (stående),  Alex  Arancibia  og  José  Olivares. 


t 


Uxs 


i  ioi  trayte  Uvntky  (fHxya^L 


30 


Til  en  fest,  som  de  unge  afholdt  for  fattige 
børn,  »var  børnene  glade  for  de  aktiviteter 
og  gaver,  som  vi  havde  med,«  siger  Katherine 
Espaha  på  14. 

»Vi  elsker  at  samles  til  fester,  aktiviteter  og 
danseaftner,«  siger  Estefania  Gomez  på  17. 
»Og  vi  samles  også  for  at  udføre  Herrens 
værk.  Biskoppen  har  kaldet  mange  af  os  som 
lokalmissionærer.  Min  søster  er  min  makker, 
og  vi  går  ud  og  opmuntrer  nye  medlemmer 
og  mindre  aktive  medlemmer.  Når  missionæ- 
rerne underviser  en  familie,  som  har  en  teen- 
ager, så  beder  de  os  om  hjælp.  Vi  besøger 
dem,  gør  os  til  venner  med  dem  og  inviterer 
dem  med  til  aktiviteter.  På  den  måde  har  de 
unge  nyomvendte  allerede  venner,  når  de 
kommer  ind  i  kirken.« 

I  menigheder  med  færre  unge  gør  de  unge 
mænd  og  unge  piger  alligevel  en  indsats.  »Jeg 
er  den  eneste  aktive  unge  mand  i  min  menig- 
hed,« siger  José  Olivares  på  14.  »Så  sammen 
med  en  bror  fra  ældsternes  kvorum  går  jeg 
ud  og  besøger  de  unge  mænd,  som  ikke 
kommer.« 

»Som  diakonernes  kvorumspræsident,« 
siger  Jared  Rivera  på  13,  »opfordrer  jeg  diako- 
nerne til  at  tage  andre  med  i  kirke,  for  vi  har 
alle  brug  for  Herrens  hjælp  til  at  modstå  fri- 
stelser. Vi  mødes  i  kirken,  inden  nadvermødet 
begynder,  og  beder  om,  at  nadveren  må  gå 
godt  den  dag.  Og  vi  besøger  de  kvorumsmed- 
lemmer,  som  ikke  kommer  i  kirke.  Vi  ser, 
hvordan  de  har  det.« 

At  gøre  tjeneste  ved  nadverbordet  er  en 
vigtig  måde  at  tjene  sin  menigheds  medlem- 
mer på,  siger  Alex  Arancibia  på  17.  »Hver 
gang  jeg  knæler  for  at  bede  nadverbønnen, 
føler  jeg  mig  godt  tilpas,  fordi  jeg  ved,  at  jeg 
hjælper  andre  med  at  forny  deres  pagter.  Jeg 
har  en  følelse  af,  at  Herren  anerkender  det, 
jeg  gør.  Når  jeg  tænker  på  mit  søndagsansvar, 
hjælper  det  mig  til  at  træffe  de  rette  valg 
resten  af  ugen.« 


Olmedo  Roldån  på  18  betragter  missione- 
ring som  en  naturlig  følge  af  venskab.  »Et 
par  dage  efter  at  jeg  var  blevet  døbt,«  siger 
han,  »læste  jeg  i  Liahona  om  en  ung  mand, 
som  hjalp  fuldtidsmissionærerne,  selv  om 
han  lige  var  blevet  døbt.  Så  den  følgende 
dag  hjalp  jeg  også  missionærerne!  Og  jeg 
nød  det.  Nu  har  biskoppen  kaldet  mig  som 
lokalmissionær,  og  jeg  forbereder  mig  til  at 
udføre  en  fuldtidsmission.  Det  var  takket 
være  missionærerne,  at  vi  fandt  Kirken. 
Mange  mennesker  har  brug  for  Kirken  og 
søger  efter  den.  Vi  kan  hjælpe  dem  med  at 
finde  den.« 

»Jeg  har  ikke  nogen  kaldelse,«  siger  Olme- 
dos lillesøster  Grimaneza  på  14,  »men  jeg 
hjælper  til  ved  at  gøre  mig  til  venner  med 
folk.  Jeg  var  ny  i  Kirken  for  bare  14  måneder 
siden,  og  jeg  ved,  hvor  vigtigt  det  er  at  have 
venner,  som  støtter  en.  Når  der  er  en  ny  pige 
i  kirken,  sætter  jeg  mig  ved  siden  af  hende, 
lærer  hende  at  kende  og  opfordrer  hende  til 
at  blive  ved  med  at  lære  nyt  om  evangeliet. 
Og  jeg  inviterer  hende  til  at  komme  med  mig 
til  Unge  Piger.« 

Forberedt  til  at  møde,  hvad  som  helst  der 
måtte  komme 

»Vi  unge  ønsker  til  tider  at  ændre  verden,« 
siger  17-årige  Diana  Flores  fra  Quito.  »Men 
jeg  tror,  at  vi  skal  se  nærmere  på  os  selv  og 
begynde  ændringerne  der.«  Diana  og  andre 
unge  i  Ecuador  er  taknemlige  for  den  måde, 
hvorpå  evangeliet  lærer  dem  at  sætte  Jesus 
Kristus  og  hans  kirke  som  centrum  i  deres  liv 
»Vor  himmelske  Fader  elsker  os  meget  højt,« 
siger  hun,  »og  han  har  givet  os  alle  de  redska- 
ber, vi  har  brug  for,  såsom  skrifterne,  evange- 
liet, templet  og  vore  familier.  Vi  ved,  at  vi  er 
hans  børn,  og  at  vi  er  her  for  at  udvikle  os.  Vi 
kan  føle  en  indre  fred  i  visheden  om,  at  vi  bli- 
ver beredt  til  at  møde,  hvad  som  helst  der 
måtte  komme.«  ■ 


BARE  EN 
LILLE 
SAMMEN- 
KOMST? 

»En  aften  havde  jeg 
valget  mellem  en  fest  i 
kirken  og  en  anden  fest, 
hvor  der  ikke  var  nogen 
medlemmer  af  Kirken 
med,«  siger  17-årige 
Estefania  Gomez  fra 
Guayaquil.  »Jeg  beslut- 
tede, at  jeg  ikke  gad  gå 
med  til  festen  i  kirken. 
Da  jeg  ankom  til  den 
anden  fest,  var  der  mas- 
ser af  cigaretrøg,  og  aile 
drak.  Jeg  havde  det  vir- 
kelig dårligt  -  og  jeg 
følte  mig  aiene.  Ham, 
som  jeg  prøver  at  have 
med  mig  altid,  Helligån- 
den, var  blevet  udenfor, 
fordi  han  ikke  går  ind  på 
urene  steder.  Ti  minutter 
senere  ringede  jeg  til 
min  bror  og  bad  ham 
om  at  køre  mig  hen  til 
den  anden  fest. 

»Vi  skal  lære  at  gøre 
brug  af  de  fester  og  ven- 
ner, som  vi  har  i  kirken. 
Mange  af  vore  venner  er 
nok  med  til  andre  fester, 
og  de  siger,  at  det  bare 
er  en  lille  sammen- 
komst. Men  det  er  ikke 
bare  en  sammenkomst. 
Det  udvikler  sig  som 
regel  til  noget  andet  -  og 
det  duer  ikke  til  noget!« 

LÆRE  OG  PAGTER 


Jeg  påtog  mig  at 
adlyde  denne  befa- 
ling som  et  tegn  på 
min  lydighed  mod 
Gud,  uanset  hvilket 
socialt  pres  jeg  måtte 
blive  udsat  for. 


Velsignet 


visdomsordet 


ÆLDTE  MASAYUKI  NAKANO 

Halvfjerdser-områdeautoritet 
Det  Nordasiatiske  Område 


Da  jeg  undersøgte  evangeliet  inden 
min  dåb  som  femtenårig,  hørte  jeg 
om  visdomsordet,  som  det  blev  åben- 
baret til  profeten  Joseph  Smith  i  1833  (se 
L&P  89) .  Jeg  påtog  mig  at  adlyde  denne  befa- 
ling som  et  tegn  på  min  lydighed  mod  Gud, 
uanset  hvilket  socialt  pres  jeg  måtte  blive 
udsat  for. 

I  forretningslivet  i  Japan  er  det  skik,  at 
salgsrepræsentanter  underholder  mulige 
kunder  på  natklubber  og  barer.  Som  følge 
deraf  er  spiritus  en  fast  bestanddel  af  forret- 
ningslivet for  mange  mennesker.  Men  jeg  har 
set  indtagelsen  af  spiritus  blive  en  anstøds- 
sten. I  nogle  tilfælde  har  det  ført  til  alvorlig 
sygdom.  Mange  forretningsfolk  bruger  så 
meget  tid  på  at  arbejde  og  underholde 
kunder  efter  arbejdstid,  at  de  forsømmer 
deres  familier.  Ofte  kan  et  overdrevent  spiri- 
tusforbrug føre  til  tab  af  status  og  en  ødelagt 
karriere. 

Da  jeg  var  28,  havde  jeg  et  møde  med 
chefen  for  et  større  firmas  salgsafdeling, 


og  der  blev  serveret  kaffe.  Jeg  afslog 
høfligt  og  forklarede,  at  jeg  er  medlem 
af  Jesu  Kristi  Kirke  af  Sidste  Dages  Hellige, 
og  at  jeg  hverken  nyder  spiritus,  kaffe,  te 
eller  tobak.  Det  godtog  salgschefen 
med  det  samme  og  roste  mig  endda  for 
min  tro. 

Når  jeg  siden  da  har  haft  brug  for  at  drøfte 
forretninger  med  mine  kunder,  har  jeg  ude- 
lukkende taget  dem  med  på  restaurant  til  et 
måltid  mad.  Jeg  er  aldrig  blevet  bedt  om  at 
ledsage  dem  på  barer.  Op  mod  jul  inviterer 
jeg  mine  kunder  på  julemiddage,  hvor  man 
sætter  fokus  på  Jesu  Kristi  fødsel.  Jeg  har 
ofte  kunnet  fortælle  om  evangeliet  ved  disse 
lejligheder. 

Det  er  almindelig  kendt  i  mit  firma  og 
inden  for  vores  branche,  at  jeg  er  medlem  af 
Kirken,  og  jeg  tror,  at  denne  viden  har  bidra- 
get til  min  succes  på  arbejdet.  Jeg  tror  fuldt 
og  fast  på  det  løfte,  som  Herren  har  givet 
dem,  der  vil  adlyde  hans  lov: 

»Alle  hellige,  der  erindrer  sig  disse  ord, 
følger  dem  og  vandrer  i  lydighed  mod  disse 
bud,  skal  få  sundhed  i  navlen  og  marv  i 
benene. 


§ 


o 

CO 

Z 

O 


CD 
< 


Q 

O 

x 

O- 

© 
O 

z 

ae 

O 

o 
< 


32 


De  skal  finde  visdom  og  store  skatte  af  kundskab,  ja, 
endog  skjulte  skatte. 

De  skal  løbe  og  ikke  blive  trætte;  de  skal  gå  og  ikke 
blive  matte«  (L&P  89:18-20). 

Jeg  har  et  stærkt  vidnesbyrd  om  visdomsordet.  Jeg 

er  taknemlig  for  de  velsignelser 
jeg  har  modtaget  ved 
r'  ^s  Éfes..,  at  efterleve  dette 


princip.  Det  er  min  overbevisning,  at  når  vi  efterlever 
visdomsordet  -  på  trods  af  det  pres,  vi  måtte  opleve 
fra  folk  omkring  os  -  kan  vi  gøre  os  værdige  til  at 
modtage  den  velsignelse,  som  Herren  lover  i  slutningen 
af  denne  storslåede  åbenbaring:  »Og  jeg,  Herren,  giver 
dem  den  forjættelse,  at  dødens  engel  skal  gå  forbi 
dem,  ligesom  Israels  børn,  og  ikke  slå  dem  ihjel« 
(L&P  89:21).  ■ 


IQiiKti^s^siwAn 

som  et  missioneringsredskab 

En  aften  med  familien  kan  være  en  enkel  måde  at  fortælle 

andre  om  evangeliet  på. 


Mange  sidste  dages  hellige  søger  nye  måder  at 
blive  bedre  missionærer  over  for  familiemed- 
,  lemmer  eller  venner.  Her  fortæller  nogle  med- 
lemmer om,  hvordan  de  fulgte  profetens  råd  om  at 
holde  familieaften  og  opdagede,  at  det  ikke  blot  er  en 
metode  til  at  skabe  stærkere  familier,  men  også  en  måde, 
hvorpå  man  kan  give  andre  et  glimt  af  evangeliet. 

Det  eneste  medlem 

Det  var  ikke  let  at  være  den  eneste  i  min  familie,  som 
var  medlem  af  Kirken.  Jeg  længtes  efter  at  finde  en  måde, 
hvorpå  jeg  kunne  fortælle  min  familie  om  alt  det,  jeg 
havde  lært  om  Kirken,  men  jeg  var  bange  for,  at  de  ville 
beskylde  mig  for  at  forsøge  at  omvende  dem.  Jeg  kæm- 
pede med  min  tvivl.  Jeg  vidste,  at  Herren  ønskede,  at  jeg 
skulle  fortælle  min  familie  om  evangeliet,  men  i  mere 
end  et  år  var  jeg  bange  for  at  foreslå,  at  vi  skulle  holde 
familieaften. 

Med  et  hjerte,  der  hamrede  af  angst,  bad  jeg  Herren 
om  mod  og  styrke  til  at  opfordre  min  familie  til  at  holde 
familieaften.  Til  min  overraskelse  svarede  de  begejstret 
»ja!«  til  mit  forslag,  og  vores  indbyrdes  forhold  har  aldrig 
været  bedre. 


Takket  være  familieaften  har  jeg  haft  mulighed  for  at  for- 
tælle om  evangeliet  og  bære  vidnesbyrd  for  alle,  lige  fra 
min  mor  til  min  treårige  niece.  Hvor  har  det  dog  været  en 
velsignelse  at  læse  Mormons  Bog  sammen  med  dem  og 
høre  dem  sige,  at  de  tror  på  det,  de  læser.  Derudover  har 
missionærerne  været  inviteret  hjem  til  os  for  at  hjælpe  os 
med  vores  studium  af  skriften. 

Den  største  velsignelse  er,  at  midt  i  en  travl  tid  med 
arbejde,  skole  og  andre  aktiviteter  har  min  familie  forplig- 
tet sig  til  at  mødes  hver  mandag  og  afsætte  en  time  til  at 
lære  mere  om  Herren.  Det,  at  vi  kan  le,  synge  og  bede 
familiebøn  sammen,  har  velsignet  vores  hjem  med  en  fan- 
tastisk følelse  af  fred  og  kærlighed. 

Arlene  Pryce,  Don  Valley  Menighed, 
Toronto  Stav  i  Ontario  i  Canada 


Et  redskab  til  fastholdelse 

Jeg  kan  stadig  huske  den  glæde,  jeg  følte,  den  dag 
jeg  blev  døbt.  Men  ikke  længe  efter  følte  jeg  en  vis  skuf- 
felse, da  missionærerne  foreslog,  at  jeg  holdt  op  med  at 
omgås  nogle  af  mine  daværende  bekendte  og  i  stedet 
fandt  mig  en  mere  passende  vennekreds.  Deres  ord 
virkede  meget  hårde  på  mig,  der  var  en  18-årig 

gymnasieelev,  men  jeg  havde  tillid  til  dem,  så  jeg  gjorde, 
som  de  sagde. 

Da  missionærerne  forstod  mit  behov  for  venner  i  Kir- 
ken, inviterede  de  mig  kort  efter  til  at  deltage  i  familieaften 
hos  nogle  medlemmer  af  menigheden.  Jeg  var  ivrig  efter  at 
lære  min  nye  tro  bedre  at  kende,  så  jeg  tog  taknemligt  med 
hjem  til  familien  Shaffer. 

Familien  Shaffers  hjem  blev  et  fristed,  hvor  jeg  i  familie- 
aftenens trygge  atmosfære  erfarede,  hvad  det  vil  sige  at 
være  medlem  af  Jesu  Kristi  Kirke  af  Sidste  Dages  Hellige. 
Efter  utallige  familieaftener  hos  familien  Shaffer  og  et 


års  medlemskab  af  Kirken,  modtog  jeg  min  kaldelse  som 
fuldtidsmissionær. 

Min  far  var  ikke  særlig  begejstret  for  Kirken  og  ville 
ikke  have,  at  jeg  tog  af  sted.  Men  jeg  rejste  og  overlod 
ham  i  familien  Shaffers  varetægt.  Det  var  intet  mindre 
end  et  mirakel,  da  jeg  fire  måneder  efter  min  afrejse 
modtog  brev  fra  min  far  med  besked  om,  at  han  havde 


;'hv;^ 

ens  jeg  var 
på  mission, 
modtogjeg 
et  brev  fra  min  far, 
hvor  han  fortalte, 
at  han  skulle  døbes. 
Det  hele  var  begyndt 
med  ugentlige 
familieaftener  hos 
familien  Shaffer. 

Anden  var 
meget  stærk 
under  vores 
familieaftenslektion 
om  Helligånden.  Det 
var  et  vendepunkt 
for  min  mand. 


besluttet  at  blive  døbt.  Familien  Shaffer 
havde  indbudt  ham  til  familieaften  i  deres 
hjem,  som  de  havde  gjort  med  mig.  Deres 
indsats  havde  gjort  det  lettere  for  ham 
at  forstå  evangeliet  og  blive  omvendt 
til  det. 

Ruben  Perez,  Cordova  Menighed  i  Memphis  Nordre 
Stav  i  Tennessee. 


At  føle  Ånden 

Der  var  gået  ti  år  siden  min  dåb  i  Kirken, 
men  jeg  havde  været  mindre  aktiv  i  de  ni  af 
dem.  I  løbet  af  den  tid  var  jeg  blevet  gift  og 
havde  nu  en  syvårig  datter.  Min  mor  og  mine 
søskende  boede  hos  os,  da  en  ven  igen  præ- 
senterede dem  for  Kirken,  og  missionærerne 
begyndte  at  komme  i  vores  hjem.  Jeg  havde 
et  vidnesbyrd  om  Joseph  Smith  og  Mormons 
Bog,  men  det  kendskab,  jeg  havde  fået  til 
Kirken,  var  falmet  bort. 


Min  mand  blev  gode  venner  med  missio- 
nærerne og  begyndte,  næsten  uden  at  være 
klar  over  det,  at  blive  undervist.  Hver  lektion 
tog  omkring  en  uges  tid.  Han  havde  svært 
ved  at  anerkende  Jesu  Kristi  guddommelig- 
hed. Ni  måneder  efter  at  have  modtaget  den 
første  lektion  følte  min  mand  stadig  ikke,  at 
han  modtog  noget  svar  på  sine  bønner. 

En  morgen,  da  missionærerne  kom  for  at 
bede  for  min  mand  sammen  med  mig,  følte 
jeg  mig  tilskyndet  til,  at  jeg  skulle  hjælpe  ham 
med  at  erkende  Helligåndens  indflydelse.  Mis- 
sionærerne havde  givet  os  et  familieaftens- 
hæfte,  og  næste  mandag  satte  jeg  mig  ned 
sammen  med  min  mand  og  min  datter  og 
begyndte  min  første  familieaften  med  at 
præsentere  en  lektion  om  Helligånden.  Min 
mand  lyttede  tavs,  mens  han  overvejede 
emnet.  Åndens  indflydelse  var  meget  stærk 
den  aften,  og  jeg  kunne  mærke  Helligånden 


36 


bekræfte,  at  Kirken  var  sand,  noget 
jeg  ikke  havde  oplevet  længe.  Næste 
dag  bar  min  mand  vidnesbyrd  for 
mig  og  sagde,  at  Anden  havde  vidnet 
for  ham,  og  han  havde  erkendt  det. 
Den  aften  tændtes  en  ild  i  vore  hjer- 
ter, som  var  evig  og  uudslukkelig. 
En  uge  senere  blev  min  mand 
døbt,  og  et  år  senere  blev  vi  beseglet 
til  hinanden  i  templet  i  Sao  Paulo  i 
Brasilien.  Vi  mener,  at  nadvermødet 
er  det  vigtigste  møde,  vi  deltager  i, 
og  lige  derefter  følger  familieaften. 

Elizabeth  Duce  de  Mernies,  Lezica 
Menighed  i  Montevideo  Nordre  Stav 
i  Uruguay 


FAMILIEAFTENS- 
LØFTE 

»I  Kirken  har  vi  et 
program,  som  vi 
kalder  familieaf- 
ten, hvor  forældre 
én  gang  om  ugen 
[mandag  aften]  sætter  sig  sammen 
med  deres  børn.  De  studerer  skrif- 
terne. De  taler  om  problemer  i  fami- 
lien. De  planlægger  aktiviteter  og 
lignende  i  familien.  Jeg  vil  hævde,  at 
hvis  hver  eneste  familie  i  verden 
praktiserede  dette,  ville  man  se  en 
kolossal  forskel  i  sammenholdet  i 
hver  enkelt  familie  overalt  i  verden.« 

Præsident  Gordon  B.  Hinckley, 
»Familieaften«,  Liahona,  marts  2003,  s.  3. 


briste  af  glæde,  da  jeg  så  hendes 
øjne  stråle  af  lykke,  mens  hun  gen- 
opfriskede alle  disse  historier.  Da 
indså  jeg,  at  befalingen  om  at  holde 
familieaften  virkelig  er  en  guddom- 
melig instruks  fra  vor  himmelske 
Fader. 

Der  har  været  mange  muligheder 
for  at  fortælle  min  svigermor  meget 
om  evangeliet.  Jeg  ved  ikke,  om 
hun  bliver  medlem  af  Kirken  i  sin 
levetid  her  på  jorden,  men  jeg  ved, 
at  vores  familie  er  blevet  styrket  og 
vores  kærlighed  vokser. 

Dani  Jeanne  Stevens,  Logan  Menighed 
i  Huntington  Vest  Stav  i  Virginia 


Ikke  for  at  konvertere 

Min  nye  mand  og  jeg  kendte 
familieaftenens  betydning  som  et 
redskab  til  at  lære  familier  at  elske  hinanden  og  udvikles 
sammen,  men  vore  børn  var  voksne  og  fløjet  fra  reden.  Vi 
havde  svært  ved  at  holde  familieaften,  indtil  vi  besluttede 
at  invitere  min  mands  mor  med.  På  det  tidspunkt  var  min 
svigermor  74  og  tilhørte  et  andet  trossamfund.  Hun  arbej- 
dede i  en  blomsterforretning  og  afveg  meget  nødig  fra  sin 
daglige  rutine  med  arbejde  og  hjem. 

Til  at  begynde  med  tøvede  hun  lidt  med  at  komme, 
fordi  hun  ikke  vidste  noget  om  vores  tro,  men  nu  ser  hun 
frem  til  mandag  aften.  Vi  spiser  middag,  ler  og  hører  musik 
og  har  fået  et  meget  tæt  forhold.  Vi  ved,  at  hun  ikke 
ønsker,  at  vi  skal  prøve  at  omvende  hende,  men  hun  har 
ikke  noget  imod,  at  vi  fortæller  historier  om  vores  tro.  En 
aften  læste  jeg  op  af  en  tale  fra  en  af  Kirkens  ledere.  Vi  følte 
alle  Ånden.  Vi  fik  mulighed  for  at  vise  hende  et  nummer  af 
Ensign,  og  hun  granskede  hver  eneste  side.  Vi  har  fortalt 
hende,  hvad  templer  bruges  til,  og  hun  har  set  flere  kirke- 
film.  Vi  gør  dette  med  varsomhed,  sådan  som  Anden  til- 
skynder os  til. 

Inden  en  af  vore  familieaftener  bad  jeg  hende  om  at 
undervise.  Hun  medbragte  billeder  afsig  selv  som  ung  og  af 
min  mand,  da  han  var  spæd.  Jeg  hørte  historier  om  tanter, 
onkler,  bedstemødre  og  bedstefædre.  Mit  hjerte  var  ved  at 


En  syvårig  missionær 

Sent  en  mandag  aften,  hvor  min 
mand  og  jeg  havde  travlt  med  at 
arbejde  derhjemme,  dukkede  vores  syvårige  søn  Sergio 
op.  »Der  er  ingen,  som  har  husket  familieaften,«  sagde  han. 
»Det  er  I  måske  ikke  interesseret  i?« 

Min  mand  var  kommet  sent  hjem,  og  han  forklarede  træt, 
at  vi  havde  haft  alt  for  travlt  og  stadig  havde  meget  at  gøre, 
inden  vi  kunne  gå  til  ro.  Og  så  fortsatte  vi  vores  arbejde. 

Lidt  efter  opdagede  vi,  at  Sergio  sad  og  læste  i  sin  illu- 
strerede Historier  fra  Mormons  Bog  på  egen  hånd.  Min 
mand  og  jeg  så  på  hinanden  og  samtykkede  stille  i,  at  selv 
om  det  var  blevet  sent,  ville  vi  ikke  snyde  os  selv  for  mulig- 
heden for  at  holde  familieaften. 

Da  vi  kom  ind  i  stuen,  sagde  Sergio  alvorligt,  at  vi  ikke 
behøvede  at  bekymre  os,  for  han  holdt  allerede  sin  egen 
»private  familieaften«  og  havde  sunget  en  salme,  bedt  bøn 
og  var  nu  i  gang  med  lektionen.  Vi  satte  os  og  lyttede, 
mens  vores  søn  talte  om  det  første  syn. 

Den  aften  var  vores  søn  en  stærk  missionær  for  os,  da 
han  bar  vidnesbyrd  om  betydningen  af  familieaften.  Min 
mand  og  jeg  indså,  at  vi  ofte  prøver  at  forkynde  principper, 
som  vi  ikke  er  villige  til  at  efterleve.  Hvor  var  vi  dog  gået 
glip  af  en  vidunderlig  oplevelse,  hvis  vi  ikke  havde  deltaget 
i  den  private  familieaften.  ■ 

Cecilia  Lozada,  Maranga  Menighed  i  Maranga  Stav  i  Lima  i  Peru 

STYRK    FAMILIEN 


FORMERINGENS    HELLIGE 

KRAFT 

En  fortsat  serie,  som  giver  yderligere  indsigt  til  dit  studium 
af  »Familien:  En  proklamation  til  verden«. 


»Gud  har  befalet,  at  formeringens  hellige 
kraft  kun  skal  anvendes  mellem  en  mand 
og  en  kvinde,  der  er  lovligt  viet  som  ægte- 
mand og  hustru.  «* 

Kraften  og  planen 

»Ifølge  den  vedtagne  plan,«  forklarede 
præsident  Boyd  K.  Packer,  fungerende  præ- 
sident for  De  Tolv  Apostles  Kvorum,  »blev 
Adam  og  Eva  sendt  til  jorden  som  vore  før- 
ste forældre.  De  kunne  skabe  fysiske  lege- 
mer til  de  første  ånder,  som  trådte  ind  i 
dette  liv. 

Der  lå  i  vore  kroppe  -  og  dette  er  helligt  - 
en  skaberkraft,  et  lys  så  at  sige,  som  har  kraft 


til  at  skabe  andre  lys.  Denne  gave  skulle 
anvendes  inden  for  ægteskabets  hellige  ram- 
mer. Ved  udøvelse  af  denne  skaberkraft  kan 
et  dødeligt  legeme  undfanges,  en  ånd  kan 
træde  ind  i  det,  og  en  ny  sjæl  [kan]  fødes 
til  denne  sfære. 

Denne  kraft  er  god.  Den 
kan  skabe  og  bevare  familieli- 
vet, og  det  er  i  familielivet, 
at  vi  finder  kilden  til  lykke. 
Den  er  givet  til  næsten 
ethvert  menneske,  som 
fødes  på  denne  jord.  Det  er 
en  hellig  og  betydningsfuld 
kraft ... 

Skaberkraften  -  eller  vi  kan  kalde  den 
formeringskraften  -  er  ikke  blot  en  tilfældig 
del  af  planen.  Den  er  af  afgørende  betyd- 
ningen for  den.  Uden  den  kunne  planen 
ikke  udføres.  Misbrug  af  den  kan  forpurre 
planen.«2 


>D 


Handlefrihed  og  kyskhed 

Forpurring  af  planen  er  naturligvis  Satans 
hovedformål,  og  opfordring  til  misbrug  af  for- 
meringskraften er  en  af  hans  mest  ihærdige 
og  fremgangsrige  taktikker.  »Den  menneske- 
lige seksualitet,«  skriver  Terrance  D.  Olsen, 
»præsenteres  i  vores  kultur,  som  om  den  var 
drivkraften  -  om  ikke  det  vigtigste  behov  -  bag  alle  menne- 
skelige foretagender.  Hvis  populærkulturen  har  ret,  er  sex  så 
uimodståelig,  at  samfundet  må  udtænke  måder,  hvorpå  sek- 
sualiteten regelmæssigt  og  hyppigt  kan  komme  til  udtryk ... 
Ja,  faktisk ...  betragter  populærkulturen  mennesker  som  ofre 
for  seksuelle  behov  og  følelser.«3 

Skriften  fortæller  os  noget  andet.  »Menneskenes  børn,« 
sagde  Lehi  til  sin  søn  Jakob,  »er  ...  blevet  fri  for  evigt,  til  at 
handle  for  sig  selv  og  ikke  lade  sig  påvirke  af  noget  med 
undtagelse  af  lovens  straf  på  den  store  yderste  dag  ...  Der- 
for er  menneskene  fri  efter  kødet;  og  alle  ting,  der  er  tjen- 
lige for  menneskene  er  givet  dem.  Og  de  kan  frit  vælge 
frihed  og  evigt  liv  ved  den  store  formidling  for  alle  men- 
nesker, eller  fangenskab  og  død  efter  djævelens  magt  og 
fangenskab;  thi  han  søger  at  gøre  alle  mennesker  ulykke- 
lige, ligesom  han  selv  er«  (2  Nephi  2:26-27). 

Hvad  angår  kyskhed,  så  er  vi  ikke  underkastet  vore  lege 
mers  forgodtbefindende.  Vi  kan  træffe  vore  egne  valg,  og 
disse  påståede  »behov«  er  ikke  anderledes  end  mange 
andre  valg,  vi  må  træffe  i  dette  liv.  Vi  kan  vælge  lydighed 
og  åndeligt  liv,  eller  vi  kan  vælge  fangenskab,  elendighed 
og  åndelig  død. 

Tre  grunde  til  af  adlyde 

Som  rektor  for  Brigham  Young  University  har  ældste 
Jeffrey  R.  Holland  fra  De  Tolv  Apostles  Kvorum  fremlagt  tre 
grunde  til  at  vælge  kyskhed.  For  det  første  består  sjælen, 
ifølge  skriften,  af  både  legeme  og  ånd  (se  L&P  88:15).  »Hvis 


er  lå  i  vore 
kroppe  ...en 
skaberkraft, 
et  lys  så  at  sige,  som 
har  kraft  til  at  skabe 
andre  lys. « 


vi  tager  let  på  en  andens  sjæl  (og  vær  venlig 
her  at  medtage  ordet  legeme),  tager  vi  let  på 
forsoningen  ...  Da  kan  vi  ikke  i  uvidenhed 
eller  trods  sige:  >Det  er  altså  mit  liv<  eller 
endnu  værre  >Det  er  mit  legeme<.  For  det  er 
det  ikke.  >I  tilhører  ikke  jer  selv,<  sagde  Pau- 
lus, >for  I  blev  købt  dyrt<  (1  Kor  6: 19-20). «4 

For  det  andet  vil  jeg  påpege,  at  intimite- 
ten ...  mellem  en  mand  og  en  kvinde  er ...  et 
symbol  på  den  totale  forening:  Foreningen 
af  deres  hjerter,  deres  håb,  deres  liv,  deres 
kærlighed,  deres  familie,  deres  fremtid,  alt, 
hvad  de  har ...  Men  en  sådan  total ...  for- 
ening ...  kan  kun  opstå  i  kraft  af  den  nærhed 
og  varighed,  der  ligger  i  en  ægteskabspagt  med  dens  for- 
ening af  alt,  hvad  de  besidder  -  deres  hjerte  og  sind,  alle 
deres  dage  og  alle  deres  drømme  ...  Kan  I  se  den  moralske 
skizofreni,  som  udspringer  af  at  foregive,  at  vi  er  ét  og  nyde 
vores  forenings  fysiske  symboler  ogfysiske  intimitet,  men 
siden  løbe  fra ...  alle  andre  aspekter ...  af  det,  der  skulle  være 
en  total  forpligtelse?«5 

For  det  tredje  »er  seksuel  intimitet  ikke  blot  en  sym- 
bolsk forening  af  mand  og  kvinde  -  selve  foreningen  af 
deres  sjæle  -  men  også  et  symbol  på  foreningen  mellem 
dødelige  og  guddommen  ...  hvor  man  i  en  sjældent  og 
ganske  særligt  stund  forenes  med  selveste  Gud  og  alle  de 
kræfter,  hvorved  han  skaber  liv  i  vores  enorme  univers  ... 
Guds  tillid  til,  at  vi  respekterer  denne  fremtidsskabende 
gave  er  fuldstændig  overvældende  ...  Vi  bærer  i  os  denne 
formeringskraft,  som  på  en  storslået  og  majestætisk  måde 
gør  os  en  smule  lig  Gud.«6 

Det  er  med  god  grund,  at  de  inspirerede  profeter  i 
Herrens  kirke  har  udtalt,  at  »den  måde,  hvorpå  fysisk  liv 
skabes,  er  guddommeligt  forordnet.«7  ■ 


NOTER 

1.  »Familien:  En  proklamation  til  verden«,  Liahona,  okt.  2004,  s.  49. 

2.  »Why  Stay  Morally  Clean«,  Ensign,  juli  1972,  s.  111. 

3.  »Chastity  and  Fidelity  in  Marriage  and  Family  Relationships« 
i  David  C.  Dollahite,  red.  Strengthening  Our  Families:  An 
In-Depth  Look  at  the  Proclamation  on  the  Family,  2000,  s.  51. 

4.  »Of  Souls,  Symbols,  and  Sacraments«,  i  Brigham  Young  University 
1987-1988  Devotional  and  Fireside  Speeches,  1988,  s.  78-79- 

5.  »Of  Souls,  Symbols,  and  Sacraments«,  s.  79-80. 

6.  »Of  Souls,  Symbols,  and  Sacraments«,  s.  82,  84. 

7.  Liahona,  okt.  2004,  s.  49. 

HØJPRÆSTERNES 

KVORUM 


nder  sit  jordiske 
virke  var  Jesus  Kri- 
stus den  præside- 
rende højpræst  på 
jorden.  Det  er  høj- 
præsternes  ansvar 
at  leve  deres  liv,  som 
han  levede. 


Den  femte  artikel  i  en  artikel- 
række om  præstedømme kvo- 
rummerne  og  deres  formål. 

ÆLDSTE  DAVID  E.  SORENSEN 

De  Halvfjerds'  Præsidium 

At  blive  ordineret  til  højpræst  i  Det 
Melkisedekske  Præstedømme  er  en 
stor  ære  og  et  stort  ansvar,  fordi  for- 
billedet for  dem,  der  besidder  dette  embede, 
er  Frelseren  selv.  Apostlen  Paulus  skrev  til 
hebræerne:  »For  enhver  ypperstepræst,  som 
tages  blandt  mennesker,  indsættes  til  på 
menneskers  vegne  at  gøre  tjeneste  for  Gud 
...  Den  værdighed  kan  ingen  selv  tage,  man 
må  ligesom  Aron  kaldes  af  Gud.  Således  gav 
heller  ikke  Kristus  sig  selv  den  ære  at  være 


ypperstepræst,  men  det  gjorde  Gud,  som 
sagde  til  ham:  Du  er  min  søn,  jeg  har  født  dig 
i  dag,  ligesom  han  også  et  andet  sted  siger: 
Du  er  præst  for  evigt  på  Melkisedeks  vis« 
(Hebr  5:1,  4-6).  Ligesom  Frelseren  ikke  selv 
påtog  sig  denne  myndighed,  men  blev  kaldet 
af  Gud,  er  også  alle  andre  højpræster  i  Her- 
rens kirke  kaldet  sådan.  Det  er  deres  ansvar 
at  leve,  sådan  som  Frelseren  levede,  ved 
deres  ord  og  gerninger  at  bære  vidnesbyrd 
om  hans  nådige  forsoning  og  hans  evangeli- 
ums sandhed. 

En  kort  historisk  oversigt 

Når  som  helst  i  menneskehedens  historie, 
at  evangeliets  fylde  har  været  på  jorden,  har 
Herren  kaldet  højpræster  til  at  lede  sit  værk. 

•  Adam,  Enok,  Noa,  Melkisedek,  Abraham,  Moses  og 
andre  retskafne  mænd  blev  ordineret  til  højpræster  (se 
Alma  13;  L&P  84:6-17;  107:41-53). 

•  Efter  Moses'  tid  trak  Herren  Det  Melkisedekske  Præ- 
stedømmet bort  fra  jorden,  bortset  fra  blandt  visse  trofaste 
mænd. 

•  Blandt  folkene  i  Mormons  Bog  var  høj  præster  den 
ledende,  åndelige  myndighed  (se  Alma  8:23;  30:20-23). 

•  Under  sit  jordiske  virke  var  Jesus  Kristus  den  præside- 
rende højpræst  på  jorden  (se  Hebr  3:1).  Og  som  den  store 
højpræst  frembragte  Frelseren  et  evigt  offer  og  »vandt  evig 
forløsning«  (se  Hebr  9:11-12).  Han  præsiderer  fortsat  over 
sin  kirke. 

•  I  tidernes  fyldes  uddeling  fandt  den  første  ordination 
til  embedet  som  højpræst  sted  ved  en  kirkekonference  i 
Kirtland  i  Ohio  i  juni  1831.  På  det  tidspunkt  blev  23  mænd 
ordineret  til  høj  præster. 

•  I  en  periode  blev  der  organiseret  højpræstekvorum- 
mer  i  hver  eneste  menighed,  og  hver  af  dem  havde  sit  eget 
præsidentskab.  Men  i  1877,  kort  før  sin  død,  gav  Brigham 
Young  besked  om,  at  stavspræsidenterne  skulle  have 
ansvaret  for  disse  kvorummer. 

•  1 1956  begyndte  stavspræsidenter  at  virke  som  præsi- 
denter for  høj  præsternes  kvorummer  i  deres  respektive 
stave. 

•  I  december  1975  gjorde  Det  Første  Præsidentskab  det 
klart,  at  menighedernes  høj  præstegrupper  fungerer  som 
en  del  af  stavens  højpræstekvorum,  med  stavspræsidenten 
som  præsident  for  kvorummet  og  hans  rådgivere  i  stavs- 
præsidentskabet  som  rådgivere  i  kvorummet.  Højpræster- 
nes gruppeledere  i  menighederne  fungerer  under  ledelse 
af  stavspræsidenten. 

Højpræstekvorummernes  pligter 

Præsident  Joseph  F  Smith  (1838-1918)  sagde,  at  »det  er 
højpræstekvorummernes  pligt  at  undervise  i  principperne 
for  Guds  riges  ledelse,  forening,  fremgang  og  vækst.  De 
fungerer  faktisk  som  folkets  fædre.  I  vore  højpræstekvo- 
rummer  findes  stavspræsidenter  og  deres  rådgivere,  bi- 
skopper og  rådgivere,  patriarker  og  alle,  som  er  blevet 


Et  af  højpræsternes  vigtigste  ansvar  er  at  virke  som  hjemme- 
lærere.  Som  sådan  repræsenterer  de  »Herren,  biskoppen  og 
...  gruppelederne.« 

ordineret  til  embedet  som  højpræst  i  Det  Melkisedekske 
Præstedømme  ...  De  bør  i  den  grad  være  forenet  med 
deres  kvorum,  at  de  kan  tilføre  det  al  den  kraft,  som  de 
kan  yde  for  det  godes  sag.«1 

Højpræsternes  ansvar 

»Det  er  høj  præsternes  ret  og  ansvar  at  præsidere  og 
besidde  al  den  myndighed,  som  ældsterne  besidder  (se 
L&P  107:10).  Brødre  ordineres  til  højpræster,  når  de  kaldes 
til  et  stavspræsidentskab,  højråd  eller  biskopråd,  eller  når 
det  findes  passende  af  stavspræsidenten.«2 

Højpræster  bør  være  værdige  til  stor  tillid.  De,  der  ordi- 
neres til  dette  embede  i  præstedømmet,  bør  være  mænd 
med  stor  tro,  ærlighed  og  pålidelighed.  De  bør  være  til  at 
stole  på  og  hengivne  over  for  Kirken,  så  man  kan  regne 
med,  at  de  under  en  hvilken  som  helst  omstændighed  vil 
forsvare  evangeliet. 

Et  af  højpræsternes  vigtigste  ansvar  er  at  virke  som 
hjemmelærere.  Som  sådan  repræsenterer  de  »Herren, 
biskoppen  og  ...  gruppelederne.  De  støtter  og  tjener  alle 
medlemmer  af  de  familier,  som  de  besøger.  De  plejer  disse 
medlemmers  venskab  og  respekt  og  udviser  oprigtig 

omsorg  for  og  kærlighed  til  dem  ...  Hjemmelærere  er 
Kirkens  medlemmers  første  hjælpekilde.  Sammen  med 
hjemmets  overhoved  drøfter  de  familiens  behov  og  måder, 
hvorpå  de  kan  hjælpe.  De  tilbyder  hjælp,  når  medlemmer 
er  arbejdsløse,  syge,  ensomme,  flytter  eller  har  andre 
behov.«3 

Præsident  Joseph  F.  Smith  forkyndte,  at  højpræster  bør 
»være  eksempler,  som  både  gamle  og  unge  kan  efterligne 
og  ...  bringe  sig  selv  i  en  position,  hvor  de  kan  forkynde 
retfærdighed,  ikke  blot  ved  forskrift,  men  i  endnu  højere 
grad  ved  deres  eksempel  -  derved  lader  de  yngre  medlem- 
mer nyde  godt  af  deres  livserfaringer  og  bliver  hver  især  en 
kraft  i  det  samfund,  som  [han]  bor  i ...  De,  der  besidder 
dette  embede,  er  som  regel  mænd  i  en  fremskreden  alder 
og  med  bred  erfaring  ...  Deres  erfaring  ...  er  den  modne 
frugt  af  mange  års  virke  i  Kirken,  og  de  bør  benytte  denne 
visdom  til  gavn  for  alle,  som  de  kommer  i  kontakt  med.«4 

Højpræsternes  rolle  i  forbindelse  med  templet  og 
slægtsforskning 

Gruppeledere  og  kvorumsmedlemmer  er  eksempler  på 
tempeltjeneste  og  slægtsforskning.  De  hjælper  medlem- 
mer med  at  forberede  sig  på  at  modtage  deres  egne  tem- 
pelordinancer.  De  opmuntrer  også  medlemmerne  til  at 
finde  deres  afdøde  slægtninge  og  udføre  tempelordinancer 
for  dem.  Ældsternes  kvorumspræsidenter  og  højpræster- 
nes »gruppeledere  bør  sikre  sig,  at  de  lærdomme,  prin- 
cipper og  velsignelser,  som  knytter  sig  til  de  dødes 
forløsning  regelmæssigt  forkyndes  ved  præstedømme 
møder  og  hjemmelærerbesøg.  De  opmuntrer  også 
medlemmerne  til  at  undervise  deres  børn 
om  templets  betydning  ...  Under 
biskoppens  ledelse  koordinerer 
høj  præsternes  gruppeleder 
tempeltjenesten  og  slægts- 
forskningen i  menigheden.«5 

Højpræster  er  mænd,  som 
er  modne  i  evangeliet  og 
er  i  stand  til  at  præsidere. 
De  er  et  eksempel  for  de 


i 


mindre  erfarne  brødre,  især  medlemmerne  i  Det  Aronske 
Præstedømme.  Sammen  med  andre  præstedømmebærere 
skal  de  »lære,  forklare,  formane,  døbe  og  våge  over  kirken« 
(L&P  20:42).  Højpræsterne  er  en  stabiliserende  kraft  i  hver 
menighed,  distrikt  og  stav,  idet  de  medvirker  til  at  udføre 
Kirkens  mission,  som  omfatter  forkyndelse  af 
evangeliet,  fuldkommengørelse  af  de  hellige 
og  forløsning  af  de  døde.  Frem  for  alt  er  de 
patriarker  i  deres  hjem  og  familier,  så  de 
kan  være  eksempler  og  udstikke  et 
mønster  for  retskaffenhed  for  kom- 
mende generationer.  ■ 

NOTER 

1.  Conference  Report,  april  1907,  s.  5. 

2.  Instruktionshåndbog  for  Kirkens  ledere, 
bog  2:  Ledere  i  præstedømmet  og  hjæl- 
peorganisationerne, 1998,  s.  162. 

3.  Instruktionshåndbog  for  kirkens 
ledere,  bog  2,  s.  169. 

4.  Conference  Report,  april  1908,  s.  5-6. 

5.  Se  Instruktionshåndbog  for  kirkens 
ledere,  bog  2,  s.  165,  265. 

BRODERSKABETS  ILD 


LÅRENE  PORTER  GAUNT 

Kirkens  tidsskrifter 


Mitch  Dunford  har  været  medlem  af  højpræster- 
nes gruppe  i  Santee  1.  Menighed  i  Santee 
Stav  i  Californien  i  størstedelen  af  de  11  år, 
han  har  boet  der.  »Vores  høj  præstegruppe  har  studeret 
skrifterne  sammen  og  missioneret  sammen,«  siger 
han.  »Vi  har  givet  hinanden  og  hinandens  familier  velsig- 
nelser. Vores  kammeratskab  er  en  naturlig  følge  af,  at 
vi  hjælper  hinanden  med  at  højne  vore  kaldelser  i 
præstedømmet.« 

Natten  til  søndag,  den  26.  oktober  2003,  befandt  høj- 
præsterne  i  Santee  Stav  sig,  sammen  med  de  fleste  andre 
beboere  i  San  Diego  County,  midt  i  den  værste  skovbrand 
i  Californiens  historie.  I  næsten  et  døgn  pressede  orkan- 
agtige vindstød  30  meter  højre  flammer  foran  sig  og  ned- 
brændte flere  hundrede  huse,  hvorved  13  mennesker 
omkom. 

Mitch  Dunford  stod  alene  på  bjergskråningen  bag  sit 
hjem  med  en  haveslange  i  den  ene  hånd  og  en  skovl  i  den 
anden.  Tidligere  på  dagen  havde  han  kørt  sin  hustru  Cathy 


og  deres  fem  børn  hen  til  et  hotel.  Da  evakueringspåbudet 
blev  ophævet,  vendte  han  tilbage  til  sit  hjem  for  at  se,  hvad 
han  kunne  gøre. 

»Flammebæltet  var  1,2  meter  højt  og  ni  meter  bredt,« 
siger  bror  Dunford.  »Det  kom  fra  to  retninger.  Det  var  så 
stille.  Jeg  stod  bare  der  og  spekulerede  på,  om  jeg  mon 
kunne  standse  ilden  helt  alene.« 

Samtidig  stod  stavspræsident  Chris  Allred  på  stavscen- 
trets  tag  med  en  kikkert.  Da  han  så  flammerne  nærme  sig 
familien  Dunfords  hus,  begyndte  han  at  ringe  rundt. 

»Jeg  var  alene,«  siger  bror  Dunford  med  bevægelse  i 
stemmen,  »og  så  kom  de  bare,  en  efter  en  -  alle  >drengene< 
fra  kvorummet  og  deres  sønner,  hver  af  dem  medbragte 
en  skovl.  Jeg  var  helt  overvældet,  men  alligevel  virkede  det 
bare,  som  om  det  var  sådan,  det  burde  være.« 

Et  kvarter  senere  strøg  den  første  bølge  af  ild  forbi. 
»Vi  slog  flammerne  ned  og  skovlede  jord  på  ilden,«  for- 
tæller Steven  Schimpf  på  15,  der  kom  sammen  med  sin  far, 
biskop  Randall  Schimpf. 

Da  den  første  bølge  var  væk,  kom  næste  bølge.  Den  fik 
de  også  nedkæmpet. 

En  kameramand  fra  et  tv-hold  klatrede  op  til 
gruppen  og  blev  forbavset  over  at  erfare,  at  de 
bare  var  nogle  mænd  og  knægte  fra  en 
kirke,  som  var  i  færd  med  at  hjælpe  en  af 
deres  egne. 

»Det  var  gribende,  at  vores  hjem  blev 
reddet  af  mine  brødre  i  præstedømmet,« 
m  "\7»jrt|         siger  bror  Dunford.  »Det  er  bare  typisk  for 
den  måde,  de  er  på.  Mine  naboer  fattede 
ikke,  at  alle  de  mænd  og  drenge  dukkede 
op  for  at  hjælpe  mig.  Men  vi  ved  bare,  at 
sådan  gør  man,  når  man  er  medlem  af  et 
præstedømmekvorum.«  ■ 

SIDSTE    DAGES    HELLIGE    RØSTER 


Mit  tiendedæk 

Sarah  Westbrook 


M 


in  mand  og  jeg  havde  det 
økonomisk  hårdt  på  grund 
af  et  nyligt  karriereskift. 
Han  havde  meldt  sig  til  den  ameri- 
kanske hær  for  at  læse  videre,  og  det 
havde  medført  en  stor  lønnedgang. 
Vi  kunne  knap  få  det  hele  til  at 
hænge  sammen,  og  vi  havde  stor 
gæld.  Vi  havde  klippet  vore  kredit- 
kort midt  over  for  at  undgå  yderli- 
gere gæld,  havde  brugt  hele  vores 
opsparing  og  levede  nu  af  vores  et 
års  forråd. 


Jeg  har  altid  haft  et  vidnesbyrd  om 
evangeliet,  men  jeg  levede  bogstave- 
lig talt  på  tro  alene.  Efter  en  utrolig 
hård  måned  var  jeg  rystet  over  stak- 
ken af  regninger  og  vidste  bare,  at  vi 
ikke  kunne  klare  den.  For  første  gang 
i  mit  voksne  liv  var  jeg  fristet  til  ikke 
at  betale  tiende.  Jeg  tænkte:  »Jeg  har 
mere  brug  for  pengene,  end  Herren 
har.  Det  beløb,  jeg  betaler,  dækker 
end  ikke  elektricitetsregningen  for 
stavscentret,  men  for  mig  betyder 
de  meget.« 

Efter  egoistisk  at  have  overvejet  de 
mange  steder,  hvor  pengene  kunne 
bruges,  kom  jeg  i  tanke  om  et  skrift- 
sted: »Kan  et  menneske 
bedrage  Gud,  siden  I  vil 


M, 


ekanikeren 
viste  mig 
tålmodigt 
sømmet  og  forkla- 
rede, at  det  var 
umuligt  at  repa- 
rere dækket 


bedrage  mig?  I  spørger:  >Hvordan 
bedrager  vi  dig?<  Med  tiende  og  afgif- 
ter« (Mal  3:8).  Jeg  vidste,  at  jeg  var 
nødt  til  at  betale  tiende.  På  en  eller 
anden  måde  skulle  det  hele  nok 
ordne  sig.  Jeg  skrev  en  check  på  tien- 
debeløbet, satte  et  frimærke  på  en 
konvolut  og  postede  det. 

Næste  morgen  skulle  jeg  ud  for  at 
ordne  nogle  ærinder.  Jeg  gik  hen  til 
bilen,  og  til  min  forfærdelse  så  jeg,  at 
et  af  dækkene  var  næsten  helt  fladt. 
Fortvivlet  kørte  jeg  hen  til  et  værk- 
sted i  nærheden. 

Det  ville  koste  et  par  dollars  at  få 
lappet  den  punkterede  hjul.  Jeg  sad 
i  venteværelset  og  bad  til,  at 
vor  himmelske  Fader  ville 
våge  over  os.  Et  par  minutter 
senere  kaldte  ekspedienten 
mig  hen  til  kassen.  Han 
sagde,  at  der  sad  et  søm  i 
dækket,  men  sømmet  sad 
sådan,  at  man  ikke  kunne 
lappe  det.  Dækket  skulle 
udskiftes,  og  det  ville  koste 
mere,  end  jeg  mentalt  havde 
beredt  mig  på  at  betale.  Jeg 
sagde:  »Lad  mig  se  det.« 
Mekanikeren  viste  mig  tålmodigt  søm- 
met og  forklarede,  at  det  var  umuligt 
at  reparere  dækket.  Med  tårer  i 
øjnene  bad  jeg  ham  om  at  udskifte 
mit  dæk  med  det  billigst  mulige  dæk. 
Jeg  gik  tilbage  til  venteværelset  og 
bad  stille  min  himmelske  Fader  om 
hjælp.  Vi  havde  ikke  råd  til  et  nyt 
dæk,  men  vi  havde  brug  for  bilen. 

Kort  efter  kaldte  mekanikeren  mig 
igen  hen  til  kassen.  Han  forklarede, 
at  mit  dæk  havde  låste  møtrikker,  og 


uden  nøglen  kunne  man  ikke  få  dæk- 
ket af.  Jeg  fortalte  ham,  at  jeg  ikke 
havde  nøglen.  Han  undskyldte  og 
forklarede,  at  deres  værksted  ikke 
havde  det  nødvendige  udstyr  til  at 
udskifte  mit  dæk.  Han  anbefalede  et 
andet  værksted.  Han  pumpede  så 
ganske  gratis  luft  i  mit  dæk  og  send 
te  mig  af  sted. 

Jeg  satte  mig  ind  i  bilen  og  brast 
i  gråd.  Hvordan  kunne  det  ske?  Vi 
havde  jo  gjort  alt  det  rigtige.  Vi  havde 
betalt  tiende.  Vi  havde  et  års  forråd. 
Vi  prøvede  at  afvikle  vores  gæld.  Vi 
gik  i  kirke  hver  uge.  Hvordan  kunne 
Herren  så  lade  det  her  ske? 

Jeg  kørte  hen  til  det  andet  værk- 
sted og  forklarede  hurtigt  mekanike- 
ren min  situation.  Vi  valgte  det 
billigste  dæk,  og  jeg  satte  mig  ud  i 
venteværelset.  Efter  hvad  der  syntes 
som  en  evighed  blev  mit  navn  råbt 
op.  Jeg  gik  langsomt  hen  til  kassen 
og  frygtede,  hvad  der  ventede  mig. 

»Vi  har  kørt  dit  dæk  gennem  et 
vandbad  fem  gange,«  sagde  mekani- 
keren. »Vi  er  tre,  der  har  kigget  efter 
sømmet.  Der  er  ikke  noget.  Dine  dæk 
kan  holde  længe  endnu.  Der  er  slet 
ikke  grund  til  at  udskifte  nogen  af 
dem.«  Jeg  stirrede  tomt  på  mekanike- 
ren. Jeg  havde  jo  set  sømmet  med 
mine  egne  øjne.  Jeg  vidste,  at  det  var 
der.  Jeg  takkede  ham,  og  han  sendte 
mig  af  sted  igen,  uden  beregning. 

Vi  er  siden  blevet  forflyttet  til  en 
ny  post  og  har  kørt  13.000  km  på  det 
dæk.  Jeg  ved,  at  Herren  velsigner  os, 
og  lydighed  giver  tryghed.  ■ 

Sarah  Westbrook  er  medlem  af  El  Paso  1. 
Menighed  i  Mount  Franklin  Stav  i  El  Paso 
i  Texas. 


IJiarmoni  med 
Ånden 

Mark  Paredes 

Engang  da  jeg  skulle  besøg 
nogle  venner  i  en  ferieweek- 
end, besluttede  jeg  at  følge 
landevejen,  i  stedet  for  at  køre  en 
omvej  ud  til  en  motorvej.  Det  var 
skumring,  og  jeg  ville  gerne  nå  frem 
til  mine  venners  hjem  inden  midnat. 
Det  meste  af  vejen  var  min  bil  den 
eneste  på  landevejen,  og  for  ikke  at 
kede  mig  stillede  jeg  ind  på  en  radio- 
station. Mens  jeg  skrålede  med  på  en 
yndlingssang,  fik  jeg  en  klar  åndelig 
tilskyndelse  til  at  slukke  for  radioen  - 
og  lytte.  Til  at  begynde  med  ignore- 
rede jeg  tilskyndelsen,  idet  jeg 
tænkte,  at  det  ville  være  tosset  at  køre 
rundt  i  stilhed  på  en  øde  landevej. 
Men  tilskyndelsen  kom  stærkere  og 
stærkere.  Tøvende  slukkede  jeg  for 
radioen,  lænede  mig  tilbage  og  sagde 
stille  til  Herren,  at  nu  lyttede  jeg. 

Kort  efter  modtog  jeg  tre  yderli- 
gere tilskyndelser  til  at  sætte  farten 
ned  øjeblikkelig.  Disse  tilskyndelser 


syntes  meget  stærkere,  og  de  blev 
modtaget  af  et  meget  mere  lydhørt 
og  opmærksomt  sind.  Jeg  trådte 
lydigt  på  bremsen  tre  gange,  så  farten 
blev  taget  væsentligt  af  bilen. 

Snart  stødte  jeg  på  et  90  graders 
sving,  som  ikke  var  afmærket.  I  mør- 
ket havde  jeg  slet  ikke  tid  til  at  rea- 
gere, så  jeg  fortsatte  ligeud  og 
standsede  på  kanten  af  en  dyb  grøft. 
Rystet  steg  jeg  ud  for  at  inspicere  ska- 
derne på  bilen.  Jeg  opdagede,  at  der 
ikke  var  sket  den  noget,  men  kofan- 
geren ragede  ud  over  kanten.  Hvis 
jeg  havde  kørt  hurtigere,  ville  jeg  helt 
sikkert  var  styrtet  ned  i  grøften  og 
blevet  såret  eller  dræbt.  Jeg  bad  en 
stille  bøn  og  takkede. 

Jeg  kørte  resten  af  turen  i  stilhed, 
mens  jeg  funderede  over  behovet  for 
at  slukke  for  livets  »radioer«.  Jeg  spe- 
kulerede på,  hvor  ofte  jeg  havde 
ladet  verdens  tant  og  fjas  få  højere 
prioritet  end  åndelige  anliggender. 
Selv  om  jeg  ikke  er  holdt  op  med  at 
høre  radio  hjemme  eller  i  bilen,  så 
giver  jeg  mig  regelmæssigt  tid  til  at 
slukke  for  musikken  -  og  lytte.  ■ 

Mark  Paredes  er  medlem  af  Santa  Monica 
2.  Menighed  i  Santa  Monica  Stav  i  Los 
Angeles  i  Californien. 

Jeg  følte  mig  hjemme 

Marina  Petrova 

Jeg  voksede  op  i  Rusland  i  en 
kærlig  familie  med  et  stærkt 
sammenhold.  Mine  forældre 
arbejdede  hårdt,  og  jeg  boede  hos 
min  farmor,  Anastasija  Vasiljevna 
Ustavsjtjikova.  Hun  rumsterede  altid 
i  køkkenet,  fremstillede  vidunderlige 


blomster  til  at  sætte  på  hatte  og 
læste.  Hun  læste  alle  mulige  bøger, 
men  jeg  kan  især  huske,  at  hun  læste 
i  Bibelen.  Hun  fortalte  mig  om  Gud 
og  sagde,  at  hun  elskede  ham  og  glæ- 
dede sig  til  at  møde  ham.  Hun  sagde, 
at  hvis  vi  efterlevede  Guds  bud, 


kunne  vi  vende  tilbage  til  ham  og 
arve  et  af  hans  riger.  Erindringen  om 
det  har  varmet  mit  hjerte  hele  mit  liv. 

Mit  liv  før  jeg  blev  medlem  af  Kir- 
ken er  en  historie  med  mange  prø- 
velser og  erfaringer.  Men  jeg  nød  altid 
at  høre  min  farmors  enkle,  oprigtige 
bønner.  Hun  indledte  dem  med 
ordene  »himmelske  Fader«,  og  så  fik 
jeg  straks  gåsehud. 

I  juni  1993  ankom  jeg  til  min 
mors  hjem  i  Skt.  Petersborg,  hvor  en 


Da  Udenfor 
min  dåb 
oprandt, 
havde  jeg  stadig 
ondt  i  halsen.  Det 
var  så  koldt,  at 
vi  kunne  se  vores 
egen  ånde,  men 
jeg  vidste,  at 
jeggjorde 
det  rette. 

ven  tilbød  mig,  at  vi  kunne  studere 
engelsk  sammen.  Vi  ringede  til  et 
nummer,  vi  havde  fundet  i  avisen, 
og  en  ung  kvinde  svarede.  Hun 
sagde,  at  vi  kunne  komme  næste 
dag  ved  middagstid.  Hun  hed  Tat- 
jana. Da  lektionen  var  forbi,  invite- 
rede vi  hende  ud  på  te  eller  kaffe.  Vi 
blev  meget  overraskede,  da  vi  hørte 
hende  sige:  »Jeg  drikker  hverken  te 
eller  kaffe.« 

»Hvorfor  ikke?« 

»Jeg  er  mormon.« 

»Hvad  er  en  mormon?«  spurgte  jeg. 

»Jeg  er  medlem  af  Jesu  Kristi  Kirke 
af  Sidste  Dages  Hellige.  Hvis  I  er 
interesseret,  kan  I  komme  og  besøge 
os  på  søndag  kl.  11.« 

Hun  skrev  adressen  ned.  Jeg  var 
meget  interesseret  i  at  finde  ud  af, 
hvad  det  var  for  en  kirke. 

Ugen  gik  langsomt,  men  så  blev 
det  endelig  søndag.  Mødet  blev 
afholdt  på  en  musikskole.  Der  stod 
nogle  unge  mænd  ved  indgangen,  og 
de  smilede.  Da  de  fandt  ud  af,  at  jeg 
var  på  besøg  for  første  gang,  førte  de 
mig  ind  i  kirkesalen.  Der  var  mange 
mennesker  til  stede,  men  jeg  følte 
mig  lidt  ved  siden  af.  Men  jeg  syntes 
rigtig  godt  om  indledningssalmen, 
og  så  skete  der  et  mirakel.  En  mand 
gik  frem  i  lokalet,  og  de  første  ord  af 
hans  bøn  var  »himmelske  Fader«.  Det 
var  det,  jeg  havde  søgt  efter.  Pludselig 
følte  jeg  mig  hjemme.  Jeg  følte  en 
indre  fred. 

Da  mødet  var  forbi,  kom  to  unge 
damer  hen  til  mig. 

»Mødes  du  allerede  med  missio- 
nærerne?« spurgte  de. 


»Nej.« 

»Må  vi  fortælle  dig  om  evangeliet?« 

»Ja,  selvfølgelig,«  sagde  jeg.  »Det 
ville  jeg  være  meget  glad  for.« 

Under  en  af  vore  lektioner 
begyndte  de  at  fortælle  mig  om  tre 
riger.  Jeg  afbrød  dem  og  sagde:  »Lad 
mig  fortælle  jer,  hvad  min  farmor  for- 
talte mig,  da  jeg  var  lille?«  Nu  var  det 
deres  tur  til  at  blive  overrasket.  Jo 
mere  vi  talte  sammen,  desto  mere 
ønskede  jeg  at  høre.  Den  15.  august 
spurgte  mine  missionærer,  om  jeg 
ville  døbes. 

»Ja.«  Det  var  allerede  mit  store 
ønske. 

Min  dåb  skulle  finde  sted  i  en  sø 
den  følgende  søndag,  den  22.  august. 
Vejret  havde  været  varmt  og  tørt.  Men 
mandag  den  16.  august  begyndte  det 
at  regne  vedvarende,  og  temperatu- 
ren dalede  drastisk.  Fredag  morgen 
vågnede  jeg  med  halsbetændelse. 
Min  hals  føltes  tilstoppet,  og  jeg 
havde  feber.  Jeg  tænkte,  at  det  nok 
gik  over  inden  søndag. 

Om  lørdagen  kom  missionærerne 
for  at  interviewe  mig.  Ældste  Parker, 
en  ung  og  meget  høj  missionær,  stil- 
lede mig  spørgsmålene.  Han  lovede 
også  at  døbe  mig.  Jeg  sagde  ikke 
noget  om  min  sygdom. 

Dagen  for  min  dåb  oprandt.  Da  jeg 
vågnede,  mærkede  jeg,  at  jeg  stadig 
havde  ondt  i  halsen.  I  det  øjeblik  indså 
jeg  for  første  gang,  hvad  Herren  for- 
ventede af  mig.  Jeg  sagde  til  mig  selv: 
»Jeg  vil  gøre  hvad  som  helst  for  ham. 
Jeg  skal  nok  blive  døbt.  Alt  ordner  sig. 
Vandet  er  varmt,  og  min  sygdom  for- 
svinder, når  jeg  er  blevet  døbt.« 


På  vej  ud  til  søen  fortalte  jeg  sø- 
strene, hvad  der  var  i  vejen  med  mig. 
De  kiggede  mig  begge  i  munden  og 
mumlede  inde  fra  regnfrakkernes 
dyb:  »Det  ser  alvorligt  ud.  Skal  vi 
flytte  dåben  til  et  bassin?« 

»Nej,  nej.«  Jeg  havde  besluttet  mig 
for  at  gennemføre  planen. 

Alt  var  smukt,  da  vi  nåede  derud. 
Søen  var  spejlblank  uden  den  mind- 
ste krusning  på  vandet.  Der  var 
små  hundrede  meter  fra  omklæd- 
ningsrummet til  vandet.  Det  havde 
regnet  hele  ugen,  og  der  var  mud- 
ret. Da  jeg  trådte  ud  af  omklæd- 
ningsrummet, fik  jeg  øje  på  ældste 
Parker,  som  i  sit  hvide  tøj  vandrede 
beslutsomt  gennem  mudderet 
ned  til  søen.  Det  var  et  gribende 
syn. 

Vi  stod  i  en  rundkreds  og  sang 
en  salme.  Vi  kunne  se  vores  egen 
ånde,  men  vi  lagde  ikke  længere 
mærke  til  vejret.  Da  jeg  tog  mit  før- 
ste skridt  ud  i  vandet,  vidste  jeg,  at 
jeg  gjorde  det  rette.  Det  føltes 
varmt.  Og  da  jeg  kom  op  afvandet 
igen,  var  jeg  glad  og  rask.  Alle  lo  og 
græd.  Jeg  havde  taget  mit  første 
skridt  på  vej  hjemad.  Vor  himmelske 
Fader  elsker  os  og  giver  os  prø- 
velser, fordi  han  venter,  at  vi  træffer 
de  rette  valg  og  ikke  tvivler  på  det, 
der  er  godt. 

Jeg  vil  huske  den  mirakuløse  dag 
hele  mit  liv.  Den  lever  i  mit  hjerte 
sammen  med  minderne  om  min  far- 
mor, som  såede  det  frø,  der  spirede 
mange  år  efter  hendes  død.  ■ 

Marina  Petrova  er  medlem  afKortrijk 
Menighed  i  Antwerpen  Stav  i  Belgien. 

Vidnesbyrd  og  tro  styrkes 

Lige  siden  jeg  blev  døbt,  har  jeg 
været  forundret  over  Kristi  kærlighed 
til  mig.  Han  svigter  mig  aldrig.  Hans 
kærlighed  giver  mig  håb,  lys  og 
opmuntring  i  livets  svære  stunder. 
Ældste  Jeffrey  R.  Hollands  artikel 
»Han  elskede  dem  til  det  sidste«  (se 
Liahona,  september  2002,  s.  11)  var 
med  til  at  styrke  mit  vidnesbyrd  og 
min  tro  på  Jesus  Kristus.  Den  fik  mig 
til  at  beslutte  at  gå  fremad  i  tro,  uanset 
hvilke  hindringer  og  trængsler  jeg 
møder. 

Maricar  Caro, 

Mangapsang  Menighed  i 

La  Carlota  Distrikt  i  Filippinerne 

Omvendelse  bringer  fred 

Jeg  læste  først  »At  modtage  en 
krone  af  herlighed«  i  Budskab  fra 
Det  Første  Præsidentskab,  skrevet  af 
præsident  James  E.  Faust  (se  Liahona, 
april  2004,  s.  2)  alene,  siden  studerede 
vi  den  til  en  familieaften,  og  endelig 
studerede  vi  den  i  ældsternes  kvorum. 
På  det  tidspunkt  beredte  jeg  mig  på  at 
tage  til  templet  for  at  blive  beseglet  til 
min  hustru.  Da  jeg  læste  præsident 
Fausts  ord  om  synd  og  omvendelse, 
blev  jeg  klar  over,  at  jeg  var  nødt  til 
at  bekende  en  gammel  synd  for  min 
biskop.  Bagefter  følte  jeg  den  fred, 
vi  loves,  når  vi  virkelig  omvender 
os.  Jeg  er  Herren  taknemlig  for  hans 


kirke  og  for  hans  ledere,  som 
vejleder  os  i  dag. 

Navnet  tilbageholdt 

Uundværligt  i  disse  tider 

Tak  for  ældste  Henry  B.  Eyrings 
artikel  »Mormons  Bog  ændrer  dit 
liv«  i  februarnummeret  2004.  Vi 
burde  alle  være  som  Ammon,  der 
var  et  eksempel  på  Kristuslignende 
lederskab,  da  han  tjente  dem,  han  var 
sendt  ud  for  at  undervise.  Liahona 
er  uundværligt  i  disse  tider,  og  verden 
ville  være  et  bedre  sted  at  leve  i, 
hvis  vi  alle  efterlevede  de  råd,  som 
findes  her. 

Ekpo  E.  Akiba, 
Okokomaiko  Menighed 
i  Lagos  Stav  i  Nigeria 

Svar  på  mine  spørgsmål 

Det  er  ni  år  siden,  at  jeg  blev  døbt 
som  medlem  af  Jesu  Kristi  Kirke  af 
Sidste  Dages  Hellige.  De  sidste  fem 
år  har  jeg  boet  i  en  lille  landsby,  som 
ligger  70  km  fra  min  menighed,  så  jeg 
har  ikke  mange  muligheder  for  at 
omgås  medlemmerne.  Men  takket 
være  Liahona  kan  jeg  have  kontakt 
med  mine  brødre  og  søstre  over  hele 
verden.  Jeg  læser  beretningerne  og 
vidnesbyrdene  med  stor  fornøjelse.  De 
hjælper  mig  til  at  forstå  min  himmelske 
Fader  bedre  og  modstå  fristelser.  I 
oktobernummeret  fra  2003  gjorde  især 
artiklen  »Timing«  af  ældste  Dallin  H. 
Oaks  indtryk  på  mig.  Jeg  fandt  svar 
på  mine  spørgsmål  i  den.  Jeg  nyder 
at  læse  dette  tidsskrift  -  fra  første  til 
sidste  side. 

Svetlana  Totjilkina, 
Saratovskij  Zavodskoj  Menighed 
i  Saratov  Distrikt  i  Rusland 

ANMODNING 
OM  ARTIKLER 
TIL  BØRN 

Vi  søger  artikler  til  vore  yngre 
læsere  -  sandfærdige  beret- 
ninger, som  kan  styrke  troen 
blandt  børn  rundt  om  i  verden. 
Send  beretninger  til  Children's 
Stories,  Liahona,  Room  2420, 
50  East  North  Temple  Street, 
Salt  Lake  City,  UT  84150-3220, 
USA;  eller  send  dem  via  email 
til  cur-liahona-imag@ 
ldschurch.org.  Vedlæg  fulde 
navn,  privatadresse  samt  menig- 
hed og  stav.  Hvis  du  har  mulighed 
for  det,  bedes  du  vedlægge  et  bil- 
lede af  hovedpersonerne  i  din 
artikel. 


Til  øerne  i  havet,  af  Mark  Buehner 

»Udsend  min  kirkes  celdster  til  folkene,  som  bor  langt  borte,  til  øerne  i  havet.  Send 
dem  til  fremmede  lande,  kald  på  alle  folk,  først  ikke-jøderne  og  siden  jøderne« 

(L&P  133:8). 


H 


vis  vore  unge  piger  kan  føle  hans  kærlighed, 
hvis  de  kan  få  evangeliets  sandheder 
.forankret  i  deres  hjerte,  så  vil  de  ikke  frygte. 
Med  stærke  vidnesbyrd  og  en  solid  kundskab  om  evige 
lærdomme  får  vore  unge  piger  mod  til  at  møde  en 
verden,  som  fornedrer  familien.«  Se  Susan  W  Tanner, 
»Styrk  fremtidens  mødre«,  s.  16. 

